പന്നിനെയ്യ് ചേർത്ത വിഭവങ്ങൾ കഴിക്കാമോ? | SUNNIVOICE | THE COMPLETE ISLAMIC FORTNIGHTLY\nHome / ലക്കങ്ങള് / 2017 / 2017 MAR 01 / പന്നിനെയ്യ് ചേർത്ത വിഭവങ്ങൾ കഴിക്കാമോ?\nഞങ്ങളുടെ നാട്ടിൽ ഒരു ചിട്ടിയിണ്ട്. 20 അംഗങ്ങളാണ് അതിലുള്ളത്. മാസം തോറും ഓരോരുത്തരും 5000 രൂപ അടക്കണം. 21 മാസമാണ് കാലാവധി. ആദ്യ മാസത്തെ കലക്ഷൻ ചിട്ടി നടത്തിപ്പുകാരനുള്ളതാണ്. പിന്നീടുള്ള മാസങ്ങളിൽ നറുക്കിട്ട് ലഭിക്കുന്നവർക്ക് നൽകുന്നു. മൊത്തം 105000 രൂപയാണ് മെമ്പർമാർ അടക്കേണ്ടത്. ഒരു ലക്ഷമേ തിരിച്ചു ലഭിക്കൂ. ഈ സമ്പ്രദായം അനുവദനീയമാണോ. നടത്തിപ്പുകാരൻ എടുക്കുന്ന 5000 രൂപ പലിശ ഇനത്തിൽ പെടുമോ. ഇതു സംബന്ധമായി നാട്ടിൽ തർക്കം നിലനിൽക്കുന്നതിനാൽ പ്രമാണസഹിതം വിശദ മറുപടി പ്രതീക്ഷിക്കുന്നു. അധികതുക നടത്തിപ്പുകാരന് കൂലിയാകുമെന്ന് ഒരു വിഭാഗം പറയുമ്പോൾ സാമ്പത്തിക ഇടപാടിലെ ഏറ്റക്കുറച്ചിൽ പലിശയാണെന്ന് എതിർപക്ഷവും. എന്താണ് മറുപടി?\nഉമ്മർ കെഎം രണ്ടാർ, മൂവാറ്റുപുഴ\nനറുക്കെടുപ്പിൽ പങ്കെടുക്കുന്നവരെല്ലാം പണം നൽകുകയും നറുക്ക് ലഭിച്ചവന് സാമ്പത്തിക ലാഭവും മറ്റുള്ളവർക്ക് നഷ്ടവും സംഭവിക്കുന്ന വിധത്തിലുള്ള നറുക്കെടുപ്പുകളും ചിട്ടികളുമെല്ലാം ഇസ്‌ലാം ശക്തമായി നിരോധിച്ചതാണ്. ഇമാം ഇബ്‌നു ഹജർ(റ)വിന്റെ തുഹ്ഫതുൽ മുഹ്താജ് 9-402, 10-217 പേജുകളിൽ നിന്ന് ഇക്കാര്യം വ്യക്തമാണ്.\nഎന്നാൽ ആഴ്ചയിലോ മാസത്തിലോ നിശ്ചിത വ്യക്തികളിൽ നിന്ന് നിശ്ചിത സംഖ്യ സമാഹരിക്കുകയും ഓരോ പ്രാവശ്യവും ലഭിക്കുന്ന മൊത്തം സംഖ്യ കൂട്ടത്തിലൊരാൾക്ക് നറുക്കെടുപ്പിലൂടെ നൽകുകയും ചെയ്യുന്ന സമ്പ്രദായത്തിൽ എല്ലാവരും നൽകേണ്ടതും എല്ലാവർക്കും തിരിച്ചുകിട്ടുന്നതും ഒരേ സംഖ്യയാണെങ്കിൽ ഇത് ചൂതാട്ടത്തിൽ ഉൾപ്പെടുന്നില്ല. ആദ്യ നറുക്ക് ലഭിച്ചവനും അവസാന നറുക്ക് ലഭിച്ചവനും ഉൾപ്പെടെ എല്ലാവരും അടക്കുന്നതും അവർക്കെല്ലാം തിരിച്ചു ലഭിക്കുന്നതും ഒരേ സംഖ്യയായതിനാൽ ലാഭത്തിനും നഷ്ടത്തിനും സാധ്യതയെന്ന അനിശ്ചിതത്വം ഇവിടെയില്ലല്ലോ. ഈ സമ്പ്രദായത്തിൽ നിശ്ചിതസംഖ്യ നടത്തിപ്പുകാരനോ പൊതുസ്ഥാപനത്തിനോ നൽകാൻ അംഗങ്ങളെല്ലാം ധാരണയാവുകയും അത് തൃപ്തിപ്പെട്ടവർ മാത്രം അംഗങ്ങളാവുകയും ചെയ്തുകൊണ്ട് നടത്തുന്നതിലും തെറ്റില്ല. അംഗങ്ങളുടെ സമ്മതപ്രകാരം അവർ അടച്ച പണത്തിൽ നിന്ന് നിശ്ചിതസംഖ്യ നടത്തിപ്പുകാരൻ എടുക്കുന്നത് ഇസ്‌ലാം നിരോധിച്ച പലിശയല്ല. സാമ്പത്തിക ഏറ്റവ്യത്യാസങ്ങളെല്ലാം പലിശയാണെന്ന ധാരണ ശരിയല്ല. കർമശാസ്ത്ര പണ്ഡിതർ വിശദീകരിച്ച പലിശയിൽ ഇതുൾപ്പെടുകയുമില്ല.\nകക്ഷരോമം, ഗുഹ്യരോമം എന്നിവ 40 ദിവസത്തിനകം കളയണം എന്ന് പറയുന്നതിന് അടിസ്ഥാനമുണ്ടോ. അത് സുന്നത്താണോ. എങ്കിൽ പ്രതിഫലമെന്ത്?\nകക്ഷരോമവും ഗുഹ്യരോമവും നീക്കം ചെയ്യൽ സുന്നത്താണ്. ഇതിന് കൃത്യമായ സമയക്രമം നിശ്ചയിക്കപ്പെട്ടിട്ടില്ല. വ്യക്തികളിലെ രോമവളർച്ചക്കനുസരിച്ച് വ്യത്യാസം വരുന്നതാണ്. എന്നാൽ 40 ദിവസത്തിനപ്പുറം നീട്ടിവെക്കുന്നത് കറാഹത്താണെന്ന് കർമശാസ്ത്ര ഇമാമുകളിൽ പലരും വ്യക്തമാക്കിയിട്ടുണ്ട്. 40 ദിവസത്തിലേറെ നീക്കം ചെയ്യാതെ അവശേഷിപ്പിക്കരുതെന്ന് അനസ്(റ)ൽ നിന്ന് റിപ്പോർട്ട് ചെയ്യപ്പെട്ടിട്ടുണ്ട്.\n(മുഗ്‌നി 1-294, ശറഹുബാഫള്ൽ 1-57)\nയാത്രയല്ലാത്തപ്പോൾ നിസ്‌കാരം ജംആക്കാൻ എന്താണ് നിബന്ധന. ഹളറിൽ ജംആക്കൽ ശാഫിഈ മദ്ഹബിൽ പ്രബലമായ അഭിപ്രായമാണോ?\nഇംതിയാസ് മുസ്‌ലിയാർ മഞ്ചേരി\nയാത്രകാരണമായി നിസ്‌കാരങ്ങൾ ജംഅ് ചെയ്യൽ അനുവദനീയമാണ്. യാത്രയിലല്ലാതെ – നാട്ടിൽവെച്ച്-പ്രത്യേക സാഹചര്യങ്ങളിൽ നിബന്ധനകൾക്ക് വിധേയമായി, മഴ കാരണം നിസ്‌കാരം മുന്തിച്ച് ജംഅ് ചെയ്യാവുന്നതാണ്. നാട്ടിൽ വെച്ച് രോഗം കാരണമായി ജംഅ് അനുവദനീയമാണെന്ന അഭിപ്രായമുണ്ടെങ്കിലും ശാഫിഈ മദ്ഹബിൽ അത് പ്രബലമല്ല. ഫത്ഹുൽ മുഈൻ, തുഹ്ഫ തുടങ്ങിയ പ്രമുഖ ഫിഖ്ഹ് ഗ്രന്ഥങ്ങളിൽ നിന്നെല്ലാം ഇത് വ്യക്തമാണ്.\nപന്നി മുസ്‌ലിംകൾക്ക് ഹറാമാണല്ലോ. എന്നാൽ ചില മിഠായികളിൽ പന്നിനെയ്യ് ചേർത്തിയിട്ടുണ്ട് കേൾക്കുന്നു. ചില ഉൽപന്നങ്ങളിലെല്ലാം ഉപയോഗിച്ച വസ്തുക്കളുടെ കൂട്ടത്തിൽ ഇത് പരാമർശിച്ചു കാണാം. കുട്ടികൾക്ക് താൽപര്യമുള്ള, മാർക്കറ്റിൽ സുലഭമായ മിഠായി, പലഹാരങ്ങളുടെ സ്ഥിതിയാണിത്. ഇത്തരം ഉൽപന്നങ്ങൾ ഉപയോഗിക്കുന്നതിന്റെ മതവിധി എന്താണ്?\nനിസാർ അഹ്മദ് താമരക്കുഴി\nപന്നിയും പന്നിനെയ്യുമെല്ലാം നജസാണ്. എന്നാൽ ഒരു ഉൽപന്നത്തിൽ പന്നിക്കൊഴുപ്പോ പന്നിയുടെ മറ്റു ഭാഗങ്ങളോ ചേർത്തിയിട്ടുണ്ടെന്ന പ്രചാരണം കൊണ്ട് മാത്രം ആ ഉൽപന്നം നജസാണെന്നോ നിഷിദ്ധമാണെന്നോ വിധി പറയാനാവില്ല. അതേ സമയം അതിൽ പന്നിയുടെ അംശം ചേർത്തിയിട്ടുണ്ടെന്ന് ഉറപ്പായാൽ അത് നജസാണ്. ഉപയോഗിക്കാൻ പറ്റില്ല.\nപന്നിയുടെ അംശം ചേർത്താണ് നിർമിക്കുന്നതെന്ന് പ്രചാരണമുണ്ടായിരുന്ന ഒരു ഉൽപന്നത്തെ കുറിച്ചുള്ള ചോദ്യത്തിന് ഇമാം ഇബ്‌നു സ്വലാഹ്(റ) മറുപടി നൽകിയതിപ്രകാരമാണ്: നജസാണെന്ന് കൃത്യമായ ഉറപ്പില്ലാതെ അത് നജസാണെന്ന് വിധിക്കപ്പെടുകയില്ല(മുഗ്‌നി 1-408). ഇത്തരം വസ്തുക്കളെ കുറിച്ച് നജസാണെന്നും ശുദ്ധിയുള്ളതാണെന്നും രണ്ടഭിപ്രായങ്ങളുണ്ടെന്നും ശുദ്ധിയുള്ളതാണെന്നഅഭിപ്രായമാണ് പ്രബലമെന്നും സൈനുദ്ദീൻ മഖ്ദൂം(റ) ഫത്ഹുൽ മുഈനിൽ വിശദീകരിച്ചിട്ടുണ്ട്. ശാമിൽ നിർമിക്കപ്പെടുന്ന പാൽകട്ടികൾ പന്നിയുടെ ഭാഗങ്ങൾ കൊണ്ടാണ് ഉണ്ടാക്കുന്നതെന്ന് പ്രചാരണമുണ്ടായിരുന്നു. എന്നാൽ ആ പാൽകട്ടികൾ റസൂൽ(സ്വ) ഭക്ഷിച്ചിട്ടുണ്ട് എന്നത് ഇതിന് രേഖയായി ഇമാമുകൾ ഉദ്ധരിച്ചിട്ടുണ്ട്.\n(ഫത്ഹുൽ മുഈൻ പേ. 41 കാണുക)\nഉറക്കിൽ നിന്നുണർന്നാൽ ചൊല്ലേണ്ട ദിക്‌റ് നേരം പുലരുമ്പോൾ മാത്രമാണോ അതോ എപ്പോൾ ഉണർന്നാലും ചൊല്ലേണ്ടതുണ്ടോ?\nഫർഹ മുജീബ് വെള്ളാട്ട്പറമ്പ്\nഅൽഹംദുലില്ലാഹില്ലദീ അഹ്‌യാനീ… പോലെ പൊതുവെ ഉറക്കത്തിൽ നിന്നുണർന്നാൽ ചൊല്ലാൻ നിർദേശിക്കപ്പെട്ട ദിക്‌റുകൾ എപ്പോൾ ഉണർന്നാലും സുന്നത്താണ്. അതേസമയം രാത്രിയുടെ അവസാനം – സുബ്ഹിയുടെ മുമ്പായി – ഉറക്കിൽ നിന്നുണർന്നാൽ ചൊല്ലേണ്ട പ്രത്യേക ദിക്‌റുകളും ഖുർആൻ വചനങ്ങളും ആ സമയത്തേ സുന്നത്തുള്ളൂ എന്നാണ് മനസ്സിലാകുന്നത്.\nതാടി വടിച്ചവരോട് തുടർന്ന് നിസ്‌കരിക്കുന്നതിന്റെ വിധിയെന്ത്. ജമാഅത്തിന്റെ പ്രതിഫലം ലഭിക്കുമോ. ആ നിസ്‌കാരം സ്വഹീഹാകുമോ?\nമുജീബ് റഹ്മാൻ വിപി\nപുരുഷന്റെ താടി വടിച്ചുകളയുന്നത് തെറ്റാണ്. ഹറാമാണെന്നും കറാഹത്താണെന്നും അഭിപ്രായമുണ്ട്. താടിയിലടക്കം ഇസ്‌ലാമിക അദബുകൾ പാലിക്കുന്ന ഇമാമിനെ തുടർന്ന് നിസ്‌കരിക്കലാണ് ഏറെ നല്ലത്. എന്നാൽ താടി വടിച്ചവനെ തുടർന്നു നിസ്‌കരിച്ചാൽ നിസ്‌കാരം സ്വഹീഹാവുകയില്ലെന്നോ തുടർച്ച ശരിയാവുകയില്ലെന്നോ തീരെ പ്രതിഫലം ലഭിക്കുകയില്ലെന്നോ പറയാവതല്ല.\n← Previous Story നെഞ്ചുറപ്പുള്ള നായകൻ\nNext Story → ഒരായിരം പ്രതീക്ഷകൾ പകർന്ന് സാന്ത്വനവാരം


അയല്‍രാജ്യങ്ങള്‍ക്കിടയിലെ അഭിപ്രായഭിന്നതകള് ചര്‍ച്ചകളിലൂടെ പരിഹരിക്കണം: അമീര് - Middle East Chandrika Qatar\nby Web Desk June 17, 2019, 4:41 am0Votes\nഇറാന്, തുര്‍ക്കി പ്രസിഡന്റുമാരുമായി അമീര് ചര്‍ച്ച നടത്തി\nഖത്തര്- ഇറാന് ബന്ധം ആഴത്തിലുള്ളതും ചരിത്രപരവും\nഅമീര് ശൈഖ് തമീം ബിന് ഹമദ് അല്‍താനി ഇറാന് പ്രസിഡന്റ് ഡോ.ഹസന് റൂഹാനിയുമായി ചര്‍ച്ച നടത്തുന്നു\nദോഹ: അമീര് ശൈഖ് തമീം ബിന് ഹമദ് അല്‍താനി ഇറാന് പ്രസിഡന്റ് ഡോ.ഹസന് റൂഹാനി, തുര്‍ക്കിഷ് പ്രസിഡന്റ് റജബ് തയ്യിബ് ഉര്‍ദുഗാന് എന്നിവരുമായി ചര്‍ച്ച നടത്തി. ഡ്യുഷന്‍ബെ ഉച്ചകോടിയോടനുബന്ധിച്ചായിരുന്നു കൂടിക്കാഴ്ച. മേഖലയിലെ പ്രശ്‌നങ്ങള്‍ക്കിടയിലും ഖത്തരി- ഇറാനിയന് ബന്ധത്തില് സ്ഥായിയായ വികസനമുണ്ടാകുന്നുണ്ടെന്ന് ഡോ.റൂഹാനി ചൂണ്ടിക്കാട്ടി.\nഅമീര് തുര്‍ക്കിഷ് പ്രസിഡന്റ് റജബ് തയ്യിബ് ഉര്‍ദുഗാനൊപ്പം\nഖത്തര് അയല്‍രാജ്യമാണ്‌സൗഹൃദ സഹോദര രാജ്യമാണ്. എല്ലാ മേഖലകളിലും ബന്ധം വികസിക്കുകയും ആഴത്തിലാകുകയും ചെയ്യുമെന്ന പ്രതീക്ഷയും അദ്ദേഹം പ്രകടിപ്പിച്ചു. മേഖലയിലെ എല്ലാ തെറ്റിദ്ധാരണകളും തുടച്ചുനീക്കുന്നതിനും സംവാദത്തിനുമുള്ള ഇറാന്റെ സന്നദ്ധതയും അദ്ദേഹം പ്രകടിപ്പിച്ചു. ഖത്തരി ഇറാനിയന് ബന്ധം ആഴത്തിലുള്ളതും ചരി്ര്രതപരവുമാണെന്ന് അമീര് ചൂണ്ടിക്കാട്ടി. അയല്‍രാജ്യങ്ങള് തമ്മിലുള്ള ഏതു അഭിപ്രായഭിന്നതകളും ചര്‍ച്ചയിലൂടെ പരിഹരിക്കണമെന്നാണ് ഖത്തറിന്റെ ചരിത്രപരവും സുവ്യക്തവുമായ നിലപാടെന്നും അമീര് ചൂണ്ടിക്കാട്ടി.\nഖത്തറിനെതിരെ അടിച്ചേല്‍പ്പിച്ച ഉപരോധത്തില് ഇറാന്റെ നിലപാടിന് അമീര് നന്ദി അറിയിച്ചു. രണ്ടു രാജ്യങ്ങളിലെയും ജനങ്ങള്‍ക്കിടയിലെ ശക്തവും സുദൃഢവുമായ ബന്ധവും അമീര് പരാമര്‍ശിച്ചു. ഖത്തറിനും ഇറാനുമിടയിലെ ഉഭയകക്ഷി സഹകരണം വിലയിരുത്തി ഇരുവരും ബന്ധം ശക്തിപ്പെടുത്തുന്നതിനെക്കുറിച്ചും ചര്‍ച്ച ചെയ്തു. മേഖലയിലെ ഏറ്റവും പുതിയ സംഭവവികാസങ്ങളും ഗള്‍ഫ് മേഖലയിലെ തീവ്രസാഹചര്യങ്ങളും ചര്‍ച്ചയായി.\nഭിന്നതകള് പരിഹരിക്കുന്നതില് സംവാദത്തിന്റെ പ്രാധാന്യം ഇരുവരും ചൂണ്ടിക്കാട്ടി. തുര്‍ക്കിഷ് പ്രസിഡന്റ് റജബ് തയ്യിബ് ഉര്‍ദുഗാനുമായി നടത്തിയ ചര്‍ച്ചയില് ഖത്തറിനും തുര്‍ക്കിക്കുമിടയിലെ ഉഭയകക്ഷിസഹകരണവും തന്ത്രപ്രധാന ബന്ധവും ചര്‍ച്ച ചെയ്തു. വിവിധ മേഖലകളില് സഹകരണം ശക്തിപ്പെടുത്തുന്നതും ചര്‍ച്ചയായി. മേഖലാ, രാജ്യാന്തരതലത്തിലെ സുപ്രധാന വിഷയങ്ങളും ചര്‍ച്ചയായി. മേഖലയിലെ ഏറ്റവും പുതിയ സംഭവവികാസങ്ങളില് അഭിപ്രായങ്ങള് ഇരുവരും കൈമാറി.\nPrevious article റഷ്യയിലെ നിക്ഷേപം വര്‍ധിപ്പിക്കാന് ഖത്തര് സന്നദ്ധമെന്ന് അമീര്\nNext article സഹകരണം ശക്തിപ്പെടുത്താന് സന്നദ്ധമെന്ന് ഖത്തറും ചൈനയും


Fraternity | ഫ്രറ്റേണിറ്റി മൂവ്‌മെന്റ് ഡി.ഡി.ഇ ഓഫീസ് മാർച്ചിന് നേരെ പൊലീസ് അതിക്രമം; നിരവധി പേർക്ക് പരിക്ക്; 16 പേരെ അറസ്റ്റ് ചെയ്തു - MarunadanMalayalee.com\nഫ്രറ്റേണിറ്റി മൂവ്‌മെന്റ് ഡി.ഡി.ഇ ഓഫീസ് മാർച്ചിന് നേരെ പൊലീസ് അതിക്രമം; നിരവധി പേർക്ക് പരിക്ക്; 16 പേരെ അറസ്റ്റ് ചെയ്തു\nJune 16, 202004:01 PM IST Permalink\nമലപ്പുറം: അധ്യയന വർഷം ആരംഭിച്ചിട്ടും വിദ്യാർത്ഥികൾക്ക് പാഠപുസ്തകം ലഭ്യമാക്കാത്തതിൽ പ്രതിഷേധിച്ച് കൊണ്ട് ഫ്രറ്റേണിറ്റി മൂവ്‌മെന്റ് മലപ്പുറം ജില്ല കമ്മിറ്റി ഡി.ഡി.ഇ ഓഫീസിലേക്ക് നടത്തിയ പ്രതിഷേധ മാർച്ചിന് നേരെ പൊലീസ് അതിക്രമം. നിരവധി പേർക്ക് പരിക്ക്. ഒട്ടും പ്രകോപനമില്ലാതെ തീർത്തും സമാധാനപരമായി നടന്ന മാർച്ചിന് നേരെ അനാവശ്യമായ പൊലീസ് ലാത്തിച്ചാർജ് നടത്തുകയായിരുന്നു. പൊലീസ് സ്ഥാപിച്ച ബാരിക്കേഡ് പോലും സമരം ചെയ്തവർ സ്പർശിക്കും മുമ്പേ അതിക്രൂരമായി പൊലീസ് ലാത്തി വീശി. കോവിഡ് പ്രോട്ടോകോൾ ഉള്ളതിനാൽ കുറച്ച് വിദ്യാർത്ഥികളാണ് സമരത്തിനുണ്ടായിരുന്നത്. ഈ വിദ്യാർത്ഥികളെ മുൻകൂട്ടി പ്ലാൻ ചെയ്തവിധം വളഞ്ഞിട്ട് പരിക്കേൽക്കും വരെ ദീർഘനേരം പൊലീസ് ലാത്തികൊണ്ടടിക്കുകയായിരുന്നു. ഫ്രറ്റേണിറ്റി മൂവ്‌മെന്റ് ജില്ല കമ്മിറ്റിയംഗം അഖീൽ നാസിം, ആദിൽ ജാവേദ് കൂട്ടിലങ്ങാടി, നസീബ് മങ്കട എന്നിവർക്ക് ഗുരുതര പരിക്കുകളോടെ ഹോസ്പിറ്റലിൽ പ്രവേശിപ്പിച്ചു.\nപരിക്കേറ്റ പല വിദ്യാർത്ഥികളെയും ഹോസ്പിറ്റലിൽ പ്രവേശിപ്പിച്ചിരിക്കുകയാണ്. ഫ്രറ്റേണിറ്റി മൂവ്‌മെന്റ് സംസ്ഥാന കമ്മിറ്റിയംഗം ജംഷീൽ അബൂബക്കർ, മലപ്പുറം ജില്ല ജനറൽ സെക്രട്ടറി ഫയാസ് ഹബീബ്, ജില്ല സെക്രട്ടേറിയറ്റ് അംഗം അജ്മൽ തോട്ടോളി എന്നിവരടക്കം 16 പേരെ അറസ്റ്റ് ചെയ്തു.\nകോവിഡ് 19 പശ്ചാത്തലത്തിൽ ഓൺലൈൻ ക്ലാസുകൾ ആരംഭിച്ചിട്ടും പാഠപുസ്തകങ്ങൾ ലഭ്യമാക്കാൻ സർക്കാരിനും പൊതു വിദ്യാഭ്യാസ വകുപ്പിനും സാധിച്ചിട്ടില്ല. പാഠപുസ്തക അച്ചടിയും വിതരണവും കാലതാമസമില്ലാതെ പൂർത്തീകരിക്കുമെന്ന സർക്കാർ പ്രഖ്യാപനം പാലിക്കപ്പെട്ടിട്ടില്ല. ഇതിൽ പ്രതിഷേധിച്ചു എല്ലാ വിദ്യാർത്ഥികൾക്കും പാഠപുസ്തകം ഉടൻ ലഭ്യമാക്കണം എന്ന ആവശ്യം ഉന്നയിച്ചും ജില്ലയിലെ ജില്ലയിലെ വിവിധ വിദ്യാഭ്യാസ വകുപ്പ് ഓഫീസുകളിലേക്ക് ഫ്രറ്റേണിറ്റി മൂവ്‌മെന്റിന്റെ നേതൃത്വത്തിൽ പ്രതിഷേധമാർച്ചുകൾ നടന്നു.\nനിലമ്പൂർ എ.ഇ.ഒ ഓഫീസിലേക്ക് ഫ്രറ്റേണിറ്റി യും ആദിവാസി ദലിത് കൂട്ടായ്മയും സംയുക്തമായി നടത്തിയ മാർച്ച് വെൽഫെയർ പാർട്ടി സംസ്ഥാന സെക്രട്ടറി കൃഷ്ണൻ കുനിയിൽ ഉദ്ഘാടനം ചെയ്തു. ചിത്ര നിലമ്പൂർ, സി.എം അനിൽ, ഫ്രറ്റേണിറ്റി മൂവ്‌മെന്റ് മലപ്പുറം ജില്ല പ്രസിഡന്റ് കെ.കെ അഷ്‌റഫ്, ജനറൽ സെക്രട്ടറി സനൽ കുമാർ എന്നിവർ സംസാരിച്ചു.\nവണ്ടൂർ ഡി.ഇ.ഒ ഓഫീസ് മാർച്ച് ഫ്രറ്റേണിറ്റി സംസ്ഥാന വൈസ് പ്രസിഡന്റ് ഫസ്‌ന മിയാൻ ഉദ്ഘാടനം ചെയ്തു. ജില്ല സെക്രട്ടറി പി ഷരീഫ്, മണ്ഡലം കൺവീനർ യാസിർ മഠത്തിൽ എന്നിവർ സംസാരിച്ചു. പൊന്നാനിയിൽ ജില്ല സെക്രട്ടറി മുഹമ്മദ് ഹംസ ഉദ്ഘാടനം ചെയ്തു. ജില്ല കമ്മിറ്റിയംഗം ഷഹീദ മണമ്മൽ സൻസാരിച്ചു. തിരൂരങ്ങാടിയിൽ ജില്ല സെക്രട്ടറി സാലിഹ് കുന്നക്കാവ് ഉദ്ഘാടനം ചെയ്തു. ഹാദി വള്ളിക്കുന്ന്, വാഹിദ് ചുള്ളിപ്പാറ എന്നിവർ സംസാരിച്ചു. തിരൂരിൽ ജില്ല കമ്മിറ്റിയംഗങ്ങളായ സൽമാൻ താനൂർ, എ.കെ ബാസിത്ത് എന്നിവർ സംസാരിച്ചു.


കൊറോണ വൈറസ് : ജില്ലയില് 94 പേര് നിരീക്ഷണത്തില്\nHomelocal newsകൊറോണ വൈറസ് : ജില്ലയില് 94 പേര് നിരീക്ഷണത്തില്\nകാഞ്ഞങ്ങാട്: കൊറോണ വൈറസ് ബാധയുടെ പശ്ചാത്തലത്തില് ചൈനയില് നിന്നെത്തിയ 91 പേരും മറ്റു രാജ്യങ്ങളില് നിന്നെത്തിയ മൂന്ന് പേരും ഉള്‍പ്പെടെ 94 പേരാണ് ജില്ലയില് നിരീക്ഷണത്തിലുള്ളത്.\nഇതില് 17 പേരുടെ സാമ്പിളുകളാണ് പരിശോധിച്ചത്. അഞ്ചുപേരുടെ പരിശോധന ഫലം ലഭിച്ചതില് ഒരാളുടെ ഫലം മാത്രമാണ് പോസിറ്റീവ് ആയിട്ടുള്ളത്.\nകൊറോണ പ്രതിരോധ പ്രവര്‍ത്തനങ്ങള്‍ക്കുള്ള വിവിധ ഉപസമിതികള് യോഗം ചേര്‍ന്ന് സ്ഥിതിഗതികള് വിലയിരുത്തി. പ്രതിരോധ പ്രവര്‍ത്തനങ്ങള് വിലയിരുത്തുന്നതിന് കോഴിക്കോട് മെഡിക്കല് കോളേജില് നിന്നുള്ള വിദഗ്ധ സംഘം ഇന്ന് ജില്ലയില് എത്തും. പ്രതിരോധ പ്രവര്‍ത്തനങ്ങള്‍ക്ക് ആവശ്യമായ സാധനസാമഗ്രികള് എല്ലാ ആശുപത്രികളിലും എത്തിച്ചിട്ടുണ്ട്. ആരോഗ്യവകുപ്പ് ജീവനക്കാര്‍ക്ക് പ്രത്യേക പരിശീലനം നല്‍കിയിട്ടുണ്ട.് ജില്ലാജനറല് ആശുപത്രികളില് പ്രത്യേക ഐസൊലേഷന് വാര്‍ഡുകള് ഒരുക്കിയിട്ടുണ്ട്\nനിരീക്ഷണത്തിലുള്ള കുടുംബങ്ങളില് നിന്നുള്ള കുട്ടികളെ സ്‌കൂളു കളിലേക്കും കോളേജുകളിലേക്കും അയക്കേണ്ടതില്ല. അവര്‍ക്ക് ഹാജര് സംബന്ധിച്ച് പ്രശ്‌നങ്ങള് ഒന്നും തന്നെ ഉണ്ടാകില്ലെന്ന് ജില്ലാ കളക്ടര് അറിയിച്ചു. നിരീക്ഷണത്തില് ഉള്ള കുടുംബങ്ങളില് നിന്ന് 39 കുട്ടികള് സ്‌കൂളിലും രണ്ടു കുട്ടികള് കോളേജിലുമാണ് പഠിച്ചുകൊണ്ടിരിക്കുന്നത്. വൈറസ് ബാധ സ്ഥിരീകരിച്ച വീട്ടില് പക്ഷിമൃഗാദികളില്ലാത്തതിനാല് അത്തരത്തിലുള്ള ആശങ്ക വേണ്ട.\nചൈന ഉള്‍പ്പെടെയുള്ള കൊറോണ ബാധിത രാജ്യങ്ങളില്‍നിന്നുള്ള ടൂറിസ്റ്റുകള് ആരും തന്നെ കാസര്‍കോട് ജില്ലയിലെ ഹോട്ടലുകളില് താമസിക്കുന്നില്ലെന്ന് പരിശോധനയിലൂടെ ഉറപ്പുവരുത്തി. 29 ഹോട്ടലുകള്, 23 ഹോം സ്റ്റേ, 26 ഹൗസ് ബോട്ടുകള് എന്നിവയാണ് പരിശോധിച്ചത്.\nകൊറോണ വൈറസുമായി ബന്ധപ്പെട്ട അവബോധം സൃഷ്ടിക്കുന്നതിന് ആരോഗ്യ വകുപ്പ് പുറത്തിറക്കിയ വീഡിയോ സ്‌കൂളുകളില് പ്രദര്‍ശിപ്പിക്കാനും നിര്‍ദ്ദേശം നല്‍കി. നിലവില് ജില്ലയില് ആശങ്കപ്പെടേണ്ട സാഹചര്യമില്ലെന്ന് ജില്ലാ കളക്ടര് ഡോ. ഡി സജിത് ബാബുവിന്റെ അദ്ധ്യക്ഷതയില് വൈകിട്ട്7ന് ചേര്‍ന്ന അവലോകന യോഗം വിലയിരുത്തി.\nഎ.ഡി.എം എന്. ദേവീദാസ,് ഡെപ്യൂട്ടി ഡി.എം.ഒ ഡോക്ടര് രാമദാസ് എ.വി, ജില്ലാ സര്‍വൈലന്‍സ് ഓഫീസര് ഡോക്ടര് മനോജ് എ.ടി, എന്.എച്ച്.എം ജില്ലാ പ്രോഗ്രാം മാനേജര് ഡോക്ടര് രാമന് സ്വാതി വാമന്, ഡെപ്യൂട്ടി മാസ് മീഡിയ ഓഫീസര് സയന എസ് തുടങ്ങിയവര് പങ്കെടുത്തു


'ഒരു കൂട്ടാളിയായി നീ എപ്പോഴും എന്റെ കൂടെ ഉണ്ടായിരുന്നു ,ഇതെല്ലാം നടന്നതും ഈ സിനിമ പൂർത്തിയായതിനും കാരണം നീയാണ്; നീയാണ് ഈ സിനിമ... നീയാണ് എനിക്ക് ഈ വിജയം തന്നത്; നയൻസിന്റെ സ്നേഹത്തെ കുറിച്ച് വിഘ്നേഷ് ശിവൻ! - metromatinee.com Lifestyle Entertainment & Sports\nപ്രേക്ഷകര്‍ക്ക് പ്രിയങ്കരിയാണ് നയന്‍താര. മലയാളത്തിലൂടെ തുടക്കം കുറിച്ച് തെന്നിന്ത്യയുടെ സ്വന്തമായി മാറുകയായിരുന്നു ഈ നായിക. തമിഴില് പ്രവേശിച്ചതോടെയായിരുന്നു നയന്‍സിന്റെ കരിയര് മാറിമറിഞ്ഞത്.തെന്നിന്ത്യയിൽ ഏറ്റവും കൂടുതൽ ആരാധകരുള്ള പ്രണയ ജോഡികളാണ് നയൻതാരയും വിഘ്നേഷ് ശിവനും. ആറ് വർഷം പിന്നിട്ട പ്രണയ ജീവിത്തെ കുറിച്ച് ഇടയ്ക്കിടെ മനോഹരമായ കുറിപ്പുകൾ വിഘ്നേഷ് ശിവൻ പങ്കുവെക്കാറുണ്ട്\nനയൻതാര സോഷ്യൽമീഡിയയിൽ സജീവമല്ലാത്തതിനാൽ നയൻസിന്റെ വിശേഷങ്ങൾ ആരാധകർ അറിയുന്നത് വിക്കിയിലൂടെയാണ്. നാനും റൗഡി താൻ സിനിമയുടെ ഷൂട്ടിങ് ലൊക്കേഷനിൽ വെച്ച് പ്രണയത്തിലായവരാണ് ഇരുവരും.\nനയൻസും വിക്കിയും ആദ്യമായി ഒരുമിച്ച സിനിമ കൂടിയായിരുന്നു നാനും റൗഡി താൻ. 2012ൽ പോടാ പോടി എന്ന സിനിമ വിഘ്നേഷ് ശിവൻ സംവിധാനം ചെയ്തിരുന്നുവെങ്കിലും സംവിധായകൻ എന്ന നിലയിൽ തമിഴ് സിനിമ മേഖലയിൽ പ്രശസ്തി നേടിയത് നാനും റൗഡി താനിന്റെ റിലീസിന് ശേഷമാണ്.\nആ കാലഘട്ടങ്ങളിൽ പ്രഭുദേവയുമായുള്ള പ്രണയതകർച്ച ഏൽപ്പിച്ച ആഘാതത്തിലായിരുന്നു നയൻസ്. നാനും റൗഡി താൻ വിജയമായതോടെയാണ് നയൻസുമായുള്ള വിക്കിയുടെ സൗഹൃദം ദൃഢമായത്.ആറ് വർഷത്തെ പ്രണയ ജീവിതത്തിനിടയിൽ ഇരുവരും ചേർന്ന് റൗഡി പിക്ചേഴ്സ് എന്നൊരു നിർമാണ കമ്പനിയും ആരംഭിച്ചിരുന്നു. മാത്രമല്ല കഴിഞ്ഞ വർഷം വളരെ രഹസ്യമായി വിവാഹനിശ്ചയവും നടത്തി. തങ്ങൾ അടുത്ത ബന്ധുക്കളുടെ സാന്നിധ്യത്തിൽ മോതിരം മാറിയെന്ന വിവരം ഒരു അഭിമുഖത്തിൽ പങ്കെടുക്കവെ നയൻതാര തന്നെയാണ് വെളിപ്പെടുത്തിയത്.\nവിഘ്നേഷ് ശിവന്റെ സംവിധാനത്തിൽ നയൻതാരയും സാമന്തയും വിജയ് സേതുപതിയും ചേർന്ന് അഭിനയിച്ച കാത്ത് വാക്ക്ലെ രണ്ട് കാതൽ കഴിഞ്ഞ ദിവസമാണ് റിലീസ് ചെയ്തത്. സിനിമ നല്ല അഭിപ്രായത്തോടെ പ്രദർശനം തുടരുമ്പോൾ സ്വപ്ന സാക്ഷാത്കാരത്തിന് ഒപ്പം നിന്ന പ്രണയിനിയെ വർണിച്ച് വിക്കി എഴുതിയ കുറിപ്പാണ് വൈറലാകുന്നത്.\nപ്രിയപ്പെട്ട തങ്കമേ…. ഇപ്പോൾ കൺമണിയും… എന്റെ ജീവിതത്തിലെ നെടും തൂണായതിന് നന്ദി. നീ എന്റെ മുതുകത്ത് നൽകുന്ന ആ തട്ട്…. നീ എപ്പോഴും എന്റെ കൂടെയുണ്ട് എന്ന വിശ്വാസമാണ്. എന്റെ ജീവിതത്തിൽ എല്ലായ്‌പ്പോഴും ഞാൻ താഴ്ന്നവനും അവ്യക്തനുമായിരുന്നു. നീ എന്നോടൊപ്പം നിന്നപ്പോൾ തീരുമാനങ്ങൾ എടുക്കാൻ എനിക്ക് കഴിഞ്ഞു.’\n‘ഒരു കൂട്ടാളിയായി നീ എപ്പോഴും എന്റെ കൂടെ ഉണ്ടായിരുന്നു. ഇതെല്ലാം നടന്നതും ഈ സിനിമ പൂർത്തിയായതിനും കാരണം നീയാണ്. നീയാണ് ഈ സിനിമ… നീയാണ് എനിക്ക് ഈ വിജയം തന്നത്… എന്റെ കൺമണി… നീ സ്‌ക്രീനിൽ തിളങ്ങുന്നത് കാണാനും ഒരു സംവിധായകൻ എന്ന നിലയിൽ നിന്നിൽ നിന്ന് മികച്ചത് പുറത്തെടുക്കാനായതും എന്നെ സന്തോഷിപ്പിക്കുന്നു.’\n‘നിനക്കൊപ്പം പ്രവർത്തിക്കുന്നത് എല്ലായ്പ്പോഴും ഹൃദയസ്പർശിയായ ഒരു അനുഭവമാണ്. നമ്മൾ നേരത്തെ തീരുമാനിച്ചതുപോലെ ഒരുമിച്ച് നല്ല സിനിമകൾ ഇനിയും ചെയ്യും’ വിഘ്നേഷ് ശിവൻ കുറിച്ചു. നയൻതാരയോടൊപ്പമുള്ള ഒരു വീഡിയോയും ചിത്രവും വിക്കി പങ്കുവെക്കുകയും ചെയ്തിട്ടുണ്ട്.\n‘സുന്ദരി’ ഓഡിയോ റിലീസ് ചെയ്തു\nഞങ്ങളുടെ സിനിമയുടെ റിലീസിങ് അനാവശ്യ “””വിവാദങ്ങളിലേക്ക് വലിച്ചിഴക്കപ്പെടാതിരിക്കാനും അതിലെ അഭിനേതാക്കള് ഇനിയും സമൂഹമധ്യത്തില് നുണകള്‍കൊണ്ട് ആക്രമിക്കപ്പെടാതിരിക്കാനുമായി… ‘ വെള്ളരിക്കാപട്ടണം’ ഇനി ‘വെള്ളരിപട്ടണം’ !


Category: LUCA TALK – LUCA\nCategory: LUCA TALK\nLUCA TALK പുതിയവ ശാസ്ത്രപരിപാടികൾ സാങ്കേതികവിദ്യ\nFebruary 22, 2022 March 8, 2022 1 min read\nനിർമ്മിത ബുദ്ധിക്ക് ഒരാമുഖം – An introduction to Artificial Intelligence എന്ന വിഷയത്തിൽ ഡോ. ശശിദേവൻ വി. (Dept. of Physics, CUSAT) LUCA TALK ൽ സംസാരിക്കുന്നു. 2022 ഫെബ്രുവരി 25ന് 7PM – 8 PM വരെയാണ് പരിപാടി. ഗൂഗിൾ മീറ്റിൽ നടക്കുന്ന പരിപാടിയിൽ ആദ്യം രജിസ്റ്റർ ചെയ്യുന്ന 250 പേർക്ക് പങ്കെടുക്കാം


നന്ദപര്‍വ്വം: August 2011\nതൊടുപുഴ ബ്ലോഗ് മീറ്റും ഇനിയുള്ള മീറ്റുകളും\n‘എവിടെത്തിരിഞ്ഞൊന്നു നോക്കിയാലും അവിടെല്ലാം പൂത്ത മരങ്ങള് മാത്രം‘ എന്നോ മറ്റോ അല്ലേ പണ്ടൊരു കവി പാടിയിരിക്കുന്നത്?ഏതാണ്ടതുപോലെയാണ് ഗൂഗിള് ബസ്സ് & ബ്ലോഗിലെ കാര്യങ്ങള്. ‘നാലുപേരു ചെയ്താല് നാട്ടു നടപ്പായി‘ എന്ന് പണ്ടുള്ളവര് പറഞ്ഞപോലെ ഓണ്‍ലൈനിലെ നാലു പേരൊത്തുകൂടിയാല് അതിപ്പോ ബസ്സ് മീറ്റോ ബ്ലോഗ് മീറ്റോ ആയി. മീറ്റായാലും ഈറ്റുണ്ടായാലും സംഗതി രസകരം. ഒത്തുകൂടുന്ന തമ്മില്‍ക്കണ്ടിട്ടില്ലാത്ത സുഹൃത്തുക്കള്‍ക്ക് ഒരുമിച്ചു ചേരാനും പറയാനും പൊതുവായൊരു വിഷയമുണ്ടാവുന്നതു തന്നെ നല്ല കാര്യം. ഭിന്നാഭിപ്രായചര്‍ച്ചകളും വാഗ്വാദങ്ങളും തെറിവിളിയുമൊക്കെയുണ്ടെങ്കിലും ഒത്തുകൂടുന്നൊരു മീറ്റിന്റെയും ഈറ്റിന്റേയും കാര്യം പറഞ്ഞാല് എല്ലാ അലങ്കാരങ്ങളും മാറ്റിവെച്ച് മുന്നിട്ടിറങ്ങുന്നത് ഓണ്‍ലൈന് സൌഹൃദത്തിന്റെ വലിയൊരു കാര്യമാണ്. ബ്ലോഗില് ജീവന് പോയാലും അനോണിമിറ്റി കാത്തു സൂക്ഷിച്ചിരുന്നവരും അങ്ങിനെ വേണമെന്നു കരുതിയിരുന്നവരും വെര്‍ച്ചല് ലോകത്തിന്റെ അനോണിമിറ്റി മുഖപടം മാറ്റി പ്രത്യക്ഷപ്പെടാനും ബസ്സ് സൌഹൃദം കാരണമായിട്ടുണ്ട് എന്നാണെന്റെ തോന്നല്.\nസെപ്റ്റംബറിലെ ആദ്യ ആഴ്ചയില് ബസ്സിലെ ഗഡികളും ബ്ലോഗിലെ പഴയ ഗഡികളും കൂടി മ്മടെ പ്രാഞ്ച്യേട്ടന്റെ നാടായ, പൂരങ്ങളുടെ....പൂരങ്ങളുടെ.... തൃശ്ശിവപ്പേരൂരില് വെച്ച് ആര്‍മ്മാദിക്കാന് പോണ്ണ്ട് എന്നൊരു ഡയലോഗ് ബസ്സീന്ന് കിട്ടിയിരുന്നു. ഇമ്മളേം വിളിച്ചിട്ടൂണ്ടായിരുന്നു. അന്ന് മീറ്റിനു വരണോരുടെ നല്ല ഭാഗ്യമോ എന്റെ നിര്‍ഭാഗ്യമോ സംഗതിവശാല് എനിക്ക് ആ ഗഡ്യോള്‍ടെ ഒപ്പം എന്റെ കെല്പ് റോള് കാണിക്കാന് പറ്റില്ല്യാന്നു തോന്ന്ണു. കുടുമ്മോം കുട്ടീം പരാധീനതേം അതിന്റേടേല് ഓണോം കൂടി വന്നപ്പോള് ഒരു രക്ഷേമില്ലാത്ത അവസ്ഥയായി.\nഅപ്പോ പറഞ്ഞു വന്നത്, ആദ്യ തൊടുപുഴ മീറ്റില് പങ്കെടുത്തില്ലെങ്കിലും പിന്നീടുള്ള മീറ്റുകളിലും ചെറിയ ചെറിയ ബ്ലോഗ് സൌഹൃദ കൂട്ടായ്മകളിലും ആദ്യവും അവസാനവുമായി മനസ്സു കൊണ്ടും ശരീരം കൊണ്ടു ഫുള് സപ്പോര്‍ട്ടായിരുന്നു ഞാന്. (ബ്ലോഗില് മുടങ്ങാതെ പോസ്റ്റുകളെഴുതിയിരുന്ന ഞാനിപ്പോ മീറ്റും ഈറ്റും കമ്പനിയുമായി നടക്കുന്നുവെന്ന് അനോണിമസ് കമന്റായും മെയിലുകളായും പരാതികള് വന്നു) ഇക്കഴിഞ്ഞ 2011 ജൂലൈ 31 നു തൊടുപുഴയില് മഴയുടെ സിംഫണി തീര്‍ത്ത പശ്ചാത്തലത്തില് നടന്ന മീറ്റിലും ഈയുള്ളവന്റെ സാന്നിദ്ധ്യം ഉണ്ടായിരുന്നു. ഹരീഷിന്റെ കൂട്ടുകാര് ഒരുക്കിത്തന്ന ബിരിയാണിയില് തന്നെ ഞാനെന്റെ സ്നേഹവും പ്രകടിപ്പിച്ചിരുന്ന കാര്യം ഹരീഷും കൂട്ടൂകാരും ഓര്‍ക്കുമെന്ന് കരുതട്ടെ. ;)\nഅന്ന് അവിടെ കണ്ടുമുട്ടിയ ചില ഓണ്‍ലൈന് സൌഹൃദങ്ങളെ ഞാനെന്റെ മനസ്സില് കാപ്ചര് ചെയ്തിട്ടുണ്ടായിരുന്നു. കണ്ണൂര് മീറ്റും പിന്നെ പറഞ്ഞും പറയാതെയും നടത്താന് പോകുന്ന മറ്റനേകം സൌഹൃദക്കൂട്ടായ്മയിലേക്ക് അന്ന് കണ്ടുമുട്ടിയ ചില മുഖങ്ങളെ മൌസിന്റെ കോറിവരയാല് ഇവിടെ പ്രദര്‍ശിപ്പിക്കട്ടെ.\nതാഴെ കാണുന്ന ചിത്രങ്ങളില് നിങ്ങളിലാരുടെയെങ്കിലും മുഖമില്ലെങ്കില് വിഷമിക്കരുത്, വരക്കാന് നേരം കിട്ടാത്തതുകൊണ്ടാണ് എന്ന് കരുതിയേക്കണം. സമയവും സാഹചര്യവും ഒക്കെ ഒത്തുവരുമെങ്കില് അടുത്ത പോസ്റ്റില് നിങ്ങളിലാരെയെങ്കിലുമൊക്കെ വീണ്ടും കുത്തിവരക്കാന് സാധിക്കട്ടെ.\nഹരീഷ് തൊടുപുഴ :\nമീറ്റില് ആരോ കൈവിഷം കൊടുത്തിട്ടുണ്ടോ എന്ന് തോന്നിപ്പിക്കുന്ന പ്രകൃതം. ദിവസോം ഓരോ മീറ്റായാലോ എന്ന് ചോദിച്ചാല് ഒട്ടും മുഷിയില്ല, പക്ഷെ ഒരു നിര്‍ബന്ധമുണ്ടാകും മീറ്റ് എന്തായാലും എങ്ങിനെയായാലും ലത് തൊടുപുഴയില് തന്നെ വേണം എന്ന്. ഒരു കൈ കൊണ്ട് കച്ചവടവും മറുകൈ കൊണ്ട് ക്യാമറയുമായി ഈ നാട്ടുപുറത്തുകാരന് തൊടുപുഴയുടെ വിരിമാറിലൂടേ അതിര് വരമ്പുകള് നിശ്ചയിക്കാത്ത സൌഹൃദങ്ങളുമായി ഗുരുവായൂര് കേശവന്റെ തലയെടുപ്പോടെ ബ്ലോഗിലും ബസ്സിലും ഒപ്പം തൊടുപുഴയുടെ വഴികളിലും നിറഞ്ഞ് നില്‍ക്കുന്നു.\nസപ്ത വര്‍ണ്ണങ്ങള് -\nഎന്ന് പറഞ്ഞിട്ട് എല്ലാം കൂടിച്ചേര്‍ന്ന ഒരു വര്‍ണ്ണമേ കണ്ടുള്ളൂ. വിദേശത്തെവിടെയോ ആണെന്നു തോന്നുന്നു. പക്ഷെ കണ്ടപ്പോള് വെള്ളമുണ്ടും അയഞ്ഞ ഷര്‍ട്ടുമിട്ട് ഒരു തനി നാട്ടിന്‍പുറത്തുകാരനായിരുന്നു. എന്തായാലും സൌഹൃദത്തിന്റെ ആ വിടര്‍ന്ന ചിരിക്ക് സപ്ത വര്‍ണ്ണങ്ങളുമുണ്ടായിരുന്നു.\nഎന്നെ വന്ന് പരിചയപ്പെടുകയായിരുന്നു ഈ പയ്യന്. വിടര്‍ന്ന ചിരിയുമായി മീറ്റ് കഴിയുവോളം. പരിചയപ്പെട്ടപ്പോള് ഞാന് പേര് ചോദിച്ചു. “അലക്ഷാണ്ടര്’ ഹോ! ഈയൊരു ശരീരത്തിനോ ഈ പേര് എന്ന് ഞാന് മനസ്സില് കരുതി പക്ഷെ പറഞ്ഞില്ല. എന്തിനാ വെറുതെ.\nകൊച്ചി മീറ്റിലാണ് പുലിയെ ആദ്യമായി കണ്ടത്. തൊടുപുഴ ബ്ലോഗ് മീറ്റില് ഒരു അടിപൊളി ബ്ലാക്ക് ഷര്‍ട്ടിന്റെ സൌകുമാര്യത്തില് സൌമ്യനായി നില്‍ക്കുന്നു. ഇങ്ങോട്ട് വന്ന് പരിചയം പുതുക്കുകയായിരുന്നു. കക്ഷി നിസ്സാരക്കാരനല്ല, സിനിമയാണ് മാദ്ധ്യമം. ഫിലിം സൊസൈറ്റിയുടെ പ്രവര്‍ത്തനവും ഫെസ്റ്റിവല് പരിപടികളുമൊക്കെയാണത്രേ..\nഎന്നല്ല പറയേണ്ടത്, ദേവ ഗന്ധര്‍വ്വന് എന്ന് പറയാം. നെറ്റിയിലെ ചന്ദനക്കുറിയും ഒരു കാതിലെ കടുക്കനും നിഷ്കളങ്കമായ ആ ചിരിയും ഈ പയ്യനെ സുന്ദരനാക്കുന്നു. ഞാനെന്തോ വലിയ സംഭവമാണെന്ന് തെറ്റിദ്ധരിച്ചാണെന്ന് തോന്നുന്നു എന്നോട് പരിചയപ്പെടാനും സംസാരിക്കാനും തിടുക്കം കാട്ടിയിരുന്നു. (വേണ്ടിയിരുന്നില്ല എന്ന് അവസാനം തോന്നിക്കാണണം ദേവന്)\nകണ്ടാലറിയില്ലെ പുപ്പുലിയാണേന്ന്. കവിതകള് മാത്രമല്ല, ഇംഗ്ലീഷില് വരെ ഒരു ബ്ലോഗുണ്ടത്രേ പഹയനു! ഐ ടി കമ്പനിയിലെ ഡിസൈനിങ്ങോ അങ്ങിനെ എന്താണ്ടോ ആണ് പണി. വിവാഹിതനാണത്രേ, കണ്ടാല് പറയില്ല! നീണ്ട മുടിയും നീണ്ട മുഖവും മെലിഞ്ഞ ശരീരവുമുള്ള ഈ ചെറുപ്പക്കാരനെ ഒരു സിനിമയുടെ ഫ്രെയിമില് ചുമ്മാ നിര്‍ത്തിയാല് മതി, സംഗതി ഒരു ക്യാരക്ടര് തന്നെയാകും.\nബസ്സിലും ബ്ലോഗിലുമുള്ള സകല ഫോട്ടോ ആസ്വാദകരുടേയും ആരാധാനാപാത്രം. ഫോട്ടോകള് കൊണ്ട് കവിത രചിക്കുക എന്നൊക്കെ പറഞ്ഞാല് ക്ലീഷേയാകും അനിര്‍വ്വചനീയമായ ആസ്വാദന തലത്തിലെത്തിക്കുന്ന ഫോട്ടോകളാണ് ഈ ബഹുമുഖപ്രതിഭയുടെ പ്രത്യേകത. ഒട്ടേറെ വിദേശ രാജ്യങ്ങളിലെ വാസം കഴിഞ്ഞ് ഇപ്പോള് കൊച്ചിയില് കുറ്റിയടിച്ചിരിക്കുകയാണ്. ആ ക്യാമറയുടെ ഒരു ഫ്രെയിമില് പതിയാന് കൊതിക്കാത്ത ആളുകളുണ്ടോ? പുണ്യാളന് എടുത്ത എന്റെ ചിത്രമെന്ന് കാണിക്കാന് കൊതിക്കാത്തവരുണ്ടോ? ഫോട്ടോകള് കണ്ട് ഒരു ഫോട്ടോഗ്രാഫറെ നേരിട്ട് കണ്ട് പരിചയപ്പെടണമെന്ന് അത്യാഗ്രഹമുണ്ടായിരുന്ന കക്ഷിയാണ് എനിക്കിയാല്. സംഗതി തരപ്പെട്ടു. സരസന്, സംഭാഷണപ്രിയന്, ഭക്ഷണപ്രിയന്. പുള്ളിയുടെ പ്രൈവറ്റ് ബ്ലോഗിലേക്ക് പ്രവേശനം കാത്തുകാത്തിരിക്കുകയാണ് ബസ്സിലേയും ബ്ലോഗിലേലും പലരും.\nമീറ്റിന്റെ തലേദിവസം എന്റെ ഫ്ലാറ്റിന്റെ വാതില് മുട്ടി എന്നോട് ആദ്യം പറഞ്ഞു : “ ഞാന് വാഴ” ആഗതനെ ആകെയുഴിഞ്ഞ് ഞാന് ചോദിച്ച് “കണ്ടിട്ട് പക്ഷെ, ഒരു വാഴക്കുലയോളമേ ഉള്ളൂലോ? സത്യത്തില് ആരാ?” ക്ലീന് ഷേവ് ചെയ്ത മുഖത്ത് നിന്നൊരു പൊട്ടിച്ചിരിയും എന്നെയൊരു ആലിംഗനവും “ ടേയ് നന്ദരേ.. ഞാനാണെടോ വാഴക്കോടന്” രണ്ടുമൂന്നു ദിവസം ഒരുമിച്ചുണ്ടായിരുന്നു സംസാരിച്ചു. എങ്കിലും സത്യമായിട്ടും ഇന്നും ഈ മനുഷ്യന്റെ ഒറിജിനല് പേര് എനിക്കറിയില്ല.\nഎന്ന് ഞാന് പണ്ട് വിഷുവിനു മാത്രമേ കേട്ടിരുന്നുള്ളു. ഗൂഗിള് ബസ്സ് വന്നു തുടങ്ങിയപ്പോള് എന്നും പൊട്ടിത്തെറിക്കുന്ന മത്താപ്പൂക്കള് കാണാന് തുടങ്ങി. വരച്ചതില് മൌസിനു വേണ്ടുവോളം സംതൃപ്തി തന്നത് ഈ മുഖമായിരിക്കും. കണ്ണടക്കുള്ളില് കഞ്ചാവടിച്ചവന്റെ കണ്ണും, നീണ്ട മൂക്കും പൂത്തിരിയുടെ ഡിസൈന് പോലുള്ള വരയന് ടീഷര്‍ട്ടും ചുള്ളനാക്കിയിരിക്കുന്നു. മലയാളത്തില് ഇനിയൊരു കാര്‍ട്ടൂന് കഥാപാത്രം ചെയ്യണമെങ്കില് മത്താപ്പിന്റെ ഈ രൂപമൊരു റെഫറന്‍സായിരിക്കും. തമാശയല്ല, ഇതും ഒരു ക്യാരക്ടര് ആണ്.(ട്വിന് ട്വിന് പോലെ) വിപ്ലവ മുദ്രാവാക്യങ്ങള് ക്യാമ്പസ്സില് മുഴക്കുമെങ്കിലും ‘വള്ളുവനാടിന്റെ പാര്യമ്പര്യം‘ വാക്കുകളില് ഭാഷകളില് ആശയങ്ങളില് പേറുന്നുണ്ട്. പ്രായം കൂടുമ്പോള് പാകത്തിനൊത്ത ഉടുപ്പുകള് തയ്പ്പിച്ചിടുമെന്ന് പ്രതീക്ഷിക്കാം. മത്താപ്പൊരു മത്താപ്പല്ല, ഒന്നൊന്നര മത്താപ്പൂവാണ്.\nവിട്ടൂപോയവരെ വിടാതെ പിടികൂടാന് ശ്രമിക്കുന്നുണ്ട്. അതു വരെ ക്ഷമീ...:)\nPosted by Nanda Kummar at Tuesday, August 30, 2011 41 comments\nLabels: thodupuzha blog meet, അനുഭവം, ഗൂഗില് ബസ്സ്, നര്‍മ്മം, ബ്ലോഗ് മീറ്റ്


ടെക്‌സസിലെ ആദ്യ കോവിഡ് വാക്‌സീന് എമര്‍ജന്‍സി റൂം ക്ലീനര് തെരേസക്ക് | Malayali Manasu\nHome Health ടെക്‌സസിലെ ആദ്യ കോവിഡ് വാക്‌സീന് എമര്‍ജന്‍സി റൂം ക്ലീനര് തെരേസക്ക്\nടെക്‌സസിലെ ആദ്യ കോവിഡ് വാക്‌സീന് എമര്‍ജന്‍സി റൂം ക്ലീനര് തെരേസക്ക്\nഡാളസ് : ടെക്‌സസ് സംസ്ഥാനത്തെ ആദ്യ കോവിഡ് വാക്‌സീന് മെത്തഡിസ്റ്റ് ഡാളസ് മെഡിക്കല് സെന്ററിലെ എമര്‍ജന്‍സി റൂം ക്ലീന് ചെയ്യുന്ന 51 വയസ്സുള്ള തെരേസ്സ മാറ്റക്ക് നല്‍കിയതായി മെത്തഡിസ്റ്റ് ഹെല്‍ത്ത് സിസ്റ്റം സിഇഒ ജിം സ്‌ക്കോജിന് അറിയിച്ചു. നാലു മക്കളുടെ മാതാവാണ് തെരേസ്സ. തിങ്കളാഴ്ചയാണ് കോവിഡ് വാക്‌സീന് യുപിഎസ് ട്രക്ക് വഴി രാവിലെ 8.50ന് ആശുപത്രിയില് എത്തിച്ചേര്‍ന്നത്.\nപത്തുമണിയോടെ വാക്‌സീന് സ്വീകരിച്ച തെരേസ്സയെ സഹപ്രവര്‍ത്തകര് മുന്‍വശത്തെ ഓഡിറ്റോറിയത്തില് ഒത്തുചേര്‍ന്ന് അഭിനന്ദിച്ചു. 5850 വാക്‌സീനാണ് ഇവിടെ എത്തിചേര്‍ന്നത്. നൂറോളം ജീവനക്കാര് ആദ്യ ദിവസം തന്നെ വാക്‌സീന് സ്വീകരിച്ചു. അടുത്ത ദിവസം ഇരുനൂറിനും മുന്നൂറിനും ഇടയില് ജീവനക്കാര്‍ക്ക് വാക്‌സീന് നല്‍കും.\nആദ്യ ആഴ്ച ടെക്‌സസിലേക്ക് 224 250 ഡോസാണ് അനുവദിച്ചിരിക്കുന്നത്. ചൊവ്വാഴ്ച ഡാലസിലെ പാര്‍ലാന്റ് ആശുപത്രി, യുറ്റി സൗത്ത് വെസ്റ്റേണ് മെഡിക്കല് സെന്റര് ഡാളസ് എന്നീ ആശുപത്രികള് ഉള്‍പ്പെടെ 19 സൈറ്റുകളിലേക്ക് 75075 ഡോസ് വാക്‌സീന് അനുവദിച്ചിട്ടുണ്ട്.\n“കോവിഡ് 19 രോഗത്തില് നിന്നും എനിക്ക് എല്ലാവരേയും സംരക്ഷിക്കേണ്ടതുണ്ട്. പ്രത്യേകിച്ച് എന്റെ കുടുംബാംഗങ്ങളേയും, എന്നേയും തന്നെ’ആദ്യ വാക്‌സീന് സ്വീകരിച്ചതിനെ കുറിച്ചുള്ള ചോദ്യങ്ങള്‍ക്ക് പ്രതികരിക്കുകയായിരുന്നു തെരേസ്സാ.\nNext articleപ്രസിഡന്റ് തെരഞ്ഞെടുപ്പ്: റിപ്പബ്ലിക്കന് പാര്‍ട്ടി നയങ്ങളില് പ്രതിഷേധിച്ച് രാജി


'പോണ് ക്വീന'ല്ല; സണ്ണി ലിയോണ് എന്ന റോള്‍മോഡല്\nപോണ് ക്വീനല്ല; സണ്ണി...\n18 Aug 2017 7:52 AM GMT\nസണ്ണി ലിയോണ്, തുഷാര് കപൂര്, വീര് ദാസ് എന്നിവര് മുഖ്യകഥാപാത്രങ്ങളെ അവതരിപ്പിക്കുന്ന ഹിന്ദി ചലച്ചിത്രം 'മസ്തിസാദെ' വെള്ളിയാഴ്ച പുറത്തിറങ്ങുകയാണ്. മറ്റേതൊരു ചിത്രവുമെന്നപോലെ ഈ ചിത്രത്തിലെയും താരങ്ങള് റിലീസിനു മുന്‍പുള്ള ആഴ്ച അഭിമുഖങ്ങള് നല്‍കിയും ബിഗ് ബോസില് പ്രത്യക്ഷപ്പെട്ടും ചിത്രത്തിന്റെ പ്രചാരണത്തിരക്കിലായിരുന്നു.\nചലച്ചിത്രങ്ങളുടെ പ്രമോഷനുകള് സാധാരണ ന്യൂസ് ചാനലുകളുടെ ബോളിവുഡ് ഷോകളിലാണ് പ്രത്യക്ഷപ്പെടുക. എന്നാല് ഇത്തവണ അങ്ങനെയായിരുന്നില്ല. സൂപ്പര് താരങ്ങളൊന്നുമില്ലാത്ത ഈ ചിത്രത്തിനുവേണ്ടി സണ്ണി ലിയോണുമായി അഭിമുഖസംഭാഷണം നടത്തിയത് സിഎന്‍എന്-ഐബിഎന്, എന്‍ഡിടിവി, 24x7 എന്നിവരാണ്.\n'ദ് ഹോട്ട് സീറ്റ് വിത്ത് ഭൂപേന്ദ്ര ചൗബെ'യില് 30 മിനിറ്റ് പ്രത്യക്ഷപ്പെട്ട സണ്ണിക്ക് എന്‍ഡിടിവിയില് ശേഖര് ഗുപ്തയ്‌ക്കൊപ്പം 'വാക്ക് ദി ടോക്കി'ലായിരുന്നു അവസരം. സ്ത്രീവിദ്വേഷവും പിന്തിരിപ്പന് ചിന്താഗതിയും അലയടിച്ച ഒന്നായിരുന്നു സിഎന്‍എന്-ഐബിഎന്നിലെ ഹോട്ട് സീറ്റ്.\nഅവസാനത്തെ ആണി ഇതൊന്നുമായിരുന്നില്ല. ' നിങ്ങളോടു സംസാരിക്കുന്നതുമൂലം ധാര്‍മികമായി അധപതിക്കുന്നുവോ എന്നു ഞാന് ഭയക്കുന്നു' എന്ന ചൗബെയുടെ പ്രസ്താവനയാണത്. സണ്ണി ഒരല്‍പം അസഹിഷ്ണുത കാണിച്ചതും ഇതിനോടാണ്. 'അങ്ങനെ തോന്നുന്നുവെങ്കില് നിങ്ങള്‍ക്കു പോകാം' എന്ന് മര്യാദ വിടാതെതന്നെ അവര് പറയുകയും ചെയ്തു.\n'മസ്തിസാദ'യുടെ നിര്‍മാതാവ് പ്രിതീഷ് നന്ദിയോടോ 'ക്യാ കൂള് ഹെ ഹം' നിര്‍മാതാവ് ഏക്താ കപൂറിനോടോ ചൗബെ ഈ വിധത്തില് സംസാരിക്കുമോ? അതുമല്ലെങ്കില് തബു, കരിഷ്മ കപൂര്, മാധുരി ദീക്ഷിത് തുടങ്ങി ആരോടെങ്കിലും 'ചുംബനങ്ങളും ചടുലനൃത്തങ്ങളും വര്‍ണവസ്ത്രങ്ങളും നിറഞ്ഞ ആദ്യകാല ചിത്രങ്ങളെപ്പറ്റി നാണക്കേട് തോന്നുന്നുണ്ടോ' എന്നു ചോദിക്കാന് ചൗബെ ധൈര്യപ്പെടുമോ?\nസണ്ണിയെ വിശേഷിപ്പിച്ചതുപോലെ ഒരു 'പോണ് ക്വീനി'നെക്കാള് ധാര്‍മികമായി മുകളിലാണ് താനെന്നു സ്ഥാപിക്കാന് ശ്രമിക്കുകയായിരുന്നോ ചൗബെ? അതോ അവരെ അപമാനിക്കാനായിരുന്നോ ശ്രമം?\nantiwomen azhimukhamclassic bhupendrachaubey cnnibn gender interview misogyny morality patriarchy pornqueen rollmodel sexuality sunnyleone


സീതാറാം യെച്ചൂരിക്ക് നേരെ കൈയേറ്റശ്രമം: ഹിന്ദു സേന പ്രവര്‍ത്തകര് അറസ്റ്റില് | Muhimmath\nHome » National , News » സീതാറാം യെച്ചൂരിക്ക് നേരെ കൈയേറ്റശ്രമം: ഹിന്ദു സേന പ്രവര്‍ത്തകര് അറസ്റ്റില്\nസീതാറാം യെച്ചൂരിക്ക് നേരെ കൈയേറ്റശ്രമം: ഹിന്ദു സേന പ്രവര്‍ത്തകര് അറസ്റ്റില്\nWritten By Muhimmath News on Wednesday,7June 2017 | 17:45\nന്യൂഡല്‍ഹി: സിപിഎം ജനറല് സെക്രട്ടറി സീതാറാം യെച്ചൂരിക്ക് നേരെ കൈയ്യേറ്റശ്രമം. പാര്‍ട്ടി ആസ്ഥാനമായ ഡല്‍ഹിയിലെ എകെജി ഭവനില് വച്ചാണ് യെച്ചൂരിയെ ആക്രമിക്കാന് ശ്രമമുണ്ടായത്. സംഭവത്തില് രണ്ട് ഹിന്ദുസേനാ പ്രവര്‍ത്തകരെ പോലീസ് അറസ്റ്റ് ചെയ്തു.\nരണ്ടാം നിലയില് കോണ്‍ഫറന്‍സ് ഹാളില് നിന്ന് പോളിറ്റ് ബ്യൂറോ യോഗം കഴിഞ്ഞു ഒന്നാം നിലയിലെ മീഡിയാ റൂമിലേക്ക് യെച്ചൂരി നടന്നിറങ്ങുമ്പോള് ആണ് രണ്ട് പേര് യെച്ചൂരിക്കടുത്തേക്കെത്തിയത്. യെച്ചൂരിയുടെ പിറകില് നിന്ന ഇവര് പൊടുന്നനെ സിപിഎം മൂര്‍ദാബാദ് എന്ന മുദ്രാവാക്യം വിളിച്ചു. പെട്ടെന്നുണ്ടായ പ്രതിഷേധത്തില് യെച്ചൂരി അമ്പരന്നു പോയെങ്കിലും പിന്നീട് എകെജി സെന്ററിലെ ജീവനക്കാരും മറ്റു പിബി അംഗങ്ങളും യെച്ചൂരിക്ക് സംരക്ഷണമേകാനെത്തി. പ്രതിഷേധക്കാരെ പിടിച്ചു മാറ്റാന് ജീവനക്കാര് ശ്രമിച്ചതോടെ പ്രതിഷേധക്കാരിലൊരാള് യെച്ചൂരിയെ തള്ളിയിടുകയായിരുന്നു. സംഘപരിവാര് സംഘടനകളുടെ ഭീഷണിയെ തുടര്‍ന്ന് വന്‍പോലീസ് സംഘം എകെജി ഭവന് പുറത്ത് കാവല് നില്‍ക്കുമ്പോള് ആയിരുന്നു ഈ സംഭവങ്ങളെല്ലാം.\nപിന്നീട് പോലീസ് എകെജി ഭവന് അകത്ത് പ്രവേശിച്ച് പ്രതിഷേധക്കാരെ അറസ്റ്റ് ചെയ്തു. സംഭവം അവഗണിച്ച യെച്ചൂരി മീഡിയാ റൂമില് കയറി വാര്‍ത്താസമ്മേളനം ആരംഭിക്കുകയും ചെയ്തു. ഹിന്ദുസേനാപ്രവര്‍ത്തകരാണ് തങ്ങളെന്ന് പോലീസ് പിടിയിലായവര് മാധ്യമപ്രവര്‍ത്തകരോട് പറഞ്ഞു. സിപിഎമ്മിന്റെ രാജ്യവിരുദ്ധ നിലപാടില് പ്രതിഷേധിച്ചാണ് ഈ പ്രതിഷേധമെന്നും ഇവര് വിളിച്ചു പറയുന്നുണ്ടായിരുന്നു.\nസംഘപരിവാറിന്റെ ഗുണ്ടായിസത്തിന് മുന്നില് തങ്ങള് മുട്ടുമടക്കില്ലെന്ന് സംഭവത്തെക്കുറിച്ച് സീതാറാം യെച്ചൂരി പിന്നീട് ട്വീറ്റ് ചെയ്തു.


ആധാറും പാസ്പോർട്ടും അടക്കം ഡാർക്ക് വെബിൽ ഒരു ലക്ഷത്തിലധികം ഇന്ത്യക്കാരുടെ തിരിച്ചറിയൽ രേഖകൾ വിൽപനയ്ക്കെന്ന് സൈബർ കുറ്റാന്വേഷണ ഏജൻസി-Over 1 lakh national IDs of Indians put on dark net for sale: Cyber intelligence firm\nആധാർ, പാൻകാർഡ്, പാസ്പോർട്ട് എന്നിവയടക്കം ഒരു ലക്ഷത്തിലധികം തിരിച്ചറിയൽ രേഖകൾ ചോർന്നതായി സൈബർ കുറ്റാന്വേഷണ ഏജൻസിയുടെ റിപ്പോർട്ടിൽ പറയുന്നു\nUpdated: June 3, 2020 11:22:48 pm\nമുംബൈ: ഒരു ലക്ഷത്തിലധികം ഇന്ത്യക്കാരുടെ ആധാർ, പാൻ കാർഡ്, പാസ്‌പോർട്ട് അടക്കമുള്ള തിരിച്ചറിയൽ രേഖകളുടെ സ്കാൻ ചെയ്ത കോപ്പികൾ ഡാർക്ക് വെബിൽ വിൽപനയ്ക്ക് വച്ചതായി കണ്ടെത്തിയെന്ന് സൈബർ കുറ്റാന്വേഷണ ഏജൻസി സൈബിൾ. സർക്കാർ സംവിധാനങ്ങളിൽ നിന്നല്ല മറ്റു സേവനങ്ങൾ വഴിയോ മൊബൈൽ ആപ്പുകൾ വഴിയോ ആണ് ഈ വിവരങ്ങൾ ചോർന്നതെന്നാണ് സൂചനയെന്നും സൈബിൾ പറയുന്നു.\n“ഒരു ലക്ഷത്തിലധികം ഇന്ത്യൻ ദേശീയ ഐഡികൾ ഡാർക്ക് നെറ്റിൽ വിൽക്കുന്നതായി കണ്ടെത്തി. ഇത് വിൽപനയ്ക്ക വച്ചയാൾ അവതരിപ്പിച്ച സാംപിളുകൾ ഞങ്ങളുടെ കൗതുകം വർധിപ്പിച്ചു. ഒപ്പം അതിന്റെ അളവും. ഇന്ത്യയിലെ വിവിധ സ്ഥലങ്ങളിൽ നിന്നുള്ള ഒരു ലക്ഷത്തിലധികം ഐഡികളാണ് അയാൾക്ക് കൈക്കലാക്കാൻ സാധിച്ചത്.” സൈബിളിന്റെ ബ്ലോഗ് പോസ്റ്റിൽ പറയുന്നു പറയുന്നു.\nസൈബർ കുറ്റവാളികൾ ചോർത്തിയ വിവരങ്ങൾ തട്ടിപ്പും കോർപറേറ്റ് ചാരവൃത്തിയും വ്യക്തിത്വ ചോരണവും അടക്കമുള്ള കുറ്റകൃത്യങ്ങളിലേക്ക് നയിച്ചേക്കാമെന്ന് സൈബിൾ മുന്നറിയിപ്പ് നൽകുന്നു. ഇത്തരത്തിൽ ചോർത്തിയ തിരിച്ചറിയൽ രേഖകളിൽ നിന്നുള്ള പേരും വിലാസും അടക്കമുള്ള വിവരങ്ങൾ തട്ടിപ്പിനായുള്ള ഫോൺകോളുകൾക്ക് വിശ്വസനീയത നൽകാൻ സൈബർ കുറ്റവാളികൾ ഉപയോഗപ്പെടുത്താറുണ്ട്.\nഇത് ഡാർക്ക് വെബിൽ വിൽപ്പന വച്ചയാളിൽ നിന്ന് സൈബിൾ ഗവേഷകർ ആയിരത്തോളം ഐഡികൾ സ്വന്തമാക്കി, സ്കാൻ ചെയ്ത ഐഡികൾ ഇന്ത്യക്കാരുടെതാണെന്ന് സ്ഥിരീകരിച്ചു. “ഒരു മൂന്നാം കക്ഷിയിൽ നിന്നാണ് ഡാറ്റ ശേഖരിച്ചതെന്നാണ് പ്രാഥമിക വിശകലനം സൂചിപ്പിക്കുന്നത്. ഇത് ഒരു സർക്കാർ സംവിധാനത്തിൽ നിന്നാണെന്ന് തെളിയിക്കുന്ന സൂചനകളൊന്നും ഇതുവരെ ലഭിച്ചിട്ടില്ല. സൈബിൾ ഗവേഷകർ ഇതിനെക്കുറിച്ച് കൂടുതൽ അന്വേഷിച്ചു കൊണ്ടിരിക്കുകയാണ് – ഉടൻ തന്നെ കൂടുതൽ വിവരങ്ങൾ നിങ്ങളുമായി പങ്കുവയ്ക്കാൻ കഴിയുമെന്ന് കരുതുന്നു.” സൈബിൾ ബ്ലോഗ് പോസ്റ്റിൽ പറഞ്ഞു.\nRead More: പണവും വ്യക്തിവിവരവും ചോർത്താൻ വ്യാജ നെറ്റ്ഫ്ലിക്സും വ്യാജ ഡിസ്നി പ്ലസും\n‘നിങ്ങളുടെ ഉപഭോക്താവിനെ അറിയുക’ (കെ‌വൈ‌സി) മാനദണ്ഡങ്ങൾ പാലിക്കേണ്ട സെഗ്‌മെന്റിലെ കമ്പനിയുടെ ഡാറ്റാ ബേസിൽ നിന്ന് ഡാറ്റ ചോർന്നതായി സ്കാൻ ചെയ്ത ഐഡി രേഖകൾ സൂചിപ്പിക്കുന്നു.\nകെവൈസി വിവരങ്ങൾ ആവശ്യപ്പെടുന്ന ഏതെങ്കിലും സ്ഥാപനത്തിന്റെ സെർവറുകളിൽ നിന്നാവാം ഈ വിവരങ്ങൾ ചോർന്നതെന്ന് സൈബിൾ ഗവേഷകർ ചൂണ്ടിക്കാട്ടി.\n“കെ‌വൈ‌സി, ബാങ്കിംഗ് വിവരങ്ങൾ ഉപയോഗിച്ചുള്ള തട്ടിപ്പുകളിൽ ഇപ്പോൾ വലിയ വർധനവുണ്ട്. പ്രധാനമായും പ്രായമുള്ളവരെ ലക്ഷ്യം വച്ച് തട്ടിപ്പ് നടത്താൻ ഇത് ഉപയോഗിക്കുന്നു”- സൈബിൾ വ്യക്തമാക്കി. വ്യക്തിഗത വിവരങ്ങൾ, പ്രത്യേകിച്ചും സാമ്പത്തിക വിവരങ്ങൾ ഫോൺ, ഇ-മെയിൽ അല്ലെങ്കിൽ എസ്എംഎസ് വഴി പങ്കിടുന്നത് ഒഴിവാക്കണമെന്നും സൈബർ സുരക്ഷാ സ്ഥാപനം ശുപാർശ ചെയ്തു. സ്വന്തം സാമ്പത്തിക ഇടപാട് പതിവായി നിരീക്ഷിക്കാനും സംശയാസ്പദമായ എന്തെങ്കിലും ഇടപാട് ശ്രദ്ധയിൽപ്പെട്ടാൽ ബാങ്കുമായി ബന്ധപ്പെടാനും സൈബിൾ നിർദേശിച്ചു.\nനേരത്തേ ട്രൂകോളറിൽ നിന്ന് 4.75 കോടി ഇന്ത്യക്കാരുടെ വിവരങ്ങൾ ഡാർക്ക് വെബിൽ വിൽപനയ്ക്ക് വന്നതായി സൈബിൾ റിപോർട്ട് ചെയ്തിരുന്നു. എന്നാൽ തങ്ങളുടെ വിവര ശേഖരം സുരക്ഷിതമാണെന്നായിരുന്നു ട്രൂകോളർ അധികൃതർ മറുപടി നൽകിയത്.\nRead More: Over 1 lakh national IDs of Indians put on dark net for sale: Cyber intelligence firm\nAadhaar CardCyber Attack\nWeb Title: Over 1 lakh ids of indians including aadhaar passport and pan card on dark net for sale says cyber intelligence firm cyble


കാസർകോട്ട് വ്യാപക പരിശോധന, 200 കിലോ പഴകിയ മത്സ്യം പിടികൂടി - Media Vision News\nHome Latest news കാസർകോട്ട് വ്യാപക പരിശോധന, 200 കിലോ പഴകിയ മത്സ്യം പിടികൂടി\nകാസർകോട്ട് വ്യാപക പരിശോധന, 200 കിലോ പഴകിയ മത്സ്യം പിടികൂടി\nകാസർകോട്: കാസർകോട് ഭക്ഷ്യസുരക്ഷാ വിഭാഗം നടത്തിയ പരിശോധനയിൽ വൻ തോതിൽ പഴകിയ മത്സ്യം പിടികൂടി. തമിഴ്നാട്ടിൽ നിന്ന് ലോറിയിൽ കാസർകോട്ടെ മാര്‍ക്കറ്റിലെത്തിച്ച 200 കിലോ പഴകിയ മത്സ്യമാണ് പിടിച്ചെടുത്തത്. കാസര്‍കോട്ടെ വിദ്യാ‍ര്‍ത്ഥിയുടെ മരണത്തിന് പിന്നാലെ ഭക്ഷ്യസുരക്ഷാ വിഭാഗം മാ‍ര്‍ക്കറ്റുകളിൽ വ്യാപകമായി പരിശോധനകൾ നടത്തുകയാണ്. ഇതിന്റെ ഭാഗമായി ഇന്ന് രാവിലെ നടത്തിയ പരിശോധനയിലാണ് തമിഴ്നാട്ടിൽ നിന്നും ഭക്ഷണ സാധനങ്ങൾ പിടിച്ചത്.\nസംസ്ഥാന വ്യാപകമായി കഴിഞ്ഞ ആറ് ദിവസമായി തുടരുന്ന പരിശോധനയിൽ, 140 കിലോ പഴകിയ ഇറച്ചിയും മീനും ഭക്ഷണ സാധനങ്ങളും പിടിച്ചെടുത്തിരുന്നു. 1132 ഇടങ്ങളിലാണ് പരിശോധന നടന്നത്. മാനദണ്ഡങ്ങൾ പാലിക്കാത്ത 110 കടകൾ പൂട്ടിച്ചു. 347 സ്ഥാപനങ്ങള്‍ക്ക് നോട്ടീസ് നല്‍കിയിട്ടുണ്ട്. 140 കിലോ പഴകിയ മാംസം പിടിച്ചെടുത്ത് നശിപ്പിച്ചു. 93 സാമ്പിളുകള് പരിശോധനയ്ക്കയച്ചു. കാസര്‍കോട് ചെറുവത്തൂരിൽ ഭക്ഷ്യ വിഷബാധയേറ്റ് പെൺകുട്ടി മരിച്ചതിന് പിന്നാലെയാണ് പരിശോധനകൾ കർശനമായി നടന്നു തുടങ്ങിയത്.\n‘നല്ല ഭക്ഷണം നാടിന്റെ അവകാശം’ എന്ന ക്യാംപെയ്ന്റെ ഭാഗമായി മീനിലെ മായം കണ്ടെത്താന് ‘ഓപ്പറേഷന് മത്സ്യ’, ശര്‍ക്കരയിലെ മായം കണ്ടെത്താന് ‘ഓപ്പറേഷന് ജാഗറി’ എന്നിവ ആവിഷ്‌ക്കരിച്ച് പരിശോധനകള് ശക്തമാക്കി. വെളിച്ചെണ്ണ, കറി പൗഡറുകള്, പാല് തുടങ്ങിയ ഭക്ഷ്യ വസ്തുക്കളും പ്രത്യേകമായി പരിശോധിക്കാൻ തീരുമാനിച്ചു. സംസ്ഥാനത്ത് ചെക്‌പോസ്റ്റുകള്, കടകള്, മാര്‍ക്കറ്റുകള്, ഭക്ഷ്യ നിര്‍മ്മാണ കേന്ദ്രങ്ങള് എന്നിവ കേന്ദ്രീകരിച്ച് റെയ്ഡുകള് ശക്തമാക്കിയിട്ടുണ്ട്.\nPrevious article17 ലക്ഷം ഭര്‍ത്താവ് ഒളിപ്പിച്ചത് ഗ്യാസ് സ്റ്റൗവില്; ഇതറിയാതെ തീകൊളുത്തി ഭാര്യ; നഷ്ടമായത് ലക്ഷങ്ങള്\nNext articleപോക്കറ്റ് കാലിയാകും! പാചകവാതകവില വീണ്ടും കൂട്ടി, 1000 കടന്നു


തൊഴിലാളികള്‍ക്ക് വിവിധ നിറത്തിലുള്ള തൊഴില്‍കാര്‍ഡ് അവതരിപ്പിച്ച് കേന്ദ്ര സര്‍ക്കാര് | Reporter Live\nതൊഴിലാളികള്‍ക്ക് വിവിധ നിറത്തിലുള്ള തൊഴില്‍കാര്‍ഡ് അവതരിപ്പിച്ച് കേന്ദ്ര സര്‍ക്കാര്\nBy Web Desk\tJanuary 12, 2017 12:14 pm A+ A-\nഖാമം : നിര്‍ധന കുടുംബത്തിലെ അംഗങ്ങള്‍ക്ക് നിശ്ചിത ദിവസം തൊഴില് ഉറപ്പ് നല്‍കുന്ന മഹാത്മ ഗാന്ധി നാഷണല് റൂറല് എംപ്ലോയിമെന്റെ് ഗ്യാറണ്ടി സ്‌കീമില് കേന്ദ്ര സര്‍ക്കാര് മാറ്റങ്ങള് പ്രഖ്യാപിച്ചു. ഇതു പ്രകാരം വ്യത്യസ്ഥ നിറങ്ങളിലായുള്ള തൊഴില് കാര്‍ഡാണ് സര്‍ക്കാര് അവതരിപ്പിക്കുന്നത്. തൊഴില് നൈപുണ്യവും, പ്രദേശവുമനുസരിച്ച് പച്ച, നീല, ഇളം നീല നിറങ്ങളില് ലഭ്യമാക്കുന്ന കാര്‍ഡില് വ്യക്തിഗത വിവരങ്ങളും ഉള്‍പ്പെടുത്തും. പുതിയ കാര്‍ഡ് പത്ത് ദിവസത്തിനുള്ളില് ലഭ്യമാക്കാനാണ് കേന്ദ്ര സര്‍ക്കാര് ലക്ഷ്യമിടുന്നത്.\nപഴയ മുപ്പത്തി രണ്ട് പേജുള്ള കാര്‍ഡുകള്‍ക്ക് പകരം അമ്പത്തി രണ്ട് പേജിന്റെ കാര്‍ഡാണ് തൊഴിലാളികള്‍ക്ക് ലഭ്യമാകുക. മുന്നുവര്‍ഷമായി കാര്‍ഡ് ഉപയോഗിക്കാത്തവരെ പദ്ധതിയില് നിന്ന് മാറ്റി നിറുത്തുവാന് സര്‍ക്കാര് തീരുമാനിച്ചിട്ടുണ്ട്. കാര്‍ഡില് തൊഴിലാളികളുടെ കുടുംബത്തിലെ അംഗങ്ങളുടെ വിവരങ്ങളും ഉള്‍പ്പെടുത്തുന്നുണ്ട്.\nഗോത്രമേഖലയില് ഉള്ളവര്‍ക്ക് പച്ച കാര്‍ഡ് ആണ് നല്‍കുന്നത്, വൈദഗ്ദ്ധ്യമുള്ള പുരുഷന്‍മാര്‍ക്ക് ഇളം നീല കാര്‍ഡും, മറ്റുള്ളവര്‍ക്ക നീല കാര്‍ഡും ലഭിക്കും. ആദിവാസികള്‍ക്ക് തൊഴില് ലക്ഷ്യമിടുന്ന പദ്ധതിയില്, നൂറു ദിവസം നിര്‍ബന്ധ തൊഴില് ഉറപ്പാക്കും. വിവാഹതരായി മറ്റ് ഗ്രാമങ്ങളിലേക്ക് പോകുന്ന സ്ത്രീകള്‍ക്ക് ആ പ്രദേശത്തും തൊഴില് ലഭ്യമാകുന്ന മാറ്റങ്ങളാണ് പദ്ധതിയില് വരുത്തിയിട്ടുള്ളത്.\nതൊഴിലുറപ്പ് പദ്ധതിയില് ചെയ്യാത്ത ജോലിക്ക് പണമനുവദിച്ച പഞ്ചായത്ത് ജീവനെക്കാരെ സസ്പെന്ഡ് ചെയ്തു


വീട്ടിൽ ഉറങ്ങികിടന്ന അഞ്ചുവയസുകാരന് പാമ്പുകടിയേറ്റ് മരിച്ചു - Janayugom Online\nMarch 03, 2020, 10:52 am\nവീട്ടിൽ ഉറങ്ങികിടന്ന അഞ്ചുവയസുകാരന് പാമ്പുകടിയേറ്റ് മരിച്ചു\nമാതാപിതാക്കള്‍ക്കൊപ്പം ഉറങ്ങികിടന്ന അഞ്ചുവയസുകാരന് പാമ്പുകടിയേറ്റ് മരിച്ചു. കൊല്ലം പുത്തൂരിലാണ് സംഭവം. മാവടി ആറ്റുവാശേരി തെങ്ങുവിള മണിമന്ദിരത്തില് മണിക്കുട്ടന്റെ മകന് ശിവജിത്താണ് മരിച്ചത്. മാവടി ജിഎല്‍പിഎസ് സ്കൂളിലെ എല്.കെ.ജി വിദ്യാര്‍ഥിയായിരുന്നു ശിവജിത്ത്.\nചൊവ്വാഴ്ച പുലർച്ചെ ഉറക്കത്തിൽ തന്നെ എന്തോ കടിച്ചെന്ന് കുട്ടി അമ്മയോട് പറഞ്ഞിരുന്നു. അമ്മ പരിശോധിച്ചപ്പോൾ ശിവജിത്തിന്റെ കാലിൽ രണ്ട് പാടുകളും ചോരവരുന്നതും ശ്രദ്ധയിൽപ്പെട്ടു. ഉടൻ തന്നെ കുട്ടിയെ അടുത്തുള്ള വൈദ്യന്റെ അടുത്ത് ചികിത്സ തേടുകയും ചെയ്തിരുന്നു.\nഅതിന് ശേഷം വീട്ടിൽ തിരിച്ചെത്തിയപ്പോഴേയ്ക്കും കുട്ടിയുടെ ആരോഗ്യ നില വഷളായി തുടങ്ങി. തുടർന്ന് ശിവജിത്തിനെ അടുത്തുള്ള സ്വകാര്യ ആശുപത്രിയിലും പിന്നീട് കൊട്ടാരക്കര താലൂക്ക് ആശുപത്രിയിലും എത്തിച്ചു. എങ്കിലും കുട്ടിയുടെ ജീവൻ രക്ഷിക്കാനായില്ല.\nEnglish Summary: LKG student dies of snake bite.\nsnake bite students death\nനവരാത്രി ആഘോഷം; ആരോഗ്യവകുപ്പ് മാര്‍ഗനിര്‍ദേശം പുറത്തിറക്കി\nവാളയാര് കേസ്: നിശാന്തിനി ഐ.പി.എസിന്റെ നേതൃത്വത്തിലുള്ള അന്വേഷണ സംഘം പെണ്‍കുട്ടികളുടെ വീട് സന്ദര്‍ശിച്ചു


കീടനാശിനികള് Archives - Amma Malayalam\nTag / കീടനാശിനികള്\nവിഷുത്തൈനീട്ടം – കണിയൊരുക്കുമ്പോള് ഒരു വൃക്ഷത്തൈയും കണ്ണന് കാഴ്ചയായി വയ്ക്കുക : ‘വിഷുക്കണിയോടൊപ്പം വൃക്ഷക്കണി’.\nവിഷു, നല്ല കാര്യങ്ങള് തുടങ്ങുവാനുള്ള സമയമെന്നാണ് സങ്കല്‍പം. നമുക്ക് നഷ്ടപ്പെട്ടുവരുന്ന, പ്രകൃതിയോടുള്ള ഹൃദയബന്ധം വീണ്ടെടുക്കാനുള്ള അവസരമായി ഈ വിഷുവിനെ മാറ്റാന് നമ്മോട് അമ്മ ആവശ്യപ്പെടുകയാണ്. പ്രകൃതി നമുക്ക് അമ്മയാണ്. നമ്മെ വളര്‍ത്തി, പരിചരിച്ച്, ഈ നിലയില് എത്തിച്ച ഭൂമിയോടും സകല ജീവജാലങ്ങളോടുമുള്ള കടപ്പാടുകള് മറക്കരുത്. പ്രകൃതി ചൂഷണത്തിലൂടെ സ്വയം നാശത്തിലേയ്ക്കു നീങ്ങുന്ന മനുഷ്യരാശി, പ്രകൃതി സംരക്ഷണത്തിലേക്കു തിരിച്ചു വരണമെന്ന് അമ്മ ഓര്‍മ്മിപ്പിയ്ക്കുന്നു. കാലാവസ്ഥാ വ്യതിയാനവും വര്‍ദ്ധിച്ചുവരുന്ന ചൂടും, മരങ്ങള് നട്ടുവളര്‍ത്താന് നമുക്ക് മുന്നറിയിപ്പു തന്നുകൊണ്ടിരിക്കുന്നു. ഒരു വൃക്ഷം […]\nഅമൃത യുവധര്‍മ്മ ധാര, അമൃത വിശ്വവിദ്യാപീഠം, അയുദ്ധ്, ആഗോള താപനം, കാന്‍സര്, കാര്‍ഷിക സമൃദ്ധി, കാലാവസ്ഥാ വ്യതിയാനം, കീടനാശിനികള്, പച്ചക്കറി, പരിസ്ഥിതി സംരക്ഷണം, പ്രകൃതി, പ്രകൃതിക്ഷോഭം, പ്രതിജ്ഞ, വിഷു, വിഷുക്കണി, വിഷുത്തൈനീട്ടം, വൃക്ഷം, വൃക്ഷക്കണി, ഹൃദയബന്ധം


You are at:Home»News»Kerala»കന്യാകുമാരി കേരള ഹൗസിന് തറക്കല്ലിട്ടു\nകന്യാകുമാരി : കെ.ടി.ഡി.സി കന്യാകുമാരിയില് നിര്‍മ്മിക്കുന്ന കേരള ഗസ്റ്റ് ഹൗസ് കം ഹോട്ടലിന് ടൂറിസം വകുപ്പ് മന്ത്രി കടകംപള്ളി സുരേന്ദ്രന് തറക്കല്ലിട്ടു.\nപഞ്ച നക്ഷത്ര സൗകര്യങ്ങളുള്ള 34 മുറികളുള്ള ഗസ്റ്റ് ഹൗസാണ് കേരള ടൂറിസത്തിന്റെ അഭിമാന ചിഹ്നമായി കന്യാകുമാരിയില് ഒരുങ്ങുന്നത്. 17.6 കോടി രൂപയുടെ പദ്ധതിക്കാണ് സംസ്ഥാന സര്‍ക്കാര് ഭരണാനുമതി നല്‍കിയിരിക്കുന്നത്. ആരെയും കൊതിപ്പിക്കുന്ന മള്‍ട്ടി കുസീന് റെസ്റ്റോറന്റാണ് ഇതിനോടനുബന്ധിച്ച് ഒരുക്കുക.\nപദ്ധതിക്ക് സംസ്ഥാന സര്‍ക്കാര് ഭരണാനുമതി നേരത്തെ നല്‍കിയെങ്കിലും തമിഴ്നാട് സര്‍ക്കാരിന്റെ ഭാഗത്ത് നിന്നും അനുമതി കിട്ടാനുണ്ടായിരുന്നത് ചെറിയ കാലതാമസം ഉണ്ടാക്കി. ടെണ്ടര് നടപടികള് പൂര്‍ത്തിയായ പദ്ധതിയുടെ നിര്‍മ്മാണം ഉടന് ആരംഭിക്കുകയും സമയബന്ധിതമായി പൂര്‍ത്തിയാക്കുകയും ചെയ്യുമെന്ന് മന്ത്രി പറഞ്ഞു.\nPrevious Articleകുട്ടനാട്, ചവറ ഉപതെരഞ്ഞെടുപ്പുകൾ മാറ്റിവെക്കണമെന്ന് സർവ്വകക്ഷി യോഗം


മരിയോ കെംപസ് - വിക്കിപീഡിയ\nഒരു മുൻകാല അർജന്റീനൻ ഫുട്ബോൾ കളിക്കാരനാണ് മരിയോ കെംപസ് എന്നറിയപ്പെടുന്ന മരിയോ ആൽബെർട്ടോ കെംപസ് ഷിയോദി (ജനനം 1954 ജൂലൈ 15ന് കൊർദോബയിലെ ബെൽ വില്ലെയിൽ). ഫുട്ബോൾ കളിക്കാരനായിരുന്ന അച്ഛൻ മരിയോയിൽ നിന്നുള്ള പ്രചോദനത്താൽ ചെറുപ്രായത്തിൽ തന്നെ കെംപസ് ഫുട്ബോൾ കളി തുടങ്ങി. ഏഴാം വയസ്സിൽ ജൂനിയർ ടീമിൽ അംഗമായ കെംപസ് 14ആം വയസ്സിൽ ടാലെറെസ് റിസർവ്വിൽ ചേർന്നു. അറിയപ്പെടുന്ന ഗോൾവേട്ടക്കാരിൽ ഒരാളായ കെംപസ് പ്രശസ്തനായത് വലൻസിയ ക്ലബ്ബിലൂടെയായിരുന്നു. 184 കളികളിൽ നിന്ന് 116 ഗോളുകൾ വലൻസിയക്കു വേണ്ടി നേടിയ കെംപസ് രണ്ടു തവണ ലാ ലിഗയിലെ മികച്ച ഗോൾവേട്ടക്കാരനായി.\nമരിയോ ആൽബെർട്ടോ കെംപസ്\nകെംപസ് 2006ൽ. 1979\nമരിയോ ആൽബെർട്ടോ കെംപസ് ഷിയോദി\n(1954-07-15) 15 ജൂലൈ 1954 (67 വയസ്സ്)\nബെൽ വില്ലെ, അർജന്റീന\nഇൻസ്റ്റിറ്റൂട്ടോ 13 (11)\nറൊസാരിയോ സെൻട്രൽ 107 (85)\nവലൻസിയ 142 (95)\nറിവർ പ്ലേറ്റ് 29 (15)\nവലൻസിയ 42 (21)\nഹെർക്കുലീസ് 38 (10)\nഫസ്റ്റ് വിയന്ന 20 (7)\nസെന്റ് പോൾട്ടൺ 96 (34)\nക്രെംസർ എസ്സി 39 (7)\nഫെർണാണ്ടസ് വിയൽ 11 (5)\nപെലിറ്റ ജയ 15 (10)\nഅർജന്റീന 43 (20)\nമിനെറോസ് ഡി ഗയാന\n1978ലെ ലോകകപ്പ് സ്വന്തമാക്കിയ അർജന്റീനൻ ഫുട്ബോൾ ടീമിലെ പ്രധാന കളിക്കാരൻ മരിയോ കെംപസ് ആയിരുന്നു. ഈ ലോകകപ്പിൽ ഫൈനലിൽ രണ്ട് ഗോൾ നേടിയ കെംപസ് മികച്ച കളിക്കാരനുള്ള സുവർണ്ണ പന്തും ഏറ്റവും കൂടുതൽ ഗോൾ നേടിയ കളിക്കാരനുള്ള സുവർണ്ണ പാദുകവും സ്വന്തമാക്കി. ഗാരിഞ്ച (1962), പൗലോ റോസ്സി (1982) എന്നിവരാണ് ഈ മൂന്ന് പുരസ്കാരങ്ങളും നേടിയ മറ്റു കളിക്കാർ.\n1978ൽ ദക്ഷിണ അമേരിക്കൻ മികച്ച ഫുട്ബോൾ കളിക്കാരനുള്ള പുരസ്കാരം കെംപസിന് ലഭിച്ചു. ഫിഫയുടെ 100 ആം വാർഷികത്തിനോടനുബന്ധിച്ച് 2004ൽ പുറത്തിറക്കിയ എക്കാലത്തേയും മികച്ച 125 ഫുട്ബോൾ കളിക്കാരുടെ പട്ടികയിലും കെംപസ് ഇടം നേടി. കളിയിൽ നി്ന്ന് വിരമിച്ച ശേഷം ചില ക്ലബ്ബുകളുടെ പരിശീലകനായും ഫുട്ബോൾ കമന്റേറ്ററായും കെംപസ് പ്രവർത്തിച്ചിട്ടുണ്ട്.\nഒബ്സെർവർ സ്പോർട്ട് ജീവചരിത്രം\n(in Spanish)ഫുട്ബോൾ ഫാക്റ്ററി പ്രൊഫൈൽ\n"https://ml.wikipedia.org/w/index.php?title=മരിയോ_കെംപസ്&oldid=3419496" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 22 ഓഗസ്റ്റ് 2020, സമയം: 00:42\nഈ താൾ അവസാനം തിരുത്തപ്പെട്ടത്: 00:42, 22 ഓഗസ്റ്റ് 2020.


രാജ്യത്തെ വാഹന വില്‍പ്പനയില് വര്‍ധന - FUTURE KERALA - Daily on Business Economy and Society\nരാജ്യത്തെ വാഹന വില്‍പ്പനയില് വര്‍ധന\nവാണിജ്യ വാഹനങ്ങളുടെ കാര്യത്തിലും ഇരുചക്ര വാഹന രംഗത്തും വളര്‍ച്ച ശക്തം\nമുംബൈ: ഇന്ത്യന് ഓട്ടോമൊബീല് രംഗം ഫെബ്രുവരിയില് സ്വന്തമാക്കിയത് 23 ശതമാനം വില്‍പ്പന വളര്‍ച്ച. ഗ്രാമീണ മേഖലയുടെ തിരിച്ചുവരവും പുതിയ മോഡലുകളുടെ ആവശ്യകത വര്‍ധിച്ചതുമാണ് കഴിഞ്ഞ വര്‍ഷം സമാന കാലയളവുമായി താരതമ്യം ചെയ്യുമ്പോള് ഇക്കുറി വില്‍പ്പന ഉയരാന് കാരണമെന്ന് സൊസൈറ്റി ഓഫ് ഇന്ത്യന് ഓട്ടോമൊബീല് മാനുഫാക്‌ചേഴ്‌സ് (എസ്‌ഐഎഎം) അറിയിച്ചു\nവാണിജ്യ വാഹനങ്ങളുടെ കാര്യത്തിലും ഇരുചക്ര വാഹന രംഗത്തും വളര്‍ച്ച ശക്തമായിരുന്നെന്ന് കണക്കുകള് വ്യക്തമാക്കുന്നു. യഥാക്രമം 31ഉം 24ഉം ശതമാനം വളര്‍ച്ചയാണ് ഈ മേഖലകള് കൈവരിച്ചത്. മുന് വര്‍ഷത്തെ സമാനകാലയളവിനെ അപേക്ഷിച്ച് പാസഞ്ചര് വാഹന വില്‍പ്പന എട്ട് ശതമാനമുയര്‍ന്ന് 2,75,329 യൂണിറ്റിലെത്തി. യൂട്ടിലിറ്റി വാഹന വോളിയത്തിലുണ്ടായ ശക്തമായ 22 ശതമാനം വളര്‍ച്ച മേഖലയിലെ വില്‍പ്പനയെ മുന്നോട്ടു നയിച്ച കാരണങ്ങളായി വിലയിരുത്തപ്പെടുന്നു. അതേസമയം, പാസഞ്ചര് കാറുകളുടെ വിഭാഗം നാലു ശതമാനമെന്ന മിതമായ വളര്‍ച്ചാ നിരക്കാണ് രേഖപ്പെടുത്തിയത്. എങ്കിലും ഡിസംബര്- ജനുവരി കാലയളവിലെ തുടര്‍ച്ചയായ രണ്ടു മാസങ്ങളിലെ ഇടിവിനുശേഷമാണ് കാര് വില്‍പ്പന പുരോഗതി കൈവരിക്കുന്നത്.\nഫെബ്രുവരി മാസത്തില് വില്‍പ്പന 14 ശതമാനം വര്‍ധിച്ചെന്ന് രാജ്യത്തെ ഏറ്റവും വലിയ യാത്ര വാഹന നിര്‍മാതാക്കളായ മാരുതി സുസുകി പറഞ്ഞു. കോംപാക്റ്റ് കാറുകള്‍ക്കും എസ്‌യുവികള്‍ക്കുമുള്ള ശക്തമായ ഡിമാന്‍ഡാണ് വളര്‍ച്ചയെ നയിച്ചതെന്നും കമ്പനി അധികൃതര് കൂട്ടിച്ചേര്‍ത്തു. സ്വിഫ്റ്റ്, ഡിസയര്, ബലേനോ തുടങ്ങി മാരുതി മോഡലുകള് ഫെബ്രുവരിയില് 39 ശതമാനം വളര്‍ച്ച കൈവരിച്ചിരുന്നു. ഇവരുടെ തന്നെ എര്‍ട്ടിഗ, വിറ്റാര ബ്രെസ എന്നിവയുള്‍പ്പെടെയുള്ള യൂട്ടിലിറ്റി വാഹനങ്ങള് വോളിയത്തില് 14 ശതമാനം വളര്‍ച്ച ഉറപ്പിച്ചു. 45 ശതമാനം വില്‍പ്പന വളര്‍ച്ചയാണ് ഇക്കാലയളവില് ടാറ്റ മോട്ടോഴ്‌സ് കരസ്ഥമാക്കിയത്. അടുത്തിടെ ലോഞ്ച് ചെയ്ത കമ്പനിയുടെ കോംപാക്റ്റ് എസ്‌യുവി നെക്‌സണിനുള്ള ശക്തമായ ഡിമാന്‍ഡ് വളര്‍ച്ചയെ പിന്തുണച്ചു.\nചെറു വാണിജ്യ വാഹനങ്ങളുടെ വില്‍പ്പന 38 ശതമാനം ഉയര്‍ന്നു\nവാണിജ്യ വാഹനങ്ങളുടെ വില്‍പ്പനയിലും ഫെബ്രുവരിയില് വളര്‍ച്ച ദൃശ്യമായി. ട്രക്കുകള്‍ക്കുള്ള ഡിസ്‌കൗണ്ട് ഓഫറുകള് ഉയര്‍ന്ന 20 ശതമാനം വരെയായിരുന്നുവെന്ന് ഡെല്‍ഹി ആസ്ഥാനമാക്കി പ്രവര്‍ത്തിക്കുന്ന ഇന്ത്യന് ഫൗണ്ടേഷന് ഓഫ് ട്രാന്‍സ്‌പോര്‍ട്ട് റിസര്‍ച്ച് ആന്‍ഡ് ടെയ്‌നിംഗ് വ്യക്തമാക്കി. വലുതും ഇടത്തരമായതുമായ വാണിജ്യ വാഹനങ്ങളുടെ വില്‍പ്പന 23 ശതമാനം വര്‍ധിച്ച് 37,552 യൂണിറ്റിലെത്തി. ചെറു വാണിജ്യ വാഹനങ്ങളുടെ വില്‍പ്പനയും 38 ശതമാനം വര്‍ധിച്ച് 50,225 യൂണിറ്റുമായി.\nഇരുചക്ര വാഹന വിപണിയിലും ശക്തമായ വളര്‍ച്ച പ്രകടമാണ്. മോട്ടോര് സൈക്കിള് വില്‍പ്പന 26 ശതമാനം കൂടി 10,53,230 യൂണിറ്റുകളിലെത്തി. സ്‌കൂട്ടര് വില്‍പ്പന 24 ശതമാനം വര്‍ധിച്ച് 5,60,653 യൂണിറ്റായി. മോട്ടോര്‍സൈക്കിള് വില്‍പ്പനയില് 25 ശതമാനം വളര്‍ച്ചയാണ് ബജാജ് ഓട്ടോ നേടിയത്. ഡിസ്‌കവര്, അവെഞ്ചര് വിഭാഗങ്ങള് കമ്പനിയുടെ വളര്‍ച്ചയെ നയിച്ചു. ഹോണ്ട മോട്ടോര് സൈക്കിള് ആന്‍ഡ് സ്‌കൂട്ടറിന്റെ വില്‍പ്പനയും 22 ശതമാനം വര്‍ധിച്ചിട്ടുണ്ട്.\nTags:\tPassenger vehicle sales to rise\nആര്‍എകെ സെറാമിക്‌സ് കേരളത്തില് 30 ഡീലര് ഷോറുമുകള് തുറന്നു


ഏറെ പ്രതീക്ഷകളോടെ മോദി സർക്കാർ അവതരിപ്പിച്ച “മെയ്ക്ക് ഇൻ ഇന്ത്യ” പദ്ധതി പരാജയമെന്ന് നാഷണൽ സ്‌കിൽ ഡെവലപ്പ്മെന്റ് കോർപ്പറേഷന്റെ തലവനും എൽ ആൻഡ് ടി ചെയർമാൻ എഎം നായിക് – Sophia Times\nഏറെ പ്രതീക്ഷകളോടെ മോദി സർക്കാർ അവതരിപ്പിച്ച “മെയ്ക്ക് ഇൻ ഇന്ത്യ” പദ്ധതി പരാജയമെന്ന് നാഷണൽ സ്‌കിൽ ഡെവലപ്പ്മെന്റ് കോർപ്പറേഷന്റെ തലവനും എൽ ആൻഡ് ടി ചെയർമാൻ എഎം നായിക്\n2014 സെപ്റ്റംബറിൽ പ്രധാനമന്ത്രി നരേന്ദ്ര മോദി പ്രഖ്യാപിച്ച മെയ്ക്ക് ഇൻ ഇന്ത്യ പദ്ധതി അഞ്ചുവർഷം പൂർത്തിയാക്കാനൊരുങ്ങുമ്പോൾ ഗുരുതരമായ ആരോപണങ്ങളുമായി പ്രശസ്ത വ്യവസായി എഎം നായിക്. എൽ ആൻഡ് ടി കമ്പനിയുടെ ചെയർമാനും, പത്മഭൂഷൺ, പത്മവിഭൂഷൺ അംഗീകാരങ്ങൾ നേടിയ ഗുജറാത്ത് സ്വദേശിയായ അദ്ദേഹത്തിൻറെ വാക്കുകൾ ചർച്ചയാകുന്നു.\nമോദി സർക്കാരിന്റെ സ്വപ്ന പദ്ധതിയായ മേക്ക് ഇൻ ഇന്ത്യ പരാജയമാണെന്ന് ലൈവ് മിന്റിന് നൽകിയ അഭിമുഖത്തിൽ അദ്ദേഹം പറഞ്ഞു. വിഭാവനം ചെയ്തതു പോലെ രാജ്യത്ത് കൂടുതൽ തൊഴിലവസരങ്ങൾ സൃഷ്ടിക്കാൻ പദ്ധതിക്ക് സാധിച്ചിട്ടില്ല, രാജ്യത്ത് തന്നെ ഉൽപ്പാദനം വർദ്ധിപ്പിക്കുന്നതിനുപകരം ഇറക്കുമതി ചെയ്യുന്നതിനാണ് ഇന്നും കമ്പനികൾ കൂടുതൽ താൽപ്പര്യം കാണിക്കുന്നതെന്ന് അദ്ദേഹം അഭിപ്രായപ്പെടുന്നു.\nആഭ്യന്തര ഉൽപ്പാദനം ഗണ്യമായി കുറഞ്ഞുകൊണ്ടിരിക്കുന്നതിനാൽ, തൊഴിലവസരങ്ങൾ കുറയുകയാണ് ഉണ്ടായത്. പദ്ധതിയുടെ ഭാഗമായി ഒട്ടേറെ കാര്യങ്ങൾ ചെയ്യാനുണ്ടായിരുന്നെങ്കിലും തൊഴിലവസരങ്ങൾ കുറഞ്ഞുവരുന്നതിനാൽ സർക്കാരിനും ഒന്നും ചെയ്യാൻ കഴിയുന്നില്ല. ഉത്പാദിപ്പിക്കുന്നതിനേക്കാൾ കൂടുതൽ ഉത്പന്നങ്ങൾ ഇറക്കുമതി ചെയ്യപ്പെടുന്ന ഇന്നത്തെ അവസ്ഥ ആശങ്കാജനകമാണെന്നും അദ്ദേഹം അഭിപ്രായപ്പെട്ടു.\nരാജ്യത്ത് തൊഴിലില്ലായ്മ നിരക്ക് വലിയ തോതിൽ വർധിച്ചുവെന്നാണ് സെന്റർ ഫോർ മോണിറ്ററിങ് ഇന്ത്യൻ ഇക്കോണമിയുടെ കണക്കുകൾ വ്യക്തമാക്കുന്നത്. മൂലധന നിക്ഷേപങ്ങളും ഉത്പാദനവും കുറഞ്ഞതോടെ സാമ്പത്തിക വളർച്ചയും കുറഞ്ഞു. പരിശീലനം സിദ്ധിച്ച തൊഴിലാളികളും അവർക്ക് ലഭ്യമായ തൊഴിലവസരങ്ങളും തമ്മിൽ വലിയ അന്തരമുണ്ട് എന്ന് അസ്സെഹം ചൂണ്ടിക്കാട്ടി. ഈ പൊരുത്തക്കേട് പരിഹരിക്കേണ്ടത് സർക്കാരിന്റെ ഉത്തരവാദിത്തമാണ്.\nആഗോളതലത്തിൽ നടക്കുന്ന വ്യാപാരയുദ്ധങ്ങൾ ഇന്ത്യയുൾപ്പെടെയുള്ള രാജ്യങ്ങൾക്ക് നൽകുന്ന അവസരങ്ങൾ വലുതാണ്. എന്നാൽ അത്തരം സാധ്യതകൾ ഉപയോഗിക്കാൻ നമുക്ക് ഇനിയും കഴിഞ്ഞിട്ടില്ല. തായ്ലാൻഡ്, വിയറ്റ്നാം പോലുള്ള ചില രാജ്യങ്ങൾ മാത്രമാണ് ഈ അവസരം നല്ല രീതിയിൽ ഉപയോഗിച്ചിട്ടുള്ളത്. വിദേശനിക്ഷേപം കൂട്ടാനും വ്യാപാര അനുകൂല സാഹചര്യം സൃഷ്ടിക്കാനും ആവശ്യമായ നടപടികൾ സ്വീകരിക്കാൻ തയ്യാറാകണമെന്നും എഎം നായിക് പറഞ്ഞു.\n2008ൽ എക്കണോമിക് ടൈംസിന്റെ ബിസിനസ് ലീഡർ ഓഫ് ദി ഇയർ അവാർഡ്, ഗുജറാത്ത് ടെക്‌നോളജിക്കൽ ഇൻസ്റ്റിറ്റ്യൂട്ടിൻറെ ഹോണററി ഡോക്ടറേറ്റ് തുടങ്ങി ഒട്ടേറെ അംഗീകാരങ്ങൾ അദ്ദേഹം കരസ്ഥമാക്കിയിട്ടുണ്ട്. രാജ്യത്തെ രണ്ടാമത്തെ പരമോന്നത ബഹുമതിയായ പത്മവിഭൂഷൺ അദ്ദേഹത്തിന് പ്രഖ്യാപിച്ചത് ഈ വർഷമാണ്.\nL&TMake in India\nറിലയൻസ് ജിയോയുടെ തേരോട്ടത്തിൽ കാലിടറുന്നവർക്കിടയിലേയ്ക്ക് തിയേറ്റർ ഉടമകളും? ജിഗാ ഫൈബറിന്റെ ഭാഗമായ “ഫസ്റ്റ് ഡേ ഫസ്റ്റ് ഷോ” തിയേറ്ററുകളെ ബാധിക്കുമോ?


ഒരു മഴക്കാലരാത്രിയിൽ എന്റെ ജനലിൽ\nനിന്നെ കിനാവ് കണ്ട് ഞാൻ കിടന്നു.\nഎന്റെ കമ്പിളിക്ക് പോലും നിന്നെയറിയാം..\nനിന്റെ പ്രണയലേഖനങ്ങൾ ഗീത പോലെ;\nഇറയത്ത് മഴ വീഴുന്ന പതിഞ്ഞ സ്വരം.\nനിന്നെ ഞാൻ ആദ്യം കണ്ടത്\nനിന്റെ ചുറ്റും മഴ മൂടിയ രാത്രിയുടെ പാറാവ്\nനിനക്ക് രാത്രിയുടെ ഗന്ധം\nനനഞ്ഞ ചന്ദ്രിക അന്നു പറഞ്ഞത്\nനീ വന്നത് കണ്ടില്ലെന്നാണ്\nഓര്‍മ്മയുടെ നിലാവെട്ടത്തിലൂടേയല്ലേ നീ നടന്ന് വന്നത്?\nനീ ഏതോ ആഗ്രഹം ഒളിപ്പിച്ചു വച്ചിരുന്നു\nനിന്റെ ആഗ്രഹം എന്നെ നോക്കിയിരുന്നു\nആർത്തിയോടേ..അതു ആവേശമല്ലെന്ന് എന്നോട് നീ പറഞ്ഞു.\nചുറ്റിപ്പടരുന്ന മുല്ലവള്ളി പോലെ നിന്റെ ശ്വാസഗതി\nപിന്നീട് ആ അഗ്രഹത്തെ മാത്രം അവിടെ കാവൽ നിർത്തി\nനീ ഇരുട്ടിൽ ഓടി ഒളിച്ചു.\nവഴുവഴുപ്പിലും തെന്നി വീഴാതെ\nനീ ഓടി ഒളിച്ചതും കണ്ടില്ലെന്നാണ്\nതലതോർത്തിയ ചന്ദ്രിക പറഞ്ഞത്..\nനീയാണു യഥാർത്ഥ പുരുഷൻ!!\nPosted by മാണിക്യം at 9:58 PM\nഫീലിംഗ്സ് ഉള്ള കവിത.. പക്ഷേ ഇതെന്താ ഒരു പുരുഷവിദ്വേഷ ലൈനാണോ?\nന്റെ കുഞ്ഞ് മന്‍സാ..\nഇതൊന്നും മനസിലാവുന്നില്ലല്ലോ മാണിക്യാമ്മേ?\nമോളിലെ പോട്ടത്തിലെ ആ അങ്കിളും ആന്റിയും എന്താ\nചെയ്യണത്. ഡാന്‍സ് കളിക്ക്യാ?\nഅത് ശരി അങ്ങനെയായിരുന്നല്ലെ കാര്യങ്ങള്...:)\nഎന്നാലും കിടക്കട്ടെ ഒരു ബോംബ് !(തേങ്ങക്ക് പകരം, അതാണല്ലോ ഇപ്പഴത്തെ സ്റ്റൈല്)\nആരാണ് ഈ “ചന്ദിക”????\nചന്ദ്രികയുടെ പോലും കൺ‌വെട്ടിച്ചു വരുന്ന പ്രണയനായകന്റെ ചിത്രം വളരെ മനോഹരമായി കോറിയിട്ടിരിയ്ക്കുന്നു.മധുരിയ്ക്കുന്ന ഓർമ്മകളിൽ കൂടി സഞ്ചരിയ്ക്കുന്ന കാമുകി.തന്റെ നായകനെ മറ്റാരും അറിയരുതെന്നും മറ്റാരും സ്വന്തമാക്കരുതെന്നും മോഹിയ്ക്കുന്നു.ഏകാന്തതയിലെ തലോടലായി ,ഇളം തെന്നലായി അവൻ വരുന്നു.\nനല്ല ആശയം..ചില ഭാഗങ്ങൾ ഒന്നു കൂടി മിനുക്കിയിരുന്നെങ്കിൽ കൂടുതൽ നല്ല ഒരു കവിത ആകുമായിരുന്നു.\nമനസ്സിലെവിടെയോ ഒരു ഇളം തെന്നൽ!\nകവിത വായിച്ച് അഭിപ്രായം പറയാനൊന്നും എനിക്ക് അറിയില്ല ..വിവരവും ഇല്ല ..\nകുറച്ചൊക്കെ മനസ്സിലായി .നല്ല വരികള് ...\nSuper ,fantastic, GR8,matturakkuvaan mattonnilla :)\nകവിത കൊള്ളാം. പക്ഷേ ഒരു സംശയം\n"നനഞ്ഞ ചന്ദ്രിക അന്നു പറഞ്ഞത്\nനീ വന്നത് കണ്ടില്ലെന്നാണ്"\nചന്ദ്രിക എങ്ങനെ നനഞ്ഞു എന്ന് ഒരു പിടിയും കിട്ടിണില്ലല്ലോ മാണിക്യം?\nഎന്താ ഇപ്പോള് ഇങ്ങനെ ഒരു ഫീലിംഗ്\nഇത് മറ്റൊരു കള്ള കൃഷ്ണന് ആണല്ലോ.. പാവം രാധയുടെ സ്നേഹം കാണാത്ത, കണ്ടില്ലെന്ന് നടിക്കുന്നവന്...\nഹ ഹാ.. ചുമ്മ കലക്കീ സൂപ്പര് എന്നൊക്കെ പറയണ്ട എന്നാണ് ആഗ്രഹം എന്നാലും പറയട്ടെ..\nഈ കവിത നിരൂവിക്കട്ടെ മാണിക്യമേ :)\n"നിന്റെ ചുറ്റും മഴ മൂടിയ\nഈ പ്രയോഗങ്ങള് വളരെയിഷ്ടമായി...\nകാതലിന്റെ മേന്മ, നിലാവുപോലെ\nനനഞ്ഞ ചന്ദ്രിക , മഞ്ഞലയില് മുങ്ങിത്തോര്‍ത്തിയ പഴയ മധുമാസ ചന്ദ്രികയെ ഓര്‍മ്മിപ്പിച്ചു .\nഒരു കാര്യത്തില് മാത്രമേ എനിക്കു പേടിയുള്ളൂ, കാപ്പിലാനെങ്ങാനും വല്ല നിരൂപണവും എഴുതുമോന്ന്. !!\nആരെയാണ് കിനാവ് കണ്ടത്......\nപുരുഷന് തന്നെയാണോ? ഓരോരുത്തരു ഓരോന്നു നിരുവിക്കുന്നു, അല്ലേ?\nഅനേകം അർത്ഥമാനങ്ങൾ കൽ‌പ്പിക്കാവുന്ന വരികൾ.പക്ഷേ ഒരു സമഗ്രത ഫീൽ ചെയ്യുന്നില്ല.\nഈശ്വരാ....പുരുഷന്‍മാര്‍ക്ക് മഴയത്ത് പുറത്തിറങ്ങാന് പറ്റാതായോ...:)\nവായിച്ചു.. അഭിപ്രായം പറയാന് ഞാന് ആയിട്ടില്ല.. നനഞ്ഞ ചന്ദ്രിക എന്തെങ്കിലും പറഞ്ഞാല് അറിയിക്കാം..\nമൈ ചിക്കെന് ഗോഡ് !!! അപ്പൊ അവിടെ വരെ എത്തി കാര്യങ്ങള് ........അല്ലെ മാണിക്യമേ ??\nസത്യം...എനിക്ക് ഒന്നും മനസ്സിലായില്ല. ഇതില് കമന്റിട്ടവര് ബുദ്ധി ജീവികള് തന്നെ. സോ കിടക്കട്ടെ എന്റെ വക ഒന്ന്...\nഎങ്കിലും, ചന്ദ്രികേ, നമ്മള് കാണും സങ്കല്പലോകമല്ലീയുലകം..\nനിലാ‍വും മഴയും, പ്രേമത്തിന് ഒരു ഡെഡ്‌ലി കോ‍മ്പിനേഷന്..\nഞാന് തികച്ചും അശക്തനാണെ!\nപിന്നെ മാമ്പൂ ഗ്നന്ധം ഉള്ള………\nമാതളനാരങ്ങയുടെ ഉള്ളിലെ ചോപ്പുള്ളാ കവിത………\nപ്രണയത്തിന്റെ മഴയിൽ കുതിർന്ന ഒരു കവിത, യൌവ്വന സ്വപ്നങ്ങളുടെ സംഗീതം, സ്നേഹത്തിന്റെ നനുത്ത തൂവൽ സ്പർശം, ഓർമ്മയുടെ വെളിച്ചത്തിൽകൂടി വന്നിട്ടും നനവാർന്ന ചന്ദ്രികപോലും രാത്രിയുടെ ഗന്ധമുള്ളവനെ കാണാൻ കഴിഞ്ഞില്ല. ഒരദൃശ്യനായി അവൻ ചുറ്റിപ്പടരുന്നു. ആരുമറിയാതെ എത്തിമടങ്ങുന്ന ഒരുകാമുകൻ…….\nമാണിക്കാമ്മയ്ക്ക് ഈയിടെയായി പ്രായം കുറഞ്ഞുവരികയാണെന്നു തോന്നുന്നു. ഏതായാലും ബിംബങ്ങൾ നന്നായിട്ടുണ്ട്…….\nമനോഹരമായ ആശയം....അല്പം കൂടി സമയമെടുത്തിരുന്നെന്‍കില് ഇതിലും നന്നാക്കാമായിരുന്നു..ഇമാജിനറികളുടെ പാല് നിലാവ്....വളരെ വളരെ വ്യത്യസ്തം....\nപ്രശാന്ത് ആര് കൃഷ്ണാ\nവായിച്ച എല്ലാവര്‍ക്കും നന്ദി...\nഅനേകം അർത്ഥമാനങ്ങൾ കൽ‌പ്പിക്കാവുന്ന വരികൾ...എന്ന് വികടശിരോമണി,\nനിശിത വിമര്‍ശം ഞാന് പ്രതീക്ഷിച്ചു ... :)\nഅറിയിച്ചതിന് നന്ദി .......\nജോച്ചീ ക്ഷമിക്കണേ. രണ്ടു മൂന്നു തവണ വായിച്ചതാണ്. അനുഭൂതിദായകമായ കവിത. ചെറിയ ഒരു കമന്റെഴുതി പോകാന് തോന്നിയില്ല. ആദ്യം വായിച്ചപ്പോള് തോന്നി ഒരിക്കല് കൂടി വായിച്ചിട്ട് കമന്റാം എന്ന്. രണ്ടാമതു വായിച്ചപ്പോഴും അതു തന്നെ സ്ഥിതി. എന്റെ വാക്കുകള്‍ക്ക് ശക്തി പോരാ ഈ കവിതക്ക് ആസ്വാദനം എഴുതാന്.\nഞാനും ഇതിപ്പോ രണ്ടാമത്തെ പ്രാവശ്യമാണ് വന്ന് വായിക്കുന്നത്.\nതലതോര്‍ത്തിയ ചന്ദ്രികയുടെ സാക്ഷിമൊഴിയുടെ അടിസ്ഥാനത്തില് ‘യഥാര്‍ത്ഥ പുരുഷനെ’ വെറുതെ വിടാന് കോടതി ഉത്തരവിട്ടിട്ടുണ്ട് :) :)\nഅവനിനിയും വരും ആഗ്രഹവും ആവേശവുമൊക്കെയായി. അന്ന് വീണ്ടും ഒരു കവിത എഴുതണേ ? :) :)\nനീയാണു യഥാർത്ഥ പുരുഷന് !!\nഅതുപോലെ അവന് പറഞ്ഞതു ചന്ദ്രിക കേട്ടില്ല...\nഞാന് തൊട്ടതാണ് യഥാര്‍ത്ഥ പെണ്ണെന്ന്!!


ആദ്യമായി മരണത്തെ കുറിച്ച് ചിന്തിച്ചത് ആ സന്ദര്‍ഭത്തില്; മരിച്ചു കഴിഞ്ഞാല് ആളുകള് എന്ത് വിചാരിക്കും എന്ന് നമുക്ക് അറിയില്ല - metromatinee.com Lifestyle Entertainment & Sports\nആദ്യമായി മരണത്തെ കുറിച്ച് ചിന്തിച്ചത് ആ സന്ദര്‍ഭത്തില്; മരിച്ചു കഴിഞ്ഞാല് ആളുകള് എന്ത് വിചാരിക്കും എന്ന് നമുക്ക് അറിയില്ല\nമലയാള സിനിമയുടെ മെഗാസ്റ്റാര് മമ്മൂട്ടി ഇപ്പോള് തന്റെ പുതിയ ചിത്രമായ ദി പ്രീസ്റ്റിന്റെ വിജയാഘോഷങ്ങളില് ആണ്. കോവിഡിനു ശേഷം തിയേറ്ററുകളിലേയ്ക്ക് മമ്മൂട്ടിയെ കാണാന് ആരാധകരുടെ തിരക്ക് ആയിരുന്നു. ഏറെ വ്യത്യസ്തമായ കാഴ്ചപ്പാടുകളും അഭിപ്രായങ്ങളും ഉള്ളയാളാണ് മമ്മൂക്ക. ഇപ്പോഴിതാ ഒരു അഭിമുഖത്തില് അദ്ദേഹം പറഞ്ഞ ചില വാക്കുകളാണ് വൈറലായിരിക്കുന്നത്.\nവരും തലമുറ മമ്മൂട്ടി എന്ന വ്യക്തിയെ എങ്ങനെ അറിയണമെന്ന് ആഗ്രഹിക്കുന്നുവെന്ന ചോദ്യത്തിന് ‘മമ്മൂട്ടി ഒരു നല്ല നടനായിരുന്നു ‘എന്ന് അറിയപ്പെടാന് ആണ് തനിക്കിഷ്ടം എന്നാണ് മമ്മൂക്ക പറയുന്നത്. തന്റെ വാപ്പ മരിച്ചപ്പോഴാണ് ആദ്യമായി മരണത്തെക്കുറിച്ച് ചിന്തിച്ചതെന്നും മമ്മൂട്ടി പറഞ്ഞു.\n”മരണശേഷം മമ്മൂട്ടി ഒരു നല്ല നടനായിരുന്നു എന്ന് അറിയപ്പെടാന് ആണ് എനിക്കിഷ്ടം. നമ്മള് മരിച്ചു കഴിഞ്ഞാല് ആളുകള് നമ്മളെപ്പറ്റി എന്ത് വിചാരിക്കും എന്ന് നമുക്ക് അറിയാന് ആകുമോ എന്ന് നമുക്ക് അറിയില്ല. മരണത്തെക്കുറിച്ച് ഞാന് ആദ്യമായി ചിന്തിച്ചത് എന്റെ വാപ്പ മരിച്ചപ്പോഴാണ്. അത് എനിക്കൊരു തീരാനഷ്ടം ആയിരുന്നു.\nചില ബന്ധുക്കളും മരിച്ചു പോയിട്ടുണ്ട്. എന്നാലും എന്റെ വാപ്പ മരിക്കുമെന്ന് വിചാരിച്ചിരുന്നില്ല. പെട്ടെന്നായിരുന്നു. ഞാന് ഇവിടെ ഉണ്ടായിരുന്നില്ല. അന്നാണ് ഞാന് ആദ്യമായി മരണം എന്നതിനെകുറിച്ച് ചിന്തിച്ചു തുടങ്ങിയത്. എന്റെ ആദ്യ വിയോഗം വാപ്പ ആയിരുന്നു. നമ്മളെത്ര മത്സരിച്ചാലും അവസാനം മരണമാണ് എന്നത് ഓര്‍ക്കാറുണ്ട്.\nഎന്നാല് നമ്മള് ഒരാള് മാത്രമല്ല ലോകത്ത് ജീവിക്കുന്നത് നമുക്ക് വേണ്ടി മാത്രമായി നമുക്ക് ജീവിക്കാന് പറ്റില്ല. നമ്മള് ഈ ലോകത്ത് ജീവിക്കുമ്പോള് മറ്റുള്ളവര്‍ക്ക് കൂടി ജീവിക്കാനുള്ള സാഹചര്യങ്ങളാണ് ഒരുങ്ങുന്നത്. മറ്റുള്ളവരെ കൊണ്ടാണ് നമ്മള് ജീവിക്കുന്നത്. അങ്ങോട്ടും ഇങ്ങോട്ടും ബന്ധപ്പെട്ടാണ് മനുഷ്യന് സമൂഹത്തില് ജീവിക്കുന്നത് എന്നും മമ്മൂട്ടി പറഞ്ഞു.\nഗോവാ രാജ്യാന്തര ചലച്ചിത്രമേളയില് ഉള്‍പ്പെടെ പ്രദര്‍ശിപ്പിച്ച ഡോക്യുഫിക്ഷന് ഇനി ആരാധകരിലേക്ക് ; അന്നയുടെയും ദസ്തയേവ്സ്‌കിയുടെയും പ്രണയം പറയുന്ന ഷോര്‍ട്ട് ഫിക്ഷന് പുറത്തിറക്കി മമ്മൂട്ടി!\nഞാനൊരു പേടിത്തൊണ്ടനായിരുന്നു, ഇപ്പോഴും അതെ; ‘അടിയുണ്ടാക്കേണ്ട സമയത്ത് അടിയുണ്ടാക്കണം. അല്ലാതെ വഴിയെ പോകുന്നവരെ ഒന്നും അടിക്കരുത്; വൈറലായി മമ്മൂക്കയുടെ രസകരമായ കൗണ്ടർ വീഡിയോ\nഎന്റെ സാറെ.. ആ ഒരൊറ്റ കാര്യത്തിലാണ് ഞാൻ ആകൃഷ്ടനായത് ;ഇഷയെ കുറിച്ച് ആർക്കാ ഇത്ര സംശയം ?; പ്രണയം തോന്നിയ ആ ഒരു കാര്യം തുറന്നുപറഞ്ഞ് അനൂപ്!\nകഴിഞ്ഞദിവസമാണ് മിനിസ്ക്രീൻ പ്രേക്ഷകരുടെ പ്രിയപ്പെട്ട നടൻ അനൂപ് കൃഷ്ണൻ ജീവിതത്തിന്റെ പുതിയ ഒരേടിലേക്ക് കടന്നന്ന്. വളരെ ലളിതമായി നടന്ന ചടങ്ങിൽ വച്ചാണ്...\nഇരട്ടവോട്ടിനെതിരെ തിരഞ്ഞെടുപ്പ് കമ്മീഷനെ സമീപിക്കാനൊരുങ്ങി വീണ എസ് നായര്\nഗേള്‍ഫ്രണ്ട് ഫോട്ടോയെടുത്താല് ഇങ്ങനെയിരിക്കും..!; വൈറലായി അര്‍ച്ചനയുടെ പുത്തന് ഫോട്ടോ


Covid 19 | മുന് കേന്ദ്രമന്ത്രി അജിത് സിങ് കോവിഡ് ബാധിച്ച് മരിച്ചു – News18 Malayalam\nCovid 19 | മുന് കേന്ദ്രമന്ത്രി അജിത് സിങ് കോവിഡ് ബാധിച്ച് മരിച്ചു\nമുന് പ്രധാനമന്ത്രി ചൗധരി ചരണ് സിങിന്റെ മകനാണ് ചൗധരി അജിത് സിങ്.\nLast Updated : May 06, 2021, 12:01 IST\nലഖ്‌നൗ: രാഷ്ട്രീയ ലോക് ദള് അധ്യക്ഷനും മുന് കേന്ദ്രമന്ത്രിയുമായ അജിത് സിങ്(82) കോവിഡ് ബാധിച്ച് അന്തരിച്ചു. കോവിഡ് സ്ഥിരീകരിച്ചതിനെ തുടർന്ന് ഏപ്രില് 20നാണ് അര്‍ജിത് സിങിനെ ആശുപത്രിയിൽ പ്രവേശിപ്പിച്ചത്. തുടര്‍ന്ന് ശ്വാസകോശത്തിൽ അണുബാധയുണ്ടായി. ഗുരുഗ്രാമിലെ സ്വകാര്യ ആശുപത്രിയില് ചികിത്സയില് കഴിയുന്നതിനിടെയാണ് മരണം.\nമുന് പ്രധാനമന്ത്രി ചൗധരി ചരണ് സിങിന്റെ മകനാണ് ചൗധരി അജിത് സിങ്. വി.പി സിങ് സര്‍ക്കാരില് വ്യവസായ മന്ത്രിയായി ദേശീയ രാഷ്ട്രീയത്തിലും ശ്രദ്ധാകേന്ദ്രമായി. നരസിംഹ റാവു മന്ത്രിസഭയില് ഭക്ഷ്യമന്ത്രിയായിരിക്കെ 1996 ല് രാജിവച്ചു. പിന്നീടാണ് ആര്‍എല്‍ഡി രൂപവത്കരിച്ചത്. 2001 ല് വാജ്‌പേയി മന്ത്രിസഭയില് കൃഷിമന്ത്രിയായി. 2003 വരെ എന്‍ഡിഎയുടെ ഭാഗമായിരുന്ന അജിത് സിങ് പിന്നീട് യുപിയുടെ ഭാഗമായി.രണ്ടാം യുപിഎ സര്‍ക്കാരില് വ്യോമയാന മന്ത്രിയായി.\nഖരഗ്പൂര് ഐഐടിയില് നിന്ന് പഠിച്ചിറങ്ങിയ അജിത് സിങ്ങ് ഷിക്കാഗോയില് ഉപരിപഠനം നേടി. 15 വര്‍ഷം അമേരിക്കയില് കംപ്യൂട്ടര് മേഖലയില് ജോലി ചെയ്ത ശേഷമാണ് നാട്ടിലെത്തി രാഷ്ട്രീയത്തില് സജീവമായത്. 1986 ല് രാജ്യസഭാംഗമായി. കുടുംബത്തിനൊപ്പം എക്കാലവും ഉറച്ചുനിന്ന യുപിയിലെ ബാഗ്പത്ത് മണ്ഡലത്തില് നിന്ന് ഏഴ് തവണ ലോക്‌സഭാംഗമായി.\nപടിഞ്ഞാറന് യുപിയിലെ ജാട്ട് വോട്ടുബാങ്കായിരുന്നു അജിത് സിങ്ങിന്റെയും ആര്‍എല്‍ഡിയുടേയും കരുത്ത്. തരാതരം പോലെ കോണ്‍ഗ്രസുമായും ബിജെപിയുമായും സമാജ് വാദി പാര്‍ട്ടിയുമായും സഖ്യമുണ്ടാക്കി അദ്ദേഹം അധികാരത്തിന്റെ ഭാഗമായി.\nതമിഴ് നടൻ പാണ്ഡു അന്തരിച്ചു\nFirst published: May 06, 2021, 12:01 IST


Emalayalee.com - മാധ്യമങ്ങള് ആശങ്കാജനകമായ വ്യാജപ്രചരണങ്ങള് ഒഴിവാക്കുക: ഫൊക്കാന പ്രസിഡന്റ് ബി മാധവന് നായര്\nAMERICA 30-Mar-2020 അനില് ആറന്മുള\nന്യൂയോര്‍ക്ക്: ലോകം മുഴുവന് കൊറോണ വൈറസ് ബാധയുടെ ഭീതിയിലും ഭീഷണിയിലും കഴിയുന്ന ഈ വേളയില് ചില മാധ്യമങ്ങളില് അമേരിക്കയിലെ സ്ഥിതിഗതികളെക്കുറിച്ച് വരുന്ന വാര്‍ത്തകളിലധികവും നിറം പിടിപ്പിച്ചതും അതിശയോക്തി നിറഞ്ഞതുമാണെന്ന് അമേരിക്കന് മലയാളികളുടെ സംഘടനയായ ഫൊക്കാനയുടെ പ്രസിഡന്റ് ബി. മാധവന് നായര് പ്രസ്താവനയില് പറഞ്ഞു.\nകൊറോണ വൈറസ് വ്യാപനത്തെ പ്രതിരോധിക്കുന്നതില് അമേരിക്ക പരാജയപ്പെട്ടിരിക്കുകയാണെന്നും ജനങ്ങള് നിരാശ്രയരും നിസ്സഹായരുമാണെന്ന തരത്തില് പ്രചരിപ്പിക്കുന്ന വാര്‍ത്തകള് വാസ്തവവിരുദ്ധമാണ്. ഇത്തരം വാര്‍ത്തകള്‍മൂലം അമേരിക്കയില് തൊഴിലെടുത്ത് ജീവിക്കുന്ന മലയാളി സമൂഹത്തിന്റെ നാട്ടിലെ കുടുംബാംഗങ്ങളും ബന്ധുക്കളും വലിയ ആശങ്കയിലും ഉത്കണ്ഠയിലുമാണ് കഴിഞ്ഞുകൂടുന്നത്. മറ്റ് ലോക രാഷ്ട്രങ്ങളെയെന്നപോലെ അമേരിക്കയെയും ഗുരുതരമായി കൊറോണരോഗം ബാധിച്ചിട്ടുണ്ടെന്നത് യാഥാര്‍ത്ഥ്യമാണ്.\nവര്‍ഷത്തില് രണ്ടിലധികം പ്രകൃതി ദുരന്തങ്ങള് ഉണ്ടാകുന്നുണ്ട്. ചുഴലിക്കാറ്റായും കാട്ടുതീയായും രാജ്യത്തെ വിഴുങ്ങാന് പാകത്തില് എത്തിപ്പെടാറും ഉണ്ട്. വര്‍ഷങ്ങളായി അതിങ്ങനെ തുടര്‍ന്നു പോകുന്നും ഉണ്ട്. എന്നിട്ടും ഒരോ വര്‍ഷം കഴിയും തോറും ആള്‍നാശം കുറഞ്ഞുവരുന്നതാണ് ഈ രാജ്യത്തിന്റെ കുതിപ്പ്. പിന്നെ സാമ്പത്തികം അത് കൃത്യനിഷ്ഠയുള്ളതും അച്ചടക്കമുള്ളതുമാണ്. അതുകൊണ്ടാണ് തങ്ങളുടെ രാജ്യത്തെ മഹാമാരി വിഴുങ്ങുമ്പോഴും 100 കോടിയിലധികം രൂപ ലോക രാജ്യങ്ങള്‍ക്ക് സാമ്പത്തിക സഹായം നല്‍കിയത്. ഇന്ത്യയ്ക്കും കിട്ടി 27 കോടി. എന്തുതന്നെ സംഭവിച്ചാലും അമേരിക്ക ലോകത്തിനുമുന്നില് തലയുയര്‍ത്തി നിന്നുട്ടുണ്ട്. എന്നും എപ്പോഴും.. ഉറങ്ങിക്കിടക്കുന്ന സിംഹമാണ് അമേരിക്ക എന്ന രാഷ്ട്രം. ഉണര്‍ന്നെണീറ്റാല് ദൗത്യം നിറവേറ്റിയിരിക്കും. പലകാലങ്ങളില് അതു തെളിയിക്കപ്പെട്ടിട്ടുള്ളതാണ്. ഇത്തവണ തങ്ങള്‍ക്കു പരിചയമില്ലാത്ത ഒരു രോഗം വളരെ പെട്ടെന്ന് രാജ്യത്തു വ്യാപിച്ചപ്പോള് ഒന്നു പതറി എന്നതു ശരിയാണ്.\nകൊവിഡ് 19 ന്റെ വ്യാപനം മൂലം അമേരിക്കയുടെ ആരോഗ്യ രംഗം ഏറ്റവും കൂടുതല് പരീക്ഷണത്തിനു വിധേയമായിക്കൊണ്ടിരിക്കുകയാണ്. ലോകം മുഴുവന് , പ്രത്യേകിച്ച് ഇന്ത്യയിലും കേരളത്തിലും അമേരിക്കയുടെ ആരോഗ്യ പരിപാലന രംഗത്തെ കുറിച്ച് പല ധാരണകളും ഉണ്ടായിരുന്നു. ആ തര്‍ക്കങ്ങളാണ് ഇപ്പോള് സമൂഹമാധ്യമങ്ങളിലൂടെ പ്രചരിക്കുന്നത്.\nഎന്താണ് ഇപ്പോള് സംഭവിച്ചുകൊണ്ടിരിക്കുന്നത്. ഓരോ പത്തുമിനുട്ടിലും ഒരാള് വീതം ന്യൂയോര്‍ക്കില് മരിക്കുന്നു. കേസുകള് കൂടുന്നു. രാജ്യത്തിലുള്ളതിന്റെ പകുതിയിലധികം കേസുകള് ന്യുയോര്‍ക്കിനും ന്യുയോര്‍ക്കില് പകുതിയിലധികം നഗരത്തിലും ആണ്. നഗരത്തോടു ചേര്‍ന്നു കിടക്കുന്ന പ്രധാന വിമാനത്താവളങ്ങളായ ജെ.എഫ്.കെ, ന്യുയോര്‍ക്ക്, ലഗേര്‍ഡിയ എന്നീ മൂന്ന് വിമാനത്താവളങ്ങളിലും ഒരു ദിവസം നാലു ലക്ഷത്തിലധികം യാത്രക്കാരാണ് വന്നു പോകുന്നത്. ഇവിടത്തെ ഏറ്റവും വലിയ ഗതാഗത സംവിധാനമായ എം.ടി.എ (ങഠഅ)ഒരു ദിവസം 10 ലക്ഷം ആളുകളാണു പൊതുഗതാഗതത്തിന് ഉപയോഗിക്കുന്നത്. നഗരത്തില് മാത്രം 25 ലക്ഷത്തില് കൂടുതല് ആളുകള് സഞ്ചരിക്കുന്നു. 31 ലക്ഷം കുടിയേറ്റക്കാര് താമസിക്കുന്നുന്നു നഗരത്തില് മാത്രം. അതായത് മൊത്തം ജനങ്ങളുടെ 35 ശതമാനം. വിവിധ രാഷ്ട്രങ്ങളില് ഉള്ളവര്. ഇത്രയും രാജ്യങ്ങളില്‍നിന്ന് കുടിയേറ്റക്കാര് വന്നതായിരിക്കാം വൈറസ് വ്യാപിക്കാന് ഒരു കാരണം. രേഖകളില്ലാതെ താമസിക്കുന്നവര്‍തന്നെ 5.5 ലക്ഷത്തിനു മുകളില് ഉണ്ട്. അതുകൊണ്ടുതന്നെ സാമൂഹിക അകലം പാലിക്കുന്നത് വളരെ ബുദ്ധിമുട്ടാണ്.\nഇന്ത്യയുടെ മൂന്നിരട്ടി വലിപ്പമുണ്ട് അമേരിക്കക്ക്. എന്നാല് ഇന്ത്യയുടെ മൂന്നിലൊന്ന് ജനസംഖ്യയും. ഒരു മഹാമാരി പടര്‍ന്നാല് ഏതു രാജ്യമാണ് മികച്ചത് എന്ന തര്‍ക്കമല്ല നടത്തേണ്ടത്.\nനൂറ് വര്‍ഷത്തെ ഇടവേളയില് എത്തുന്ന ഒരു മഹാമാരിക്കു വേണ്ടി മുന്‍കൂട്ടി തയാറെടുപ്പ് നടത്തുന്നത് അത്ര ശ്രമകരമല്ല. ന്യുയോര്‍ക്കില് നഗരത്തിനു വേണ്ട ആശുപത്ര കിടയ്ക്കകള് ഇവിടെയുണ്ട്. 23000 ല് അധികം. എന്നാല് പെട്ടെന്ന് ഒരു വലിയ ആവശ്യം വരുമ്പോള് അതു പോരാതെ വരുന്നത് സ്വാഭാവികം മാത്രം. താല്‍ക്കാലികമായുള്ള തയാറെടുകള് നടത്തുന്നതും. മഹാമാരിയെ വച്ച് രാജ്യങ്ങളെ താരതമ്യം ചെയ്യാന് വരുന്നവര് മൂഡ്ഡസ്വര്‍ഗ്ഗത്തിലാണെന്നു പറയാതെ വയ്യ.\nഎന്റെ പ്രിയ സഹോദരങ്ങളെ, ഇപ്പോള് ഒരു താരതമ്യത്തിന്റെ സമയമല്ല. കൊവിഡിനെ ചെറുക്കാന് രാജ്യം കഠിന ശ്രമത്തിലാണ്. ഇതില് നമ്മള് വിജയിക്കുക തന്നെ ചെയ്യും. അമേരിക്ക ഉയര്‍ന്നെണീക്കും. ആത്മവിശ്വാസം കൈവിടാതിരിക്കുക. ഭരണകൂടം ശക്തമായ പ്രതിരോധപ്രവര്‍ത്തനങ്ങളാണ് കാഴ്ചവയ്ക്കുന്നത്. സ്വദേശി വിദേശിഭേദമില്ലാതെ ഓരോ പൗരനും അധികൃതര് സുരക്ഷ ഉറപ്പാക്കുന്നുമുണ്ട്. മലയാളി സമൂഹം ഇവിടെ സുരക്ഷിതരും സംരക്ഷിതരുമാണ്. അമേരിക്കയിലെ പ്രവാസി സമൂഹം ഭരണകൂടത്തെ വിശ്വസിക്കുകയും അവര് കൈക്കൊള്ളുന്ന മുന്‍കരുതലുകളെയും പരിശ്രമങ്ങളെയും ആരോഗ്യപ്രവര്‍ത്തകരുടെ ശ്രമങ്ങളോട് ഐക്യദാര്‍ഢ്യം പുലര്‍ത്തുകയും നിബന്ധനകള് അനുസരിക്കുകയും ചെയ്യുകയാണ്. എത്രയെങ്കിലും ഭാരതീയര്‍ക്ക് ഉപജീവന മാര്‍ഗ്ഗം തരുന്ന അമേരിക്കയുടെ ക്ഷേമം ഇവിടെ ജീവിക്കുന്ന ഓരോ ഭാരതീയ പൗരന്റെയും നിലനില്‍പ്പിന്റെ കാര്യം കൂടിയാണ്.\nകൊറോണ ഉയര്‍ത്തുന്ന ഭീഷണിയെ അമേരിക്കയുടെ കരുത്തുറ്റ നിര്‍വഹണ സംവിധാനങ്ങള് അതിജീവിക്കുമെന്ന കാര്യത്തില് സംശയമില്ല. പ്രകടനപരതയില് വിശ്വസിക്കുന്നവരല്ല അമേരിക്കന് ഭരണകൂടം. കോവിഡിനെതിരെയുള്ള മരുന്നിനായി ഊര്‍ജ്ജ്വസ്വലമായ ഗവേഷണങ്ങളാണ് അമേരിക്ക നടത്തിക്കൊണ്ടിരിക്കുന്നത്. കോവിഡ് വൈറസ് വ്യാപനത്തെ തുടര്‍ന്ന് മിക്ക രാഷ്ട്രങ്ങളും അടച്ചുപൂട്ടലിനെ അഭയം പ്രാപിക്കുമ്പോള് അമേരിക്ക അതിന് തുനിയുന്നില്ലെന്നത് ഈ രാഷ്ട്രത്തിന്റെ ആഗോള പ്രതിബദ്ധതയാണ് വെളിവാക്കുന്നത്. അമേരിക്കയിലെ ഒരു നഗരം അടച്ചുപൂട്ടലിലേക്ക് പോയാല് പോലും അത് ലോകത്തെ സാമ്പത്തിക സാമൂഹ്യ മേഖലയെ സാരമായി ബാധിക്കുമെന്നതാണ് സ്ഥിതി.\nലോകജനത സ്വതന്ത്രവും സൗജന്യവുമായി ഉപയോഗിക്കുന്ന സാമൂഹ്യമാധ്യമങ്ങളായ ഫേസ്ബുക്കും ഗൂഗിളുമൊക്കെ കാലിഫോര്‍ണിയയിലെ സെര്‍വറുകള് സ്തംഭിച്ചാല് നിശ്ചലമാകും എന്നതാണ് അവസ്ഥ. കൊറോണ വൈറസ് ബാധയുടെ പശ്ചാത്തലത്തില് അമേരിക്കയെ തരംതാഴ്ത്തുന്നവര് മനസ്സിലാക്കേണ്ട വസ്തുതകളാണിത്. ജനാധിപത്യവും പൗരസ്വാതന്ത്ര്യവും അടിസ്ഥാന തത്ത്വമാക്കിയിരിക്കുന്ന അമേരിക്കയുടെ ശക്തി സ്വാശ്രയബോധമുള്ള പൗരന്മാരാണ്. ഏതു പ്രതിസന്ധികളെയും നേരിടാന് പ്രാപ്തരാണവര്. കെട്ടുറപ്പുള്ളതാണ് ഭരണനിര്‍വ്വഹണസംവിധാനങ്ങള്. അമേരിക്കയിലെ മലയാളി സമൂഹം ഉള്‍പ്പെടുന്ന പ്രവാസി സമൂഹം ഈ രാഷ്ട്രത്തിന്റെ സുസ്ഥിരതയുടെ ഗുണഭോക്താക്കളാണെന്ന കാര്യം മാധ്യമങ്ങള് മറന്നുപോകരുതെന്നും ധാര്‍മ്മികതയും സമചിത്തതയും ഏറെ ആവശ്യപ്പെടുന്ന ഒരു കാലഘട്ടത്തിലൂടെയാണ് ലോകം കടന്നുപോകുന്നതെന്നും ബി. മാധവന് നായര് പ്രസ്താവനയില് ചൂണ്ടികാട്ടി.\nശാരീരിക അകലം പാലിച്ചുകൊണ്ട് മനസ്സുകളെ ഒന്നാക്കി ഈ പ്രതിസന്ധിയെ അതിജീവിക്കാന് പ്രവാസി മലയാളികളോട് അദ്ദേഹം അഭ്യര്ത്ഥിച്ചു .\nSee next person came. Please Sir, stay home.


AAP clears stand on Ankit Sharma murder case and allegation against AAP leader | അങ്കിത് കൊലപാതകം; താഹിര് ഹുസൈന് കുറ്റവാളിയെന്ന് കണ്ടെത്തിയാല് നടപടിയെടുക്കുമെന്ന് ആപ് - Malayalam Oneindia\nദില്ലി: തലസ്ഥാന നഗരിയില് കഴിഞ്ഞ ദിവസങ്ങളില് നടന്ന സംഘര്‍ഷങ്ങളില് ആര്‍ക്കെങ്കിലും പങ്കാളിത്തമുണ്ടെന്ന് കണ്ടെത്തിയാല് മുഖം നോക്കാതെ നടപടിയെടുക്കുമെന്ന് ആം ആദ്മി പാര്‍ട്ടി. പാര്‍ട്ടി നേതാവ് സഞ്ജയ് സിംഗാണ് ഇക്കാര്യം അറിയിച്ചത്. അക്രമത്തില് ഉള്‍പ്പെട്ട വ്യക്തി, ഏത് പാര്‍ട്ടിയിലെ ആയാലും മതത്തില്‍പ്പെട്ട ആള് ആയാലും കുറ്റവാളിയാണെങ്കില് നടപടിയെടുക്കുമെന്ന് അദ്ദേഹം പറഞ്ഞു. ഇന്റലിജന്‍സ് ബ്യൂറോ ഉദ്യോഗസ്ഥന് അങ്കിത് ശര്‍മയുടെ കൊലപാതകത്തില് ആം ആദ്മി നേതാവ് താഹിര് ഹുസൈന് പങ്കുണ്ടെന്ന ആരോപണത്തെ തുടര്‍ന്നാണ് സിംഗിന്റെ പ്രതികരണം. ചാന്ദ് ബാഗ് പ്രദേശത്തെ അഴുക്കുചാലില് നിന്ന് ബുധനാഴ്ചയാണ് അങ്കിതിന്റെ മൃതദേഹം കണ്ടെടുത്തത്.\nസംഘര്‍ഷത്തിനിടെ അക്രമികള് വീട്ടില് കയറിയതുമായി ബന്ധപ്പെട്ട എല്ലാ വിവരങ്ങളും താഹിര് ഹുസൈന് ഇതിനോടകം പൊലീസിനും മാധ്യമങ്ങള്‍ക്കും നല്‍കിയിട്ടുണ്ട്. അദ്ദേഹം പൊലീസ് സംരക്ഷണം ആവശ്യപ്പെട്ടിരുന്നു. എന്നാല് 8 മണിക്കൂര് വൈകിയെത്തിയാണ് അദ്ദേഹത്തെയും കുടുംബത്തെയും പൊലീസ് രക്ഷപ്പടുത്തിയത്. ദില്ലിയിലെ ചില ഭാഗങ്ങളില് സംഘര്‍ഷത്തെ തുടര്‍ന്നുണ്ടായ കാര്യങ്ങള് ഭയാനകമാണ്. പരിഷ്‌കൃത സമൂഹത്തിനും മാനവികതയ്ക്കും അപമാനകരമായ കാര്യങ്ങളാണ് സംഭവിച്ചതെന്നും അദ്ദേഹം കൂട്ടിച്ചേര്‍ത്തു.\nമൂന്ന് ദിവസത്തിനിടെ സംഭവിച്ച കാര്യങ്ങള് വേദനാജനകമാണെന്ന് ദില്ലി ഹൈക്കോടതിയുടെ അഭിപ്രായത്തെ പരാമര്‍ശിച്ച് കൊണ്ട് ആംആദ്മി നേതാവ് പറഞ്ഞു. 1984 ആവര്‍ത്തിക്കുന്നത് കാണാന് ആഗ്രഹിക്കുന്നില്ലെന്ന് ഹൈക്കോടതി പോലും പറഞ്ഞു. പൊലീസ് കൃത്യസമയത്ത് നടപടി എടുക്കേണ്ടതായിരുന്നു. അമിത് ഷാ കേന്ദ്ര ആഭ്യന്തരമന്ത്രിയായതിന് ശേഷം ദില്ലിയിലെ സ്ഥിതി വഷളായിട്ടുണ്ടെന്നും അദ്ദേഹം ചൂണ്ടിക്കാട്ടി.\nഅതേസമയം, ആം ആദ്മി നേതാവും ചന്ദ് ബാഗിലെ മുനിസിപ്പല് കൗണ്‍സിലറുമായ താഹിര് ഹുസൈന് താമസിച്ചിരുന്ന കെട്ടിടത്തിന് മുകളില് നിന്നും ചിലര് കല്ലെറിഞ്ഞതായും ഈ കല്ലേറിലാണ് അങ്കിത് ശര്‍മ്മ കൊല്ലപ്പെട്ടതെന്നും അദ്ദേഹത്തിന്റെ കുടുംബം ഇന്നലെ പറഞ്ഞിരുന്നു. ജോലി കഴിഞ്ഞ് മടങ്ങവെയാണ് മകന് നേരെ ആക്രമണമുണ്ടായതെന്ന് അദ്ദേഹത്തിന്റെ പിതാവ് രവീന്ദര് കുമാര് വ്യക്തമാക്കി. വടക്കുകിഴക്കന് ദില്ലിയില് തുടര്‍ച്ചയായ മൂന്ന് ദിവസത്തെ സംഘര്‍ഷത്തില് പൊലീസ് ഹെഡ് കോണ്‍സ്റ്റബിള് ഉള്‍പ്പെടെ 35 പേരാണ് വടക്കു കിഴക്കന് ദില്ലിയില് മരിച്ചത്. അക്രമത്തില് 200 ഓളം പേര്‍ക്ക് ഗുരുതരമായി പരിക്കേല്‍ക്കുകയും ചെയ്തു.\ndelhi violence amit shah aam aadmi party murder ദില്ലി കലാപം അക്രമം അമിത് ഷാ പൗരത്വ നിയമ ഭേദഗതി citizenship amendment act


ഫ്രാങ്കോ മുളയ്ക്കല് മൂന്നാം ദിവസവും ചോദ്യം ചെയ്യലിന് ഹാജരായി;ബിഷപ്പിന് കുരുക്കായി ഈ മൂന്ന് മൊഴികൾ;അറസ്റ്റ് ചെയ്‌തേക്കുമെന്ന് സൂചന • ഇ വാർത്ത | evartha\nevartha Desk September 21, 2018, 11:32 am September 21, 2018\nകൊച്ചി: ബിഷപ് ഫ്രാങ്കോ മുളയ്ക്കലിനെ അന്വേഷണസംഘം മൂന്നാം ഘട്ടം ചോദ്യം ചെയ്യുന്നു. ബിഷപ്പിനെ ഉടന് അറസ്റ്റ് ചെയ്‌തേക്കുമെന്നും സൂചനയുണ്ട്.\nഇന്നലെ ബിഷപ് നല്‍കിയ മൊഴികളിലെ വൈരുദ്ധ്യം രാത്രി തന്നെ അന്വേഷണ സംഘം വിലയിരുത്തിയിരുന്നു. ഇതു കൂടി കൂട്ടിച്ചേര്‍ത്താവും ഇന്നത്തെ ചോദ്യം ചെയ്യല്.\nആദ്യം ബലാത്സംഗം ചെയ്തെന്ന് പറയുന്ന ദിവസം കുറവിലങ്ങാട്ട് പോയിട്ടില്ലെന്നാണ് ഫ്രാങ്കോ ആദ്യം മൊഴി നൽകിയത്. സന്ദർശക രജിസ്റ്ററിൽ ബിഷപ്പ് വന്നെന്നും താമസിച്ചതിനും രേഖയുണ്ടായിരുന്നു\nകുറവിലങ്ങാട്ടല്ല തൊടുപുഴയ്ക്കടുത്ത് മുതലക്കോടത്തെ മഠത്തിലാണ് താമസിച്ചതെന്നായിരുന്നു ബിഷപ്പിന്റെ മൊഴി. എന്നാൽ, കാർഡ്രൈവറുടെ മൊഴി ഫ്രാങ്കോയ്ക്ക് എതിരാണെന്ന് പോലീസ്. നിജസ്ഥിതി അറിയാൻ മുതലക്കോടത്തെ മഠത്തിലും പരിശോധന നടത്തിയകാര്യം പോലീസ് പറഞ്ഞു. അവിടത്തെ സന്ദർശക രജിസ്റ്ററിൽ ബിഷപ്പ് താമസിച്ചതിന് രേഖകളില്ല. ഇതെല്ലാം കാണിച്ചതോടെ ഫ്രാങ്കോ കൂടുതൽ പ്രതിരോധത്തിലായി.\nഅടുത്തദിവസം കന്യാസ്ത്രീയുടെ വീട്ടിൽ നടന്ന ചടങ്ങിൽ ഇരുവരും ഒപ്പം നിൽക്കുന്ന ദൃശ്യങ്ങൾ കാണിച്ച്, താനും അവരുമായി ഒരു പ്രശ്നവുമുണ്ടായില്ലെന്ന് ബിഷപ്പിന്റെ വാദം. എന്നാൽ, കന്യാസ്ത്രീയുടെ ചിത്രങ്ങളിലെല്ലാം അവരുടെ സങ്കടം പ്രതിഫലിച്ചിട്ടുണ്ടെന്നായി പോലീസ്. മാത്രമല്ല, ചടങ്ങിൽ പങ്കെടുത്ത ബന്ധുക്കൾ, കന്യാസ്ത്രീ പതിവിന് വിരുദ്ധമായി മൗനിയായിരുന്നെന്നും കരഞ്ഞെന്നും മൊഴിനൽകിയതും പോലീസ് ചൂണ്ടിക്കാട്ടി.\nകന്യാസ്ത്രീയുടെ ബന്ധുവിന്റെ കുഞ്ഞിന്റെ മാമോദീസ മേയ് ആറിന് നിശ്ചയിച്ചിരുന്നു. ഈ ചടങ്ങില് ബിഷപ്പിനെ ക്ഷണിക്കണമെന്ന് ബന്ധുക്കള് കന്യാസ്ത്രീയോട് ആവശ്യപ്പെട്ടു. സാധാരണഗതിയില് ഇത്തരം ചടങ്ങുകള്‍ക്ക് ബിഷപ്പുമാര് വരാറില്ല. അതുകൊണ്ട് വളരെ മടിച്ചാണ്, ഇതില് പങ്കെടുക്കാമോയെന്ന് കന്യാസ്ത്രീ ചോദിച്ചത്. ഫ്രാങ്കോ അനുകൂലമായി പ്രതികരിച്ചിരുന്നു\nമേയ് അഞ്ചിന് തൃശ്ശൂരില് വൈദികപട്ടം നല്‍കുന്ന ചടങ്ങില് ബിഷപ്പ് കാര്‍മികനായിരുന്നു. അതുകഴിഞ്ഞ് താന് കുറവിലങ്ങാടിനടുത്തുള്ള മഠത്തില് വരുമെന്നും അടുത്തദിവസം മാമോദീസാച്ചടങ്ങില് പങ്കെടുക്കാമെന്നുമാണ് ഫ്രാങ്കോ അറിയിച്ചത്. ബിഷപ്പ് വന്നദിവസം കന്യാസ്ത്രീയും കുറവിലങ്ങാടിന് അടുത്തുള്ള മഠത്തില് ഉണ്ടായിരുന്നു. രാത്രിയില് അവിടെ താമസിക്കാനും രാവിലെ എല്ലാവരും ഒരുമിച്ച് മാമോദീസയ്ക്ക് പോകാനും നിശ്ചയിച്ചു.\nസന്തോഷത്തോടെയാണ് കന്യാസ്ത്രീ ഇതിനുള്ള ഒരുക്കങ്ങള് നടത്തിയതെന്ന് ആ ദിവസം അവിടെയുണ്ടായിരുന്ന മറ്റ് കന്യാസ്ത്രീകള് മൊഴി നല്‍കിയത് പോലീസ് ചൂണ്ടിക്കാട്ടി. ഇവിടെ അതിഥിമുറിയില് താമസിച്ച ഫ്രാങ്കോ ഓരോ കാരണങ്ങള് പറഞ്ഞ് കന്യാസ്ത്രീയെ അവിടേക്ക് വിളിപ്പിച്ചു. ഇതിനിടെയാണ് ലൈംഗികമായി ചൂഷണം ചെയ്തത്. ആകെ തകര്‍ന്ന കന്യാസ്ത്രീ ബഹളംവെച്ചു. താന് ഈ സ്ഥാപനത്തിന്റെ അധികാരിയാണെന്നും എതിര്‍ത്താല് എന്തുചെയ്യാനും മടിക്കില്ലെന്നും ബിഷപ്പ് പറഞ്ഞെന്നാണ് കന്യാസ്ത്രീയുടെ മൊഴി.\nഅതേസമയം, ബിഷപ് ഫ്രാങ്കോ മുളയ്ക്കലിനെതിരെ കന്യാസ്ത്രീകള് നടത്തുന്ന സമരത്തിനെ വീണ്ടും വിമര്‍ശിച്ച് സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന് രംഗത്ത് എത്തിയിരുന്നു. സമരം നടത്തുന്നതിലൂടെ സഭകളെ അവഹേളിക്കാനുള്ള ശ്രമമാണ് കന്യാസത്രീകള് നടത്തുന്നതെന്നും ഇതിന് പിന്നില് വര്‍ഗീയ ലക്ഷ്യമാണെന്നും കോടിയേരി ആരോപിച്ചു. പാര്‍ട്ടി മുഖപത്രത്തിലെ ലേഖനത്തിലാണ് കോടിയേരി ഇത്തരത്തിലുള്ള പരാമര്‍ശം നടത്തിയിരിക്കുന്നത്.


16 വര്‍ഷം ഭക്ഷണമില്ലായിരുന്നു, ഇപ്പോള് വീടും; ഇറോം ശര്‍മിളയെ മണിപ്പൂരി ജനത കൈയൊഴിയുന്നു\n29 May, 2018 at 07:37 PM\n16 വര്‍ഷത്തെ ഐതിഹാസിക സമരത്തിന് തിരശീലയിട്ട് തെരഞ്ഞെടുപ്പ് രാഷ്ട്രീയത്തിലേക്കിറങ്ങുന്ന ഇറോം ശര്‍മിളയെ മണിപ്പൂരി ജനത കൈയൊഴിയുന്നു.\n16 വര്‍ഷത്തെ ഐതിഹാസിക സമരത്തിന് തിരശീലയിട്ട് തെരഞ്ഞെടുപ്പ് രാഷ്ട്രീയത്തിലേക്കിറങ്ങുന്ന ഇറോം ശര്‍മിളയെ മണിപ്പൂരി ജനത കൈയൊഴിയുന്നു. കുടുംബവും അനുയായികളും ഉപേക്ഷിച്ച ഇറോം താമസ സ്ഥലം പോലും നിഷേധിക്കപ്പെട്ട അവസ്ഥയിലാണ്. റെഡ്ക്രോസ് അനുവദിച്ച താല്‍ക്കാലിക താമസസ്ഥലത്ത് ഇപ്പോള് ഇറോം കഴിയുന്നത്.\nലോക ചരിത്രത്തില് സമാനതകളില്ലാത്ത സഹന സമരം നയിച്ച ഇറോം ശര്‍മ്മിളക്ക് ചുറ്റും 16 വര്‍ഷമായി ഉണ്ടായിരുന്ന ജനക്കൂട്ടം ഒഴിഞ്ഞിരിക്കുന്നു. അനുയായികളും കുടുംബവും ഏറെക്കുറെ ഇറോമിനെ കൈയൊഴിഞ്ഞ അവസ്ഥയാണ്. പാതി വഴിയില് സമരം അവസാനിപ്പിച്ചതോടെ ഇതുവരെ നടത്തിയ പോരാട്ടത്തിന്റെ ഊര്‍ജം നഷ്ടപ്പെടുത്തി എന്നാണ് ഇവരുടെ വാദം. ഭരണകൂട സമ്മര്‍ദ്ദത്തിനും കാമുകന്റെ ഉപദേശത്തിനും ഇറോം വഴങ്ങിയെന്നും ഒരുവിഭാഗം നാട്ടുകാര് വിശ്വസിക്കുന്നു. റെഡ്ക്രോസ് താമസ സ്ഥലം നല്‍കിയതിനെ സമീപവാസികളായ കുട്ടികള് പോലും എതിര്‍ത്തു. എന്നാല് തന്റെ പുതിയ സമരമാര്‍ഗത്തെ മനസിലാക്കണമെന്ന് മാത്രമാണ് പരുഷമായ പ്രതികരണങ്ങള്‍ക്ക് ഇറോം നല്‍കുന്ന മറുപടി.\nപ്രത്യേക സൈനികാധികാര നിയമം നിലനില്‍ക്കുന്ന കശ്മീരില് പിഡിപി - ബിജെപി സഖ്യം അധികാരത്തിലെത്തിയിട്ടും ഒരു മാറ്റവും ഉണ്ടായില്ലെന്നതും ഇറോമിനെതിരാ മണിപ്പൂരി ജനതയുടെ അമര്‍ഷത്തിന് കാരണമായിട്ടുണ്ട്. അതുകൊണ്ട് തന്നെ ഇറോമിന്റെ ഇനിയുള്ള പ്രവര്‍ത്തനത്തിന് ജനപിന്തുണ നേടാനാകില്ല എന്നാണ് വിലയിരുത്തല്.\nIrom SharmilaNo Home


Story of Fr. Georga Kuttikkal | ഭിക്ഷക്കാർക്ക് അരികിലെത്തി അവരുടെ പാത്രത്തിൽ കയ്യിട്ടു ഒപ്പം ഇരുന്നു ഭക്ഷണം കഴിച്ചു സ്നേഹം നൽകി; യാചകരുടെ മക്കളെ ജോലിക്കാരാക്കി ഉന്നത സ്ഥാനത്തെത്തിച്ചു; കോടികൾ സാമ്പാദിക്കാൻ വഴി തുറന്നു കിട്ടിയിട്ടും നോ പറഞ്ഞപ്പോൾ സഭാ നേതൃത്വത്തെ അതൃപ്തരാക്കി: മദർ തെരേസയെ പോലെ വിശുദ്ധനായി ജീവിച്ച കുറ്റിക്കലച്ചൻ മരണം കൈവരിച്ചത് ഗോവിന്ദച്ചാമിയുടെ പേരിൽ അപമാനിക്കപ്പെട്ട് - MarunadanMalayali.com\nDecember 20, 2017 | 12:32 PM IST | Permalink\nതിരുവനന്തപുരം: തെരുവോരക്കൂട്ടം ദൈവതുല്യമാണ് കാണുന്നൊരു വ്യക്തിയുണ്ടായിരുന്നു. അതായിരുന്നു ആകാശപ്പറവകൾ എന്ന സംഘടനയുടെ അമരക്കാരനായ ഫാ. ജോർജ്ജ് കുറ്റിക്കൽ. ആഡംബര കാറുകളിലും സ്വർണ്ണക്കിലുക്കമുള്ള പള്ളിമേടകളിലും ജീവിക്കുന്ന പുരോഹിതന്മാരിൽ നിന്നും വ്യത്യസ്തനായി ജീവിതത്തിൽ ആരാലും ആശ്രയമില്ലാത്തവർക്കൊപ്പം കഴിഞ്ഞ് അവരുടെ ഉന്നമനത്തിനായി ജീവിച്ച മഹത് വ്യക്തിത്വണാണ് ഇന്ന് പുലർച്ചെ കൊച്ചിയിലെ ആശ്രമത്തിൽ വെച്ച് അന്തരിച്ചത്. മദർ തെരേസയെ പോലെ വിശുദ്ധനായി ജീവിച്ച കുറ്റിക്കലച്ചൻ മരണം അഗതികൾക്കേറ്റ കനത്ത തിരിച്ചടിയാണ്. ജീവിതത്തിൽ നല്ലതു മാത്രം ചെയ്തിട്ടുള്ള ഇദ്ദേഹം സൗമ്യയുടെ ഘാതകൻ ഗോവിന്ദച്ചാമിയുടെ പേരിൽ ജീവിതാവസാന കാലത്ത് അപമാനിക്കപ്പെടുകയായിരുന്നു.\nഗോവിന്ദച്ചാമിയെ രക്ഷിക്കാൻ ഇറങ്ങിയ ആകാശപ്പറവകൾ എന്ന പ്രസ്ഥാനം ഫാ. ജോർജ്ജ് കുറ്റിക്കലിന്റേതാണെന്ന് പറഞ്ഞ് ആരോപണങ്ങൾ തുടർച്ചയായി ഉണ്ടായപ്പോൾ അതിൽ ഏറെ ഹൃദയവേദനയോടെയൈാണ് അദ്ദേഹം മറുനാടനോട് പ്രതികരിച്ചത്. ഗോവിന്ദച്ചാമിയെ ക്രിസ്ത്യാനിയാക്കി മതം മാറ്റിയെന്നും തുടർന്നുള്ള നിയമസഹായം ചെയ്തു കൊടുത്തുവെന്നുമായിരുന്നു പുറത്തുവന്ന വാർത്തകൾ. ആ സമയത്താണ് മറുനാടൻ സത്യം അന്വേഷിച്ചിറങ്ങിയതും കുറ്റിക്കലച്ചനെതിരായ ആരോപണങ്ങൾ എല്ലാം കളവാണെന്ന് ബോധ്യമായതും. തേജസ് ദിനപത്രമായിരുന്നു ഇത്തരമൊരു വാർത്ത ചമച്ചുവിട്ടത്. പിന്നാലെ മറ്റു മാധ്യമങ്ങളും ആരോപണങ്ങളുമായി എത്തിയപ്പോൾ ആ പാവം വൈദികന്റെ ഹൃദയം തകർന്നു.\nഅവര് പറയട്ടെ മോനേ നമുക്ക് ക്ഷമിക്കംമെന്ന് പറഞ്ഞ സാത്വികൻ\nഅവര് പറയട്ടെ മോനേ നമുക്ക് ക്ഷമിക്കാമെന്നായിരുന്നു വാർത്തകൾ വന്നപ്പോൾ അദ്ദേഹം മറുനാടനോട് പ്രതികരിച്ചത്. ''അവരെന്തെങ്കിലും ഒക്കെ പറയട്ടെ മോനേ, എനിക്കാരോടും പിണക്കമില്ല. എല്ലാവരും അവരവരുടെ ബോധ്യത്തിൽ നിന്നല്ലേ സംസാരിക്കുന്നത്. അതു മാറുമ്പോൾ അവർ നിലപാട് മാറ്റും. ആർക്കെങ്കിലും എന്നെങ്കിലും ആകാശപ്പറവ കേന്ദ്രത്തിൽ വരണമെന്നോ താമസിക്കണമെന്നോ ശുശ്രൂഷിക്കണമെന്നോ ഉണ്ടെങ്കിൽ അവർ വരട്ടെ, വന്നു മനസ്സിലാക്കട്ടെ. എന്റെ കർമ്മം പൂർത്തിയാകുന്നത് ഇത്തരം വിമർശനങ്ങൾ കൂടി ഉണ്ടാകുമ്പോൾ ആണ്. മുള്ളുകളിലൂടെയല്ലേ ഒരു വൈദികൻ ജീവിക്കേണ്ടത്...'' ഇത്രയായിരുന്നു അച്ചന്റെ പ്രതികരണം.\nകോയമ്പത്തൂരിൽ വച്ച് ആകാശപ്പറവകൾ എന്ന ക്രിസ്ത്യൻ മിഷിണറി സംഘടനയിലൂടെ ഗോവിന്ദച്ചാമി മതം മാറിയിരുന്നുവെന്നും ഈ പേര് മറച്ചുവച്ചാണ് ചാമിക്ക് വേണ്ടി ലക്ഷങ്ങൾ മുടക്കി വക്കീലിനെ ഏർപ്പാടാക്കിയതെല്ലാം ഫാ. ജോർജ് കുറ്റിക്കൽ അച്ചന്റെ നേതൃത്വത്തിലുള്ള സംഘടനയാണെന്നാണ് സംഘപരിവാറുകാരും തീവ്രഇസ്ലാമികവാദികളുടെ തേജസ് പത്രവും ഒരേ സ്വരത്തിൽ ആരോപിച്ചത്. തേജസ് ഉന്നയിച്ച ആരോപണങ്ങൾ പൂർണമായും തെറ്റാണെന്ന് പിന്നീട് തെളിയുകയുമുണ്ടായി.\nസൗമ്യ വധിക്കപ്പെട്ട വേളയിൽ ആ കുടുംബത്തെ ആശ്വസിപ്പിക്കാൻ മറ്റെല്ലാവരെയും പോലെ സന്നദ്ധ പ്രവർത്തനവുമായി ഞങ്ങളുടെ സഭയിലെ വൈദികരും അടക്കമുള്ളവർ രംഗത്തുണ്ടായിരുന്നു. അന്ന് ഷൊർണ്ണൂരിൽ ആകാശപ്പറവകളുടെ നേതൃത്വത്തിൽ ഒരു ശാന്തിയാത്ര നടത്തുകയുമുണ്ടായി. സൗമ്യയുടെ കുടുംബത്തെ ആശ്വസിപ്പിക്കാനായി ആ വീട്ടിലും പോയിരുന്നു. ഈ സമയത്താണ് ഗോവിന്ദച്ചാമിക്ക് വേണ്ടിയാണ് രംഗത്തെത്തിയതെന്ന വിധത്തിൽ യാതൊരു അടിസ്ഥാനവുമില്ലാത്ത ആരോപണം ഉണ്ടായത്. ഇങ്ങനെയൊരു ആരോപണം ഉണ്ടായ ശേഷം വിവാദങ്ങൾ ഒഴിവാക്കാൻ പിന്നീട് അവിടേക്ക് പോയിട്ടില്ലെന്നും കുറ്റിക്കലച്ചൻ വ്യക്തമാക്കിയിരുന്നു.\nആകാശപ്പറവകളിലെ വൈദികരും വോളന്റിയേഴ്സും സ്നേഹബുദ്ധിയെ പിടിച്ചു മേടിക്കുന്നു എന്നു പറയുന്നതായിരിക്കും ഉചിതം. ആകാശപ്പറവകളിൽ പ്രവർത്തിക്കുന്ന നാടുകളിലെ നാട്ടുകാർ തന്നെയാണ് ഇവ മുൻപോട്ട് കൊണ്ടു പോകാൻ സഹായിക്കുന്നത്. പരിസരപ്രദേശങ്ങളിലെ പച്ചക്കറി മാർക്കറ്റിൽ ചെന്ന് ആവശ്യത്തിന് പച്ചക്കറിയുമായി പോന്നാൽ മതി, ആരും പണം ചോദിക്കില്ല. തുണിക്കടകളിൽ ചെന്നു മക്കൾക്ക് തുണി എടുത്താലും ആരും പണം ചോദിക്കില്ല. അത്രയ്ക്കും മനുഷ്യത്വമുള്ള അനേകം പേരാണ് ഇവരെ തീറ്റിപ്പോറ്റുന്നത്. സഹായം ചെയ്യുന്നവരുടെ ജാതിയും മതവും അച്ചനറിയില്ല. സഹായം കൈപ്പറ്റുന്ന പാവങ്ങളുടെ ജാതിയും അച്ചൻ നോക്കാറില്ല.\nപൂണെയ്ക്ക് സമീപം പാഞ്ചഗണി എന്ന സ്ഥലത്ത് റെഡ് ക്രോസിന്റെ ആശുപത്രിയുടെ അഡ്‌മിനിസ്ട്രേറ്ററും ലോകാരോഗ്യ സംഘടന അടക്കമുള്ള സംഘടനകളുടെ കൺസൾട്ടന്റുമായി പ്രവർത്തിക്കുന്ന മലയാളി വൈദികൻ ഫാ: ടോമി തന്റെ അനുഭവം വിവരിക്കുന്നത് ഇങ്ങനെയാണ്. ''അച്ചൻ ഇടയ്ക്കിടെ വിളിച്ചു ഓരോ കുട്ടികളുടെ കാര്യം പറയും. അച്ചൻ പഠനം പൂർത്തിയാക്കിയ നിരവധി നേഴ്സുമാർക്ക് ജോലി വാങ്ങി കൊടുത്തിട്ടുണ്ട്. വളരെ നല്ലൊരു കുട്ടിയെ രണ്ട് ലക്ഷം രൂപ ഫീസ് വാങ്ങുന്ന ബോർഡിങ് സ്‌കൂളിൽ നിർത്തി സൗജന്യമായി പഠിപ്പിച്ചിട്ടുണ്ട്. ഇത്തരക്കാരുടെ കാര്യം അധികാര പൂർവ്വം അച്ചൻ ചുമതലപ്പെടുത്തി കഴിയുമ്പോൾ ചെയ്യാതിരിക്കാൻ പറ്റില്ല. അച്ചനെ പോലെ ആകാൻ എനിക്ക് സാധിക്കാത്തതുകൊണ്ടാണ് അച്ചന്റെ മക്കളുടെ ആവശ്യങ്ങൾ എന്നാൽ കഴിയുന്നത് ഞാൻ നടത്തി കൊടുക്കും'' ഫാ: ടോമി ഈ ലേഖകനോട് പറഞ്ഞു.\nഖത്തറിലെ പ്രമുഖ ദിനപത്രമായ ഗൾഫ് ടൈംസിന്റെ സ്പെഷ്യൽ കറസ്പോണ്ടന്റും മുൻ ഇന്ത്യൻ എക്പ്രസ് ലേഖകനുമായ രമേഷ് മാത്യു തന്റെ അനുഭവം ഇങ്ങനെയാണ് വിവരിക്കുന്നത്: ഒരിക്കൽ ഞാൻ ചങ്ങനാശ്ശേരി റെയിൽവേ സ്റ്റേഷനിൽ ട്രെയിൻ കാത്തിരിക്കവേ കാഷായ വസ്ത്രം ധരിച്ച ഒരു വൈദികൻ അവിടെയിരുന്നു ഭക്ഷണം കഴിക്കുന്ന ഭിക്ഷക്കാർക്കൊപ്പം ചെന്നിരിക്കുന്നത് കണ്ടു. വൈകാതെ അവരുടെ ഭക്ഷണം അവർക്കൊപ്പം ഇരുന്നു അദ്ദേഹവും കൂടി പങ്കിട്ടു അവരുടെ പാത്രങ്ങൾ ഒക്കെ കഴുകി വയ്ക്കാൻ സഹായിച്ചു. കുറേ നേരത്തിന് ശേഷം ഏതെങ്കിലും വീട്ടിൽ കിടന്നുറങ്ങാൻ താൽപ്പര്യം ഉള്ളവരാണോ എന്ന ചോദ്യമാണ് അദ്ദേഹം ഉന്നയിച്ചിരുന്നു. അവിടിരുന്ന ഭിക്ഷാടന സംഘം മുഴുവൻ അച്ചന്റെ കൈ പിടിച്ചു പുറത്തേക്ക് പോകുന്ന കാഴ്ചയാണ് ഞാൻ കണ്ടത്'' പിന്നീടാണ് ഇത് കുറ്റിക്കൽ അച്ചൻ ആണെന്ന് അറിഞ്ഞത്- രമേഷ് പറയുന്നു. പിന്നീട് ആകാശപ്പറവകളിലെ മഹാത്മ്യം രമേഷ് പലയിടങ്ങളിൽ നിന്നും മനസ്സിലാക്കിയിരുന്നു.\nമാനസികനില തെറ്റിയ 28 വയസുള്ള വികാസിനെ ആരൊക്കെയോ ചേർന്ന് മലയാറ്റൂരിന് അടുത്തുള്ള മാനസികരോഗികളെ സംരക്ഷിക്കുന്ന 'മാർ ഖലാഹ്ദയറ' എന്ന സെന്ററിൽ എത്തിച്ചു. രണ്ടു വർഷത്തെ ചികിത്സയും സ്നേഹത്തോടെയുള്ള പരിചരണവും അവന്റെ മാനസിക നിലയും ആരോഗ്യവും വീണ്ടെടുത്തു. സുബോധം തിരിച്ചു കിട്ടിയ ചെറുപ്പക്കാരൻ വീട്ടിലെ ഫോൺ നമ്പറും മേൽവിലാസവും ആശ്രമാധികൾക്ക് നൽകി. അവർ വീടുമായി ബന്ധപ്പെട്ടു. മരിച്ചു എന്ന് കരുതിയ മകൻ ജീവിച്ചിരിക്കുന്നു എന്ന് കേട്ടപ്പോൾ വീട്ടുകാർക്ക് സന്തോഷമായി. ഇവിടെ നിന്നും വോളന്റിയർ ട്രെയിൻ മാർഗ്ഗം ജന്മദേശമായ കൊൽക്കത്തയിലേക്ക് യാത്രയായി. ഗ്രാമത്തിൽ ചെന്നിറങ്ങുമ്പോൾ വീടിന് സമീപമുള്ള ക്ഷേത്രത്തിൽ ഉത്സവം. സ്വീകരിക്കാൻ എത്തിയ ഗ്രാമവാസികളോട് യുവാവ് ആശ്രമത്തെപ്പറ്റിയും തന്നെ പരിചരിച്ചവരെപ്പറ്റിയും വാതോരാതെ പറഞ്ഞു. അപ്പോൾത്തന്നെ ആ ഉത്സവ സ്റ്റേജിൽ വികാസിനെ കയറ്റിനിർത്തി അവന്റെ അനുഭവം അവർ പങ്കു വയ്‌പ്പിച്ചു.\nമറ്റൊരു സംഭവം: ജലന്തർ സ്വദേശിയായ ഗംഗാറാം മാനസികനില തെറ്റി ആശ്രമത്തിൽ എത്തിപ്പെട്ടു. അദ്ദേഹവും ചികിത്സകൾക്കുശേഷം രോഗം സുഖമായ വീട്ടിൽ വിവരം ധരിപ്പിച്ചു. ഗംഗാറാം മരിച്ചെന്ന് കരുതി, മരണാനന്തര ചടങ്ങുകൾ പോലും വീട്ടുകാർ നടത്തിയിരുന്നു. ഇദ്ദേഹം തിരിച്ചുവരുന്നു എന്നറിഞ്ഞപ്പോൾ അദ്ദേഹത്തിന്റെ കെട്ടിച്ചയച്ച പെൺമക്കളും മറ്റു ബന്ധുക്കളും വീട്ടിലെത്തി. ഇദ്ദേഹത്തെ സ്വീകരിക്കുമ്പോൾ മാധ്യമപ്രവർത്തകരും പൊലീസ് ഉദ്യോഗസ്ഥരും സന്നിഹിതരായിരുന്നു. ഗംഗാറാമിന്റെ ജീവിത കഥ പഞ്ചാബി പത്രങ്ങളുടെ ഒന്നാം പേജിലാണ് അന്ന് അച്ചടിച്ചു വന്നത്.\nഒഡീഷയിൽ സുന്ദർഗാർ ജില്ലയിൽ ഒരു ഉയർന്ന പൊലീസ് ഓഫീസറുടെ ഭാര്യ ഭർത്താവിന്റെ മരണശേഷം മക്കൾ ഇല്ലാത്തതുകൊണ്ട് ഭർതൃവീട്ടുകാർ സ്വത്ത് തട്ടിയെടുക്കുന്നതിനുവേണ്ടി ഈ സ്ത്രീയെ നിരന്തരം പീഡിപ്പിച്ചുകൊണ്ടിരുന്നു. പിന്നീടവർ വീട് വിട്ടിറങ്ങി. മൂന്നുവർഷങ്ങൾക്കുശേഷം ഒരു ദിവസം കാഞ്ഞങ്ങാട് തെരുവിൽ നിന്ന് മാനസികനില തെറ്റിയ നിലയിൽ കണ്ടുകിട്ടിയപ്പോൾ കാഞ്ഞങ്ങാടുള്ള ആകാശപ്പറവകളുടെ സ്നേഹാലയത്തിൽ എത്തിച്ച് ചികിത്സ നൽകി. ആറുമാസത്തിനുശേഷം സൗഖ്യം കിട്ടി, മേൽവിലാസം വാങ്ങി ഭർത്താവിന്റെ വീട്ടിൽ എത്തിക്കാതെ അതേ ജില്ലയിൽ തന്നെയുള്ള ഇവരുടെ ഭവനത്തിൽ എത്തിച്ചു. ഇവരും മരിച്ചുപോയതായി കരുതിയ വീട്ടുകാർ പറഞ്ഞു: ''നിങ്ങളുടെ ദൈവമാണ് യഥാർത്ഥ ദൈവം.''\nമതപരിവർത്തനം അടക്കമുള്ള ആരോപണങ്ങൾ ഉയർത്തി കുറ്റക്കലച്ചനെതിരെയും ആകാശപ്പറവയ്ക്കെതിരെയും ശബ്ദങ്ങൾ ഉയർത്തുന്ന പലരും അറിയാതെ പോകുന്നത് അദ്ദേഹം സഭയ്ക്ക് അത്ര പ്രിയപ്പെട്ടവൻ അല്ല എന്ന വസ്തുതയാണ്. ഇത്രയും വലിയൊരു പ്രസ്ഥാനം വ്യവസ്ഥാപിത രീതിയിൽ നടത്തുകയാണെങ്കിൽ കോടികൾ വിദേശത്ത് നിന്നും സഹായമായി വാങ്ങാമെന്നിരിക്കെ അതിന് സമ്മതിക്കാത്ത മനോഭാവം തന്നെയാണ് പ്രധാന പ്രശ്നം. ഒരു വരുമാനവും ഇല്ലാതിരിക്കുകയും സഭയുടെ പണം ഇടയ്ക്കിടെ നൽകേണ്ടി വരുകയും ചെയ്യുന്ന നഷ്ടക്കച്ചവടത്തോട് വലിയ താൽപ്പര്യം കുറ്റിക്കലച്ചന്റെ സഭയായ എംസിബിഎസിനില്ല. പലപ്പോഴും അച്ചന്റെ ശുശ്രൂഷകൾക്ക് ആവശ്യത്തിന് വൈദികരെ നൽകാൻ പോലും സഭ മടി കാണിക്കാറുണ്ട്. ആകാശപ്പറവകൾ എന്ന സങ്കൽപ്പം ഇഷ്ടപ്പെട്ട് മാത്രം വൈദികനായ ഒരു വൈദികനെ കുറ്റിക്കലച്ചനോടൊപ്പം പ്രവർത്തിക്കാൻ അനുവദിക്കാതിരിക്കുന്നതിന്റെ പേരിൽ സഭയിൽ മുൻപ് ഒരു വിവാദം വരെ ഉണ്ടായിട്ടുണ്ട്.\nഅച്ചൻ ആരംഭിച്ച ഒരു സന്ന്യാനി സമൂഹവും സഭാ നേതൃത്വത്തിന്റെ അതൃപ്തിക്ക് കാരണമായിട്ടുണ്ട്. ദാരിദ്ര്യത്തിന്റെ സുവിശേഷം പ്രചരിപ്പിക്കാനുള്ള ഈ സമൂഹത്തിന് സഭാ നേതൃത്വം ഇനിയും അനുമതി നൽകിട്ടില്ല. ഉടമ്പടിയുടെ സഹോദരങ്ങൾ എന്ന് പേര് നൽകി അച്ചൻ മലയാറ്റൂരിന് സമീപം ഒരു ആശ്രമം നടത്തുന്നുണ്ട്. ഭൗതിക ജീവിതത്തോടു മടുപ്പ് തോന്നി അനേകം ചെറുപ്പക്കാർ അച്ചനൊപ്പം പ്രവർത്തിക്കുന്നു. തെരുവിൽ കഴിയുന്നവരെ കണ്ടെത്തി ശുശ്രൂഷിക്കുക മാത്രമാണ് ഇവരുടെ ധർമ്മം. ചാക്കുടുത്തായിരുന്നു ആദ്യം ഇവർ നടന്നിരുന്നത്. സഭയിലെ കടുത്ത എതിർപ്പിനെ തുടർന്ന് കഠിനമേറിയ പരുത്തി വസ്ത്രമാണ് ഇപ്പോൾ ധരിക്കുന്നത്. വ്യവസ്ഥാപിത രീതികളോട് പുറന്തിരിഞ്ഞു നിൽക്കുന്നതുകൊണ്ട് ഈ സമൂഹത്തിന് സഭാ നേതൃത്വം ഇനിയും അംഗീകാരം നൽകിയിട്ടില്ല. അതുകൊണ്ട് തന്നെ ഇവരൊക്കെ വോളന്റീയർമാരായി മാത്രം പ്രവർത്തിക്കുന്നു.\nവൻതോതിൽ വിദേശഫണ്ട് പറ്റുന്ന ആഗോള സംഘടനയൊന്നുമായിരുന്ന ആകാശപ്പറവകൾ. വിദേശ ക്രിസ്ത്യൻ മിഷിണറി സംഘടനകൾ ഞങ്ങൾക്ക് ഫണ്ട് നല്കാറില്ലായിരുന്നു. സഹായം നൽകുന്നത് വിദേശത്തെ പ്രവാസികൾ അടക്കമുള്ളവരാണ്. കല്യാണ വീടുകളിൽ നിന്നും മറ്റുമാണ് പലപ്പോഴും ആകാശപ്പറവകളിലെ അന്തേവാസികൾക്ക് ഭക്ഷണം എത്തിക്കുന്നത്. യാചകർക്കിടയിൽ പ്രവർത്തിക്കുന്ന സംഘടനയെന്ന നിലയിൽ വലിയൊരു ദൗത്യമാണെന്ന് അദ്ദേഹം വിശ്വസിച്ചു.\nവീടുകളില്ലാത്തവർ.. ബനധുക്കളില്ലാത്തവർ..സുഹൃത്തുക്കളില്ലാത്തവർ.. റേഷൻകാർഡുകളോ തിരഞ്ഞെടുപ്പുകാർഡുകളോ ഇല്ലാത്തവര്..വോട്ടേഴ്സ് ലിസ്റ്റിൽ പേരില്ലാത്തവർ..ഇങ്ങനെ ആർക്കു വേണ്ടാത്തവർക്ക് വേണ്ടിയാണ് ഈ സംഘടന പ്രവർത്തിക്കുന്നത്. ഇങ്ങനെയുള്ള വരാണ് ആകാശപ്പറവകളിലെ അന്തേവാസികൾ. യാചകരെ പുനരധിവസിപ്പിക്കുന്നതിൽ ഏറെ സ്തുത്യർഹമായ സേവനമാണ് ഈ സംഘടന പലപ്പോഴും കാഴ്‌ച്ചവെക്കുന്നത്. ദിവ്യകാരുണ്യ മിഷനറി സമൂഹത്തിന് കീഴിലാണ് ആകാശപ്പറവകളുടെ പ്രവർത്തിത്ത്.\n1994 ൽ മദർ തെരേസ തൃശൂരിനടുത്തുള്ള ചെന്നായ്‌പ്പാറയിൽ ആകാശപ്പറവകളുടെ ആദ്യ ഭവനം ഉദ്ഘാടനം ചെയ്തു. രാജസ്ഥാനിലെ ഭാരത്പ്പൂർ പക്ഷി സങ്കേതം സന്ദർശിച്ചതാണ് തന്റെ ശുശ്രൂഷയ്ക്ക് ആകാശപ്പറവകൾ എന്ന് പേരിടാൻ കാരണമായത്. ഇന്ന് ഇന്ത്യയുടെ വിവിധ ഭാഗങ്ങളിൽ ആകാശപ്പറവകളുടെ പ്രസ്ഥാനം പ്രവർത്തിക്കുന്നു. കേരളത്തിൽ മാത്രമായി 26 സ്ഥാപനങ്ങളുണ്ട്. ഡൽഹി, ജമ്മുകാശ്മീർ,പഞ്ചാബ് എന്നിവിടങ്ങളിലായി വേറെയും. 25 വർഷം പിന്നിട്ട സ്ഥാപനത്തിന് കീഴിൽ അഗതികളായി ആയിരങ്ങൾ കഴിയുന്നുണ്ട്.\nആദ്യ ആശ്രമം തൃശൂർ ചെന്നായ്പാറയിലാമ് തുടങ്ങിയത്. ഡൽഹി, ജമ്മുകാശ്മീർ, പഞ്ചാബ്, ബീഹാർ, ബംഗാൾ, ഒഡീഷ, ആന്ധ്രപ്രദേശ്, തെലുങ്കാന, ബാംഗ്ലൂർ, ചെന്നൈ, കേരളം തുടങ്ങി ഇന്ത്യയുടെ വിവിധ സംസ്ഥാനങ്ങളിലായി 120ഓളം സ്ഥാപനങ്ങൾ കുറ്റിക്കലച്ചന്റെ നേതൃത്വത്തിൽ പ്രവർത്തിക്കുന്നുണ്ട്. കേരളത്തിൽ മാത്രം 26 സ്ഥാപനങ്ങൾ. ജോർജ് കുറ്റിക്കലച്ചൻ എം.സി.ബി.എസ് സഭാംഗമായിട്ട് 38 വർഷമാകുന്നു. ആലപ്പുഴ പുക്കാട് പരേതരായ കുറ്റിക്കൽ ജോസഫിന്റെയും ത്രേസ്യാമ്മയുടെയും ഏഴുമക്കളിൽ രണ്ടാമനാണ് അദ്ദേഹം. താൻ തുടങ്ങിയ പ്രസ്ഥാനം നല്ല രീതിയിൽ മുന്നേറുന്നു എന്ന ആശ്വാത്തോടെയാണ് കുറ്റിക്കലച്ചൻ ഈ ലോകത്തു നിന്നും വിടപറഞ്ഞിരിക്കുന്നത്.


വെസ്റ്റ്ബാങ്കില് 6000 ജൂത കുടിയേറ്റ ഭവനങ്ങള്‍ക്ക് ഇസ്രായേല് അനുമതി: 600 ഫലസ്തീന് ഭവനങ്ങളും നിര്‍മ്മിക്കും - ScheduledPress\nby Farsana Jaleel August 1, 2019 057\nജറുസലം: അധിനിവിഷ്ട വെസ്റ്റ്ബാങ്കില് 6000 ജൂത കുടിയേറ്റ ഭവനങ്ങള് കൂടി നിര്‍മ്മിക്കാന് അനുമതി നല്‍കി ഇസ്രായേല്. ഇതോടൊപ്പം 700 ഫലസ്തീനികള്‍ക്ക് പാര്‍പ്പിട സമുച്ചയത്തിനും അനുമതി നല്‍കിയിട്ടുണ്ട്.\nയു.എസ് പ്രതിനിധി ജാരദ് കുഷ്‌നറുടെ സന്ദര്‍ശനത്തിന് മുന്നോടിയായാണ് ഇസ്രായേലിന്റെ തിരക്കുപിടിച്ച ഈ തീരുമാനം. ഇസ്രായേല്-ഫലസ്തീന് സംഘര്‍ഷം അവസാനിപ്പിക്കാന് വൈറ്റ്ഹൗസ് തയ്യാറാക്കിയ സമാധാന പദ്ധതിയെ കുറിച്ച് ചര്‍ച്ച ചെയ്യാനാണ് ട്രംപിന്റെ മരുമകനും ഉപദേശകനുമായ കുഷ്‌നര് എത്തുന്നത്.\nവെസ്റ്റ്ബാങ്കിന്റെ 60 ശതമാനവും ഇപ്പോള് ഇസ്രായേലിന്റെ നിയന്ത്രണത്തിലാണ്. വെസ്റ്റ് ബാങ്ക് കേന്ദ്രമാക്കി സ്വന്തം രാഷ്ട്രമുണ്ടാക്കുകയാണ് ഫലസ്തീനികളുടെ കാലങ്ങളായുള്ള ലക്ഷ്യം. വെസ്റ്റ് ബാങ്കിലെ കുടിയേറ്റ ഭവനങ്ങള് നിയമ വിരുദ്ധമായാണ് അന്താരാഷ്ട്ര സമൂഹം കാണുന്നത്.\nജൂത കുടിയേറ്റ ഭവനങ്ങള്‍ക്ക് ഇസ്രായേല് പെര്‍മിറ്റ് നല്‍കുന്നത് പതിവാണ്. ഫലസ്തീനികള്‍ക്ക് വീട് പണിയാന് അനുമതി നല്‍കുന്നത് അപൂര്‍വ്വവും. 1967ലെ യുദ്ധത്തില് ഇസ്രായേല് പിടിച്ചെടുത്തതാണ് വെസ്റ്റ് ബാങ്ക്.\nസ്വിറ്റ്‌സര്‍ലന്‍ഡും നെതര്‍ലന്‍ഡ്‌സും ഫലസ്തീന് അഭയാര്‍ത്ഥി ഏജന്‍സിക്ക് ഫണ്ട് നല്‍കുന്നത് നിര്‍ത്തി\nവത്തിക്കാന്റെ ആദ്യ ബിഷപ് നിയുക്തനായി\nഗായകന് ഗുരു രണ്‍ധാവക്കിന് നേരെ ആക്രമണം\nനാനിന്റെയും റൊട്ടിയുടെയും വില കുറയ്ക്കാന് പാക് പ്രധാനമന്ത്രി


സന്നിധാനം: നാലംഗ ട്രാന്‍സ്ജന്‍ഡര് സംഘം ശബരിമലയില് എത്തി ദര്‍ശനം നടത്തി. സുരക്ഷാ സാധ്യതകള് മുന് നിര്‍ത്തി കനത്ത പോലീസ് സുരക്ഷയിലാണ് സംഘം മല ചവിട്ടിയത്. കഴിഞ്ഞ ദിവസം എരുമേലിയില് വെച്ചു പോലീസ് മടക്കി അയച്ച നാലംഗ ട്രാന്‍സ്ജന്‍ഡര് സംഘമാണ് സന്നിധാനത് ദര്‍ശനത്തിനെത്തിയത്. കഴിഞ്ഞ ദിവസം മടങ്ങിപോയ സംഘം ഇന്നലെ ഹൈക്കോടതി നീരിക്ഷണ സമിതി അംഗം ഡിജിപി ഹേമ ചന്ദ്രനും മറ്റു ഉന്നത പോലീസ് ഉദ്യോഗസ്ഥര്‍ക്കും പരാതി നല്‍ക്കിയിരുന്നു.\nനിയപദേശം തേടിയ പൊലീസ്, ട്രാന്‍സ്‌ജെന്‍ഡേഴ്‌സിന് ശബരിമല ദര്‍ശനത്തിന് തടസ്സമില്ലെന്ന് ഇന്നലെ തന്നെ വ്യക്തമാക്കി. ഇവര് ദര്‍ശനം നടത്തുന്നതിന് എതിര്‍പ്പുകള് ഇല്ലന്ന്, തന്ത്രിയും പന്തളം രാജകുടുംവും ഇന്നലെ പോലീസിനെ അറിയിച്ചിരുന്നു. ഇന്ന് രാവിലെ പമ്പയില് .എത്തിയ സംഘം കനത്ത പോലീസ് സുരക്ഷയിലാണ് സന്നിധാനത്ത് എത്തി ദര്‍ശനം നടത്തിയത്.


ഇന്ത്യക്കെതിരെ ഭീകരാക്രമണം നടത്താൻ പാക് ഭീകര സംഘടനകൾ അഫ്‌ഗാനിസ്ഥാനിൽ പ്രത്യേക പരിശീലനം നടത്തുന്നു : ഐക്യരാഷ്ട്ര രക്ഷാ സമിതി റിപ്പോർട്ട്\nഐഇഡി ( ഇംപ്രൊവൈസ്ഡ് എക്സ്പ്ലോസീവ് ഡിവൈസ്) ഉപയോഗിച്ച് ആക്രമണം നടത്തുന്നതിൽ ഉൾപ്പെടെയുള്ള പരിശീലനം നൽകാനാണ് ഇവരെ അഫ്ഗാനിലേക്ക് അയയ്ക്കുന്നത്.\nJun 3, 2020, 09:59 am IST\nന്യൂയോർക്ക്: ഇന്ത്യയിൽ ഭീകരപ്രവർത്തനം ലക്ഷ്യമിട്ട് പ്രവർത്തിക്കുന്ന പാക് ഭീകര സംഘടനകൾ തങ്ങളുടെ ഭീകരവാദികളെ അഫ്ഗാനിൽ അയച്ച് പ്രത്യേക പരിശീലനം നൽകുന്നവെന്ന് മുന്നറിയിപ്പ്. യു.എൻ രക്ഷാസമിതിയാണ് ഈ റിപ്പോർട്ട് പുറത്തുവിട്ടത്.ജയ്ഷെ മുഹമ്മദ്, ലഷ്കർ ഇ തോയ്ബ തുടങ്ങിയ സംഘടനകളാണ് അംഗങ്ങളെ അഫ്ഗാനിസ്താനിലയച്ച് പരിശീലിപ്പിക്കുന്നത്. ഇരു ഭീകരവാദ സംഘടനകളിലെ അംഗങ്ങൾക്കും താലിബാനാണ് പരിശീലനം നൽകുന്നതെന്നാണ് യുഎൻ റിപ്പോർട്ടിൽ പറയുന്നത്.\nനംഗ്രഹാർ പ്രവിശ്യയിലെ താലിബാൻ കേന്ദ്രങ്ങളായ മോമന്ദ് ദാര, ദുർ ബാബ, ഷെർസാദ് എന്നീ ജില്ലകളിലാണ് ഇവർക്ക് പരിശീലനം നൽകുന്നത്. ഇരു സംഘടനകളിൽ നിന്നുമായി ഏകദേശം 800 മുതൽ 1000 വരെ ഭീകരർ ഇവിടെ പരിശീലനം നേടുന്നുണ്ടെന്നാണ് കരുതുന്നത്. ഐഇഡി ( ഇംപ്രൊവൈസ്ഡ് എക്സ്പ്ലോസീവ് ഡിവൈസ്) ഉപയോഗിച്ച് ആക്രമണം നടത്തുന്നതിൽ ഉൾപ്പെടെയുള്ള പരിശീലനം നൽകാനാണ് ഇവരെ അഫ്ഗാനിലേക്ക് അയയ്ക്കുന്നത്.\nലോക ശക്തകളായ പ്രധാന ഏഴുരാജ്യങ്ങളുടെ കൂട്ടായ്മയായ ജി-7 നു പകരം ഇന്ത്യകൂടി അംഗമാകുന്ന പുതിയ ആഗോള കൂട്ടായ്മ ജി-11 ; ചൈന പുറത്ത്\nസുരക്ഷാ ഉദ്യോഗസ്ഥർ, സർക്കാർ ഉദ്യോഗസ്ഥർ എന്നിവരെ ലക്ഷ്യമിട്ടുള്ള ആക്രമണങ്ങൾ നടത്താനുള്ള പരിശീലനമാണ് ഇവർക്ക് ലഭിക്കുന്നത്. കുനാർ, നൂരിസ്താൻ എന്നീ പ്രവിശ്യകളിലും മറ്റ് ഭീകര സംഘടനകൾ ഉണ്ട്. തെഹ്രിക് ഇ താലിബാൻ പാകിസ്താൻ, ജെയ്ഷെ മുഹമ്മദ്, ലഷ്കർ ഇ തോയ്ബ തുടങ്ങിയ സംഘടനകളാണ് ഈ മേഖലകളിലും ഉള്ളത്.\nഇവയ്ക്കെല്ലാം അഫ്ഗാൻ താലിബാന്റെ പിന്തുണയും പരിശീലനവും ലഭിക്കുന്നുണ്ട്.ഹഖാനി നെറ്റ്വർക്ക്, അൽ ഖ്വായിദ എന്നീ സംഘടനകളുമായി ഇപ്പോഴും താലിബാൻ മികച്ച ബന്ധം കാത്തുസൂക്ഷിക്കുന്നുണ്ട്. ഈ വർഷം അമേരിക്കയുമായി സമാധാന കരാർ യാഥാർഥ്യമാകാഞ്ഞതിനാൽ അഫ്ഗാൻ സർക്കാരിനെതിരെ താലിബാൻ ആക്രമണങ്ങൾ അഴിച്ചുവിട്ടേക്കുമെന്നാണ് റിപ്പോർട്ടിൽ മുന്നറിയിപ്പ് നൽകിയിരിക്കുന്നത്.\nAfghanistan pakistan terrorist taliban terrorist IED\nകോവിഡ് സ്ഥിരീകരിച്ച പൈലറ്റ് ക്വാറന്റീൻ ലംഘിച്ചു: കൊച്ചിയിലെ സൂപ്പർ മാർക്കറ്റിലും എടിഎമ്മിലും പോയി, സമ്പർക്കപ്പട്ടികയിലുള്ളത് നിരവധി പേർ\nഅഫ്ഗാനിസ്താനിലേക്ക് മരുന്നുകള് കയറ്റി അയച്ച് ഇന്ത്യ\nApr 18, 2020, 12:05 am IST\nഇന്ത്യക്കെതിരെ ആക്രമണം നടത്താൻ താലിബാനെ ഇറക്കാൻ പാകിസ്ഥാൻ; കശ്മീരും ഇന്ത്യയുടെ നിക്ഷേപങ്ങളും ലക്ഷ്യം; പാക് നീക്കങ്ങൾ പുറത്ത്\nApr 17, 2020, 05:56 pm IST\n8 ഭീകരർക്കൊപ്പം 15 പാക് സൈനികരെയും ഇന്ത്യന് സൈന്യം വധിച്ചു; റിപ്പോര്‍ട്ട് പുറത്തുവിട്ട് ഇന്റലിജന്‍സ്\nApr 12, 2020, 06:39 pm IST


വാവേയുടെ 5ജി ഉപകരണങ്ങള് സ്ഥാപിക്കുന്നതിന് യുകെയില് വിലക്ക് - Express Kerala\nഅടുത്തവര്‍ഷം സെപ്റ്റംബര് മുതല് ചൈനീസ് ടെലികോം കമ്പനിയായ വാവേയുടെ 5ജി ഉപകരണങ്ങള് സ്ഥാപിക്കുന്നതില് നിരോധനമേര്‍പ്പെടുത്തി ബ്രിട്ടന്. വാവേ ഉള്‍പ്പടെയുള്ള ചില കമ്പനികളെ രാജ്യത്തിന് ഭീഷണി ഉയര്‍ത്തുന്ന സ്ഥാപനങ്ങളുടെ കൂട്ടത്തിലാണ് ഇപ്പോള് യു.കെ. ഉള്‍പ്പെടുത്തിയിരിക്കുന്നത്. നേരത്തെ രാജ്യത്തെ 5ജി വിന്യാസത്തിന് വാവേയ്ക്ക് യുകെ അനുമതി നല്‍കിയിരുന്നുവെങ്കിലും അമേരിക്ക വാവേയ്ക്ക് നിരോധനം ഏര്‍പ്പെടുത്തിയതിന് പിന്നാലെ യു.കെയും തീരുമാനത്തില് നിന്ന് പിന്‍വലിയുകയായിരുന്നു.\nഇതോടെ യു.കെയിലെ 5ജി വിന്യാസത്തിന് വലിയ പങ്കുവഹിച്ച വാവേ ഉള്‍പ്പടെയുള്ള കമ്പനികള് യു.കെയില് സ്ഥാപിച്ച ഉപകരണങ്ങള് 2027-ഓടെ പൂര്‍ണമായി ഒഴിവാക്കാനാണ് യു.കെയുടെ പ്ലാന്. ഇതിന് കൃത്യമായ സമയ ക്രമവും യു.കെ. സര്‍ക്കാര് തയ്യാറാക്കിയിട്ടുണ്ട്. അടുത്തവര്‍ഷം മുതല് വാവേയില്‍നിന്ന് പുതിയ ഉപകരണങ്ങള് വാങ്ങുന്നതിന് ജൂലായില് യു.കെ. നിരോധനം പ്രഖ്യാപിച്ചിരുന്നു. ഇതിനകം 5ജി സേവനം നല്‍കുന്നതിനായി വാവെയുടെ ഉപകരണങ്ങള് വാങ്ങി സ്ഥാപിച്ചിട്ടുള്ള ടെലികോം സേവനദാതാക്കള്‍ക്ക് അവ നീക്കം ചെയ്യാന് ഏഴ് വര്‍ഷമാണ് സമയം നല്‍കുകയായിരുന്നു. ഇതിന് 20 കോടി പൗണ്ട് (1974 കോടിയിലധികം രൂപ) ചെലവ് വരും.\nപാർലർ ആപ്പ് നിരോധിക്കാൻ തീരുമാനം\nയുകെയിൽ നിന്നെത്തിയ മലയാളികൾ ഡൽഹി എയർപോർട്ടിൽ കുടുങ്ങി\nകോവിഡ് വ്യാപനം; യു.കെയിൽ ആപ്പിള് റീട്ടെയില് വില്‍പന കേന്ദ്രങ്ങള് അടച്ചു\nജനിതക വ്യതിയാനം സംഭവിച്ച കൊറോണ വൈറസ്; 38 പേര്‍ക്ക് സ്ഥിരീകരിച്ചതായി കേന്ദ്രം\nഇന്ത്യ-യുകെ വിമാന സര്‍വീസുകള് ജനുവരി ആറ് മുതല്


മാനന്തവാടി പോലീസ് സ്റ്റേഷനിലെ 15 പോലീസുകാര്‍ക്ക് കോവിഡ് | Pathanamthitta Media\nSunday, October 17, 2021 1:04 pm\nമാനന്തവാടി പോലീസ് സ്റ്റേഷനിലെ 15 പോലീസുകാര്‍ക്ക് കോവിഡ്\nകല്‍പ്പറ്റ: മാനന്തവാടി പോലീസ് സ്റ്റേഷനിലെ 15 പോലീസ് ഉദ്യോഗസ്ഥര്‍ക്ക് കോവിഡ് സ്ഥിരീകരിച്ചു. നാല് സബ് ഇന്‍സ്പക്ടര്‍മാര് ഉള്‍പ്പടെയുള്ളവര്‍ക്കാണ് രോഗം സ്ഥിരീകരിച്ചത്. കഴിഞ്ഞ തവണ രോഗം ബാധിച്ചവരും ഇതില് ഉള്‍പ്പെടുന്നു.\nരോഗലക്ഷണമുള്ള പോലീസ് ഉദ്യോഗസ്ഥര് നിലവില് സ്റ്റേഷനില് ഡ്യൂട്ടിയിലുണ്ട്. ഇവരുടെ കൂടി പരിശോധന ഫലം വരാനുണ്ട്. മാസങ്ങള്‍ക്ക് മുമ്പ് സ്റ്റേഷനിലെ ഭൂരിഭാഗം പോലീസ് ഉദ്യോഗസ്ഥര്‍ക്കും കോവിഡ് സ്ഥിരീകരിച്ചതിനാല് സ്റ്റേഷന് അടച്ചിട്ടിരുന്നു.\nവയനാട്ടില് ഇന്ന് 729 പേര്‍ക്കാണ് കോവിഡ് സ്ഥിരീകരിച്ചത്. 594 പേര് രോഗമുക്തി നേടി. ടെസ്റ്റ് പോസിറ്റിവിറ്റി റേറ്റ് 20.35 ആണ്. ജില്ലയില് നിലവില് 5996 പേരാണ് ചികിത്സയിലുള്ളത്. ഇവരില് 4697 പേര് വീടുകളിലാണ് ഐസൊലേഷനില് കഴിയുന്നത്. ജില്ലയില് കോവിഡ് സ്ഥിരീകരിച്ചവരുടെ ആകെ എണ്ണം 88144 ആയി. 81062 പേര് ഇതുവരെ രോഗമുക്തരായി.\nPrevious articleകരുവന്നൂര് ബാങ്ക് തട്ടിപ്പ് കേസ് : പ്രതികളെ തെളിവെടുപ്പിനായി ബാങ്കിലെത്തിച്ചു\nNext articleഎം ലിജുവിനെ നിയമസഭാ തെരഞ്ഞെടുപ്പില് തോല്‍പ്പിക്കാന് ശ്രമിച്ച കുഞ്ഞുമോനെ ഒരുവര്‍ഷത്തേയ്ക്ക് സസ്പെന്‍ഡ് ചെയ്തു


ഇന്ത്യയുടെ"ആധാരം"നിലെക്കാനിക്ക് നല്‍കാന് കോണ്‍ഗ്രസ് - India News 24\nഇന്ത്യയുടെ”ആധാരം”നിലെക്കാനിക്ക് നല്‍കാന് കോണ്‍ഗ്രസ്\nPosted on December 11, 2013 by India News\nന്യൂഡല്‍ഹി : നാലു സംസ്ഥാനങ്ങളിലേറ്റ വന് തോല്‍വിയുടെ പശ്ചാത്തലത്തില് കോണ്‍ഗ്രസില് മുഖം മിനുക്കല് ആരംഭിച്ചു. രാഹുല്‍ഗാന്ധിയുടെ നേതൃത്വത്തില് തെരഞ്ഞെടുപ്പിനെ നേരിടാന് ഭയക്കുന്ന കോണ്‍ഗ്രസ് നവ മന്‍മോഹന്മാരുമായി ഗോദയിലിറങ്ങാനാണ് ഒരുങ്ങുന്നത്. ഇതിന്‍റെ ഭാഗമായി ബോധപൂര്‍വ്വം സൃഷ്ടിക്കപ്പെടുന്ന ” leaked information” പുറത്തു വന്നു തുടങ്ങി.\nവിവാദമായി മാറിയ ആധാര് കാര്‍ഡിന് പിന്നിലെ ബുദ്ധികേന്ദ്രം നന്ദന് നിലെക്കാനിയാണ് പുതിയ പേരുകളില് പ്രമുഖന്. രാഹുല് ഗാന്ധിയ്ക്ക് ബദലായി പരിഗണിക്കുന്നവരില് നിലെക്കാനിക്ക് പുറമെ എ.കെ ആന്റണി,പി.ചിദംബരം,സുശീല്‍കുമാര് ഷിന്‍ഡെ, എന്നീ പേരുകളുമുണ്ട്. വാര്‍ത്തകള് സത്യമാകുകയാണെങ്കില് ഏറ്റവും സാധ്യത എ.കെ ആന്റണിയ്ക്കായിരിക്കും. കോണ്‍ഗ്രസില് ഇപ്പോഴും ക്ലീന് ഇമേജ് സൂക്ഷിക്കുന്ന ഏക നേതാവ് എന്ന “ക്രെഡിബിലിറ്റി “ആന്റണിക്ക് ഗുണകരമാകും.ഒരു “ബിനാമി” യുദ്ധത്തിനു ഒരുങ്ങുകയാണ് കോണ്‍ഗ്രസ് എന്ന വാര്‍ത്തകളും സജീവം.ജനസമ്മതനായ ഒരു നേതാവിനെ ഉയര്‍ത്തിക്കാട്ടി തെരഞ്ഞെടുപ്പ് നേരിട്ടശേഷം രാഹുല് ഗാന്ധിയെ പ്രധാനമന്ത്രിയാക്കാനുള്ള നീക്കമാണിത് എന്ന് വിശ്വസിക്കുന്നവര് ഏറെയാണ്.\nഏതായാലും 2014 ലെ ലോക്‌സഭാ തിരഞ്ഞെടുപ്പില് വീണ്ടും ഭരണം കിട്ടാനുള്ള സാധ്യത തുലോം വിരളമായതിനാല് രാഹുലിനെ പ്രധാനമന്ത്രിസ്ഥാനാര്‍ഥിയാക്കുന്നത് അദ്ദേഹത്തിന്റെ രാഷ്ട്രീയഭാവി ബലികൊടുക്കുന്നതിന് തുല്ല്യമാകുമെന്ന വിലയിരുത്തലും കോണ്‍ഗ്രസ് നേതൃത്വത്തിനുണ്ട്. ഈ സാഹചര്യത്തിലാണ് മറ്റ് പേരുകള് ഉയരുന്നത്. മന്‍മോഹന് സിങ്ങിനെ വച്ച് ഒരുപരീക്ഷണത്തിനു കോണ്‍ഗ്രസ് ഏതായാലും തുനിയില്ല.\nപ്രധാനമന്ത്രി സ്ഥാനത്തേക്ക് പരിഗണിക്കുന്നുവെന്ന വാര്‍ത്തകള് ശുദ്ധഅസംബന്ധമെന്നായിരുന്നു നിലെക്കാനിയുടെ ആദ്യ പ്രതികരണം. യാതൊരു രാഷ്ട്രീയപാരമ്പര്യവുമില്ലാത്ത-ക്ലീന് ഇമേജുള്ള -സാങ്കേതിക വിദഗ്ധന്, ഇന്‍ഫോസിസിന്റെ സ്ഥാപകരില് ഒരാള് എന്നീ യോഗ്യതകളാണ് നിലേകാനിയുടെ സാധ്യതകള് കോണ്‍ഗ്രസില് ഉയര്‍ത്തുന്നത്. കൂടാതെ ആധാര് കാര്‍ഡിന്‍റെ സൂത്രധാരന് എന്ന നിലയിലും കോണ്‍ഗ്രസിന് അദ്ദേഹത്തെ അവതരിപ്പിക്കുവാന് സാധിക്കും. അടുത്തിടെയാണ് നിലെക്കാനിയെ ബംഗലൂരുവില് നിന്നും ലോക്‌സഭയിലേക്ക് കോണ്‍ഗ്രസ് മത്സരിപ്പിച്ചേക്കുമെന്ന വാര്‍ത്തകള് വന്നത്. .\nഏതായാലും ഒരു ആന്റി ക്ലൈമാക്സിലേക്കാണ് രാജ്യത്തെ പൊതു തിരഞ്ഞെടുപ്പ് നീങ്ങിക്കൊണ്ടിരിക്കുന്നത്. ഇന്ത്യയുടെ ഭാവി പ്രധാനമന്ത്രി ആരായിരിക്കും എന്നത് ഉദ്യോഗജനകമായ ഒരു ക്ലൈമാക്സിലൂടെയായിരിക്കും വെളിപ്പെടുക എന്നത് ഏറെക്കുറെ ഇന്നത്തെ സാഹചര്യത്തില് ഉറപ്പാണ്. ഏറ്റവും വലിയ ഒറ്റ കക്ഷിയായി ബി ജെ പി ഉയര്‍ന്നു വരാനാണ് സാധ്യത. പക്ഷെ ബി ജെ പി വൃത്തങ്ങള് പ്രതീക്ഷിക്കുന്നതു പോലെ നരേന്ദ്ര മോഡിക്ക് പ്രധാന മന്ത്രിയാകാനുള്ള ഭൂരിപക്ഷം ഒറ്റയ്ക്ക് ലഭിക്കാനിടയില്ല. കോണ്‍ഗ്രസ് മൂന്നാമത്തെയോ നാലാമത്തെയോ സ്ഥാനത്തേക്ക് പിന്തള്ളപ്പെടും. പക്ഷെ രാജ്യത്തിന്റെ ഭരണം ആര്‍ക്കു എന്ന് തീരുമാനിക്കുവാന് ഒരു പക്ഷെ കോണ്‍ഗ്രസിന് സാധിച്ചേക്കും. അതൊരു പക്ഷെ അരവിന്ദ് കേജരിവാളോ ഒരു ഇടതു പക്ഷ സ്ഥാനാര്‍ഥിയോ ഇടതുപക്ഷം കൂടി പിന്താങ്ങുന്ന ആളോ ആയേക്കാം. നരേന്ദ്ര മോഡിയ്ക്ക് തിരഞ്ഞെടുപ്പിന് മുന്‍പ് എന് ഡി എ ( NDA ) വിപുലപ്പെടുത്താനായാല് ബി ജെ പി യുടെയും അദ്ദേഹത്തിന്റെയും സാധ്യതകള് ഉയരും.